UNEDITEDWRITINGS: 'അതെന്റെ കലാപമായിരുന്നു'\nഡോ. ശരണ്‍കുമാര് ലിംബാലെ/ബിജുരാജ്\n'അക്കര്‍മശി' ഒരു കലാപമാണ്. കാലത്തിനേക്കാള് ഒച്ചത്തില് മുഴങ്ങിയ ബഹിഷ്‌കൃതന്റെ ആത്മഭേരി. ദളിതന്റെ രോഷം പിന്നീടൊരിക്കലെങ്കിലും ഇത്രയേറെ അസ്വസ്ഥമായി, തീവ്രമായി വാക്കുകളില് പടര്‍ന്നിട്ടുണ്ടോയെന്ന് സംശയിക്കണം. ജാതിയുടെ മര്‍ദനം അതിന്റെ ഏറ്റവും ക്രൂരമായ രൂപത്തില് തന്നെ ഞെരിച്ചുടക്കുമ്പോഴാണ് ശരണ്‍കുമാര് ലിംബാലെ പൊട്ടിത്തെറിക്കുന്നത്. ജനനം മുതല് ഓരോ നിമിഷവും തന്നെ ആക്രമിച്ചുകൊണ്ടിരുന്ന സാമൂഹ്യ വ്യവസ്ഥയെ ആത്മകഥയിലൂടെ അന്നത്തെ ഇരുപത്തഞ്ചുവയസുകാരന് തുറന്നുകാട്ടി. നന്നായി ഒന്ന് പ്രഹരിച്ചു.\nമഹാരാഷ്ട്രയിലെ ഹണ്ണൂര് എന്ന ഗ്രാമത്തില് ജനിച്ച ശരണ്‍കുമാര് ലിംബാലെ വളര്‍ന്നത് ദാരിദ്ര്യത്തിന്റെയും ജാതിമര്‍ദനത്തിന്റെയും തൊട്ടാല് പൊള്ളുന്ന നേരുകളിലാണ്. അച്ഛനാരാണെന്ന് അറിയാതെയുള്ള ജന്മം മുതല് ഓരോ അണുവിലും സമൂഹം/ജാതി ശരണ്‍കുമാര് ലിംബാലെയെ വേട്ടയാടിക്കൊണ്ടിരുന്നു. ചെറുപ്പത്തിലേ അംബേദ്കറിന്റെയും ഫുലേയുടെയും ചിന്തകളില് സ്വാധീനിക്കപ്പെട്ടു. മാര്‍ക്‌സിനെയും മാവോയെയും വായിച്ചതോടെ\nദളിത് പാന്തര് പ്രസ്ഥാനത്തിന്റെ സജീവ പ്രവര്‍ത്തകനായി മാറി. പിന്നെ തിരിച്ചടിയായി. 1984 ലാണ് ലിംബാലയുടെ ആത്മകഥ 'അക്കര്‍മശി' (അര്‍ദ്ധജാതി) മറാഠിയില് പുറത്തുവരുന്നത്. വൈകാതെ വിവിധ ഇന്ത്യന്‍ഭാഷകളിലേക്ക് 'അക്കര്‍മശി ' മൊഴിമാറ്റപ്പെട്ടു. പുസ്തകത്തിന്റെ ഇംഗ്ലീഷ് പരിഭാഷ ഓക്‌സ്‌ഫോര്‍ഡ് യൂണിവേഴ്‌സിറ്റി പ്രസ് 'ഔട്ട്കാസ്റ്റ്' എന്ന പേരില് പ്രസിദ്ധീകരിച്ചതോടെ ശരണ്‍കുമാര് ലിംബാലെ രാജ്യാന്തര തലത്തില് ശ്രദ്ധേയനായി.\nഅധ്യാപകന്, ചരിത്രകാരന്, നിരൂപകന്, പത്രപ്രവര്‍ത്തകന്, മനുഷ്യാവകാശ പ്രവര്‍ത്തകന് എന്നീ നിലകളില് പ്രശസ്തനാണ് ലിംബാല.\nഉപാല്യ, ഹിന്ദു, ബഹുജന്, തുടങ്ങിയ നാല്‍പതിലധികം കൃതികള് പ്രസിദ്ധീകരിച്ചു. പൂനെയിലെ യശ്‌വന്ത് റാവു ചവാന് മഹാരാഷ്ട്ര ഓപ്പണ് സര്‍വകലാശാലയില് റീജണല് ഡയറക്ടറാണ് ഇപ്പോള്. പൂനയില് തന്നെയാണ് താമസവും.\nകൊച്ചി സര്‍വകലാശാലയില് ഹിന്ദി വിഭാഗം സംഘടിപ്പിച്ച സെമിനാറില് പങ്കെടുക്കാന് കഴിഞ്ഞയാഴ്ച ശരണ്‍കുമാര് ലിംബാലെ എത്തിയിരുന്നു. ദളിത് രാഷ്ട്രീയത്തെതും അവസ്ഥകളെയും തന്റെ നിലപാടുകളെയുംപറ്റി അദ്ദേഹം സംസാരിക്കുന്നു:\n'അക്കര്‍മശി' പ്രസിദ്ധീകരിക്കപ്പെട്ടശേഷം ഇരുപത്തഞ്ച് വര്‍ഷങ്ങള് തികയുന്നു. ഇന്നാണ് ആത്മകഥ എഴുതുന്നതെങ്കില് എന്തായിരിക്കുമായിരുന്നു അതിന്റെ രൂപവും ഭാവവും?\nഞാനുമത് പലവട്ടം ചിന്തിച്ചിട്ടുണ്ട്. എനിക്കൊരിക്കലും 'അക്കര്‍മശി' ഇന്ന് എഴുതാനാവില്ല. അഥവാ എഴുതിയാല് തന്നെ ഇതാകുമായിരുന്നില്ല രൂപം. ഇത്രയും സത്യസന്ധവുമാകില്ലായിരുന്നു. ഇപ്പോള് എഴുതുകയായിരുന്നെങ്കില് 'അക്കര്‍മശി'യുടെ രൂപഘടനയും ശൈലിയുമെല്ലാം മെച്ചപ്പെട്ടേനെ. കുറച്ചുകൂടി നല്ല ഭാഷയില്, നല്ല രീതിയില് എഴുതാനാകുമായിരുന്നു. പക്ഷേ അതൊരിക്കലും എന്റെ മുറിവുകളെ, വേദനകളെ രേഖപ്പെടുത്തുമായിരുന്നില്ല. അന്നത് എഴുതുമ്പോള് ഞാന് ചെറുപ്പമായിരുന്നു. അന്ന് പക്വതയില്ലാത്ത യുവത്വമാണ്. മനസ്സില് മുഴുവന് എനിക്കും എന്റെ സമൂഹത്തിനും നേരെ നടക്കുന്ന അനീതികളോടുള്ള അടങ്ങാത്ത രോഷം ഉണ്ടായിരുന്നു. അയിത്തജാതിക്കാരന് എന്ന നിലയില്, ദരിദ്രന് എന്ന നിലയില് ഞാന് ജീവിച്ച ജീവിതം അതുപോലെ തന്നെ പകര്‍ത്തുകയായിരുന്നു. അത് എഴുതുമ്പോള് ഞാന് സമൂഹത്തില് ആരുമായിരുന്നില്ല. ബഹിഷ്‌കൃതനായ ദളിത് മാത്രമായിരുന്നു. ഇന്ന് ഞാന് പ്രൊഫസറാണ്. കുറേയേറെ പരിചയക്കാരുണ്ട്. മക്കള് ഒക്കെ വളര്‍ന്നിരിക്കുന്നു. അതുകൊണ്ട് തന്നെ പലപ്പോഴും സംഭവിച്ചതെല്ലാം സത്യസന്ധമായി പറയാനാകുമായിരുന്നില്ല. പലതും മറച്ചുവക്കാനുള്ള ഒരു പ്രവണത സ്വാഭാവികമായും എന്നില് ഉണ്ടാകുമായിരുന്നു.\nപ്രായത്തിന്റെ പക്വതയില് മനസിലെ രോഷവും വേദനയും ഇല്ലാതായിരിക്കുന്നു എന്നാണ് പറഞ്ഞുവരുന്നത്?\nഅല്ല. മുറിവുകള് എന്റെ മനസിലുണ്ട്. വേദനയും വിട്ടൊഴിയുന്നില്ല. നമുക്ക് നേരെ നടന്ന അനീതികള് നമുക്കൊരിക്കലും മറക്കാനാവില്ല. അതുകൊണ്ട് തന്നെയാണ് ഞാന് എഴുതിക്കൊണ്ടിരിക്കുന്നത്. ഇനിയും എഴുതാന് പോകുന്നത്. പറഞ്ഞുവന്നത് എന്റെ തന്നെ പുതിയ സാഹചര്യങ്ങളെപ്പറ്റിയാണ്. അക്കര്‍മശിക്കുശേഷം ഞാനെത്തി നില്‍ക്കുന്ന അവസ്ഥയെപ്പറ്റിയാണ് പറഞ്ഞത്. വ്യക്തിപരമായ ചില അതിക്രമങ്ങള് വേണമെങ്കില് ക്ഷമിക്കാമെന്ന മാനസികാവസ്ഥ ഇന്നെനിക്കുണ്ട്. ക്ഷമിക്കുമെന്നല്ല പറഞ്ഞുവരുന്നത്. പ്രായംകൊണ്ടു സംഭവിച്ചതാവാം ഈ മാറ്റം. പക്ഷേ, അന്നത് എനിക്ക് ഒട്ടുമില്ലായിരുന്നു.\n'അക്കര്‍മശി'യാണ് താങ്കളെ ശ്രദ്ധേയനാക്കുന്നത്. എന്താണ് താങ്കളെ പുസ്തകത്തിലേക്ക് നയിച്ചത്?\nഎനിക്കത് എഴുതിയേ മതിയാകുമായിരുന്നുള്ളൂ. ഞാന് അഭിമുഖീകരിച്ചുകൊണ്ടിരുന്ന ജാതിയുടെ മര്‍ദനവും സാമൂഹ്യ സാഹചര്യങ്ങളുമാണ് ആത്മകഥ എഴുതാന് എന്നെ നിര്‍ബന്ധിക്കുന്നത്. അത്രയേറെയായിരുന്നു എന്റെ വേദനകള്, മുറിവുകള്, അപമാനങ്ങള് എല്ലാം. അത് എന്റെ മാത്രം ജീവിതമല്ല. ഓരോ ദളിതന്റെയുമാണ്. ഒരോ ഗ്രാമീണന്റെയുമാണ്. എനിക്കും എന്റെ സമൂദായത്തിനും മേല് നടന്ന അനീതിയുടെയും അതിക്രമത്തിന്റെയും മനുഷ്യാവകാശ ലംഘനത്തിന്റെയും അനുഭവമാണ്. അതിന്റെ രേഖപ്പെടുത്തലാണ്. വാക്കുകളായിരുന്നു എനിക്ക് ആയുധം. അതെന്റെ കലാപമായിരുന്നു.\nമഹാരാഷ്ട്രയിലാണ് ദളിത് ആത്മകഥകളുടെ തുടക്കം. എന്തുകൊണ്ടാണ് ആത്മകഥ കൂടുതലായി എഴുതപ്പെട്ടത്?\nആത്മകഥ ആര്‍ക്കും എഴുതാനാവും. അധികം വിദ്യാഭ്യാസമൊന്നും അതിനുവേണമെന്നില്ല. തങ്ങള് കണ്ടതും അറിഞ്ഞതുമായ സംഭവങ്ങള് അതുപോലെ തന്നെ എഴുതിയാല് മതി. ഭാഷയല്ല അതില് പ്രമുഖം. ഞാനൊരു സാഹിത്യകാരനല്ല. അതുപോലെ ദളിത് സമൂഹത്തില് വന്ന പലര്‍ക്കും വിദ്യാഭ്യസം പോലും നിഷേധിക്കപ്പെട്ടിരുന്നു. അവര്‍ക്ക് എന്നാല് കുറേകാര്യങ്ങള് പറയാനുണ്ടായിരുന്നു. മറ്റ് മാധ്യമങ്ങളിലൂടെ അവര്‍ക്ക് അത് പ്രകടിപ്പിക്കാനാവില്ല. അതിനാല് ഞാനുള്‍പ്പടെയുള്ളവര് ഞങ്ങള്‍ക്കറിയാവുന്ന ഭാഷയില് ഞങ്ങളുടെ അനുഭവങ്ങള് എഴുതി. ഈ ആത്മകഥകള്‍ക്ക് ഗുണമുണ്ടായി. ദളിതന് ഉയര്‍ന്ന ജാതിക്കാരുടെ വീടുകളില് പ്രവേശനമില്ലായിരുന്നു. പക്ഷേ, ദളിതന് എഴുതിയ ആത്മകഥ സവര്‍ണ്ണന്റെ കിടപ്പുമുറികളില് പോലും പുസ്‌കത രൂപത്തില് കടന്നുചെന്നു. അവരെ ചിന്തിപ്പിച്ചു. സമൂഹത്തിനോട് തങ്ങളും തങ്ങളുടെ സമൂഹവും ചെയ്യുന്ന അനീതികളെ ബോധ്യപ്പെടുത്തി. അത്തരത്തിലും ആത്മകഥ ചരിത്രപരമായ കടമ നിര്‍വഹിക്കുന്നുണ്ട്.\nവളരെ ചെറുപ്പത്തില് ആത്മകഥ എഴുതാന് തീരുമാനിക്കുന്നത് എന്തുകൊണ്ടാണ്?\nഎന്തുകൊണ്ട് ഒരു പയ്യന് ആത്മകഥയെഴുതുന്നു? ഇവനെന്താണ് പറയാനുള്ളത് തുടങ്ങിയ ചോദ്യങ്ങളാണ് ആദ്യം മുതല്‍ക്കേ ഞാന് നേരിട്ടത്. ആത്മകഥയെഴുതുക സാധാരണ അറുപതും എഴുപതും വയസ്സിലാണ്. ഞാനത് മറികടന്നു. പ്രായമല്ല കാര്യം എന്താണ് ആത്മകഥയിലൂടെ പറയുന്നത് എന്നാണ്. സമൂഹത്തിനോട് നിങ്ങള്‍ക്ക് എന്താണ് പറയാനുള്ളത്? അതാണ് വിഷയം. എനിക്ക് കുറേ കാര്യങ്ങള് സവര്‍ണന്റെ മുഖത്തുനോക്കി വിളിച്ചുപറയണമായിരുന്നു. അതുകൊണ്ട് ഞാന് എഴുതണമായിരുന്നു. അതിന് ആത്മകഥയെപ്പോലെ ഉചിതമായ മറ്റൊരു രൂപം ഇല്ലായിരുന്നു. ആത്മകഥയില് ഞാന് അധികമൊന്നും ചെയ്തില്ല. കണ്ടതും അനുഭവിച്ചതുമായ അനീതികള് അതുപോലെ തന്നെ പകര്‍ത്തിവച്ചു എന്നു മാത്രം.\nദലിത് പാന്തറുകളും മോചനവും\nസാമൂഹ്യാവസ്ഥയില് ചില നല്ല മാറ്റങ്ങള് സംഭവിക്കുന്നുണ്ട്. പക്ഷേ അതു വളരെ സാവധാനത്തിലാണ്. ദളിതുകള്‍ക്ക് ഇന്ന് ജോലി കിട്ടുന്നുണ്ട്, മറ്റെല്ലാ മേഖലയിലേക്കും കടന്നുവരാന് അവസരമുണ്ട് എന്നതൊക്കെ ശരിയാണ്. പക്ഷേ ജാതി ഇന്നും നിലനില്‍ക്കുന്നു; ജാതി മര്‍ദനവും. നമ്മളിപ്പോഴും ജാതിയുടെ കാര്യത്തില് പതിനാറാം നൂറ്റാണ്ടിലേ എത്തിയിട്ടുള്ളൂ. മുമ്പ് ഒരു ദളിതനെ സവര്‍ണന് മര്‍ദിക്കുകയൂം ബഹിഷ്‌കരിക്കുകയുമായിരുന്നു ചെയ്തിരുന്നത്. അത് കുറേയൊക്കെ ഒരു വ്യക്തി മാത്രം നേരിട്ട മര്‍ദനങ്ങളായിരുന്നു. ഇന്നതിന്റെ രുപം മാറി. മൊത്തം സവര്‍ണ സമൂഹവും ഒന്നുചേര്‍ന്ന് ദളിതുകളെ സാമൂഹ്യമായി ബഹിഷ്‌കരിക്കുന്നതാണ് പുതിയകാലത്തെ മര്‍ദനത്തിന്റെ ഒരു രൂപം.\nജാതി ഉന്മൂലനത്തിന് നിങ്ങള് കരുതുന്ന മാര്‍ഗം എന്താണ്? എന്ത് രാഷ്ട്രീയ പരിഹാരമാണ് നിര്‍ദേശിക്കുക?\nജാതിയെ നശിപ്പിക്കുക എന്നത് പെട്ടന്ന് ചെയ്യാവുന്ന ഒരു കാര്യമില്ല. അതിന് നീണ്ട നാളത്തെ ശ്രമങ്ങള് ആവശ്യമാണ്. ജനങ്ങളുടെ മനസ്സുമാറുക എന്നതാണ് കാര്യം. അതിന് ബഹുമുഖമായ തലത്തിലുള്ള പ്രവര്‍ത്തനം വേണം. രാഷ്ട്രീയ-സാമൂഹ്യ രംഗങ്ങളില് പ്രവര്‍ത്തനം നടക്കണം. ജാതിവിരുദ്ധമായ രചനകള് ഉണ്ടാവണം. കലാരംഗത്തെപ്രവര്‍ത്തനങ്ങളുണ്ടാവണം. വിദ്യഭ്യാസ സൗകര്യങ്ങള് മെച്ചപ്പെടുത്തണം. ദളിതുകളുടെ ഉന്നമനത്തിനുള്ള സാമ്പത്തിക പ്രചോദനങ്ങള് നല്‍കണം. മതംമാറ്റവും മിശ്രവിവാഹവുമെല്ലാം ജാതിനിര്‍മാര്‍ജനത്തിന് സഹായകരങ്ങളാണ്. അത്തരത്തില് വിവിധ രുപത്തിലും തലത്തിലുമുള്ള പ്രവര്‍ത്തനങ്ങളിലൂടെയോ ജാതിയെ ഉന്മൂലനം ചെയ്യാനാവൂ.\nമതം മാറ്റം ജാതി നിര്‍മാര്‍ജനത്തിന്റെ ഒരു വഴി മാത്രമാണ്. അതല്ല അത്യന്തികമായ പരിഹാരമാര്‍ഗം. ഹിന്ദുമതത്തില് നിലനില്‍ക്കുന്നിടത്തോളം അതിലെ ജാതിയെ അഭിമുഖീകരിക്കേണ്ടി വരും. ജാതിയെ ഹിന്ദുമതം ന്യായീകരിക്കുന്നുണ്ട്. അതുകൊണ്ട് തന്നെ അതില് നിന്ന് ദളിതുകള് പുറത്തുവരേണ്ടതുണ്ട്. പക്ഷേ ആദ്യഘട്ടത്തിലെ ഒറ്റപ്പെട്ട വ്യക്തികളുടെ പരിവര്‍ത്തനത്തിനുശേഷം സംഘമായുള്ള മതപരിവര്‍ത്തനത്തില് സംഭവിച്ചത് ദളിതുകള് അവര് പരിവര്‍ത്തനം ചെയ്യപ്പെടുന്ന മതങ്ങളിലും ദളിതരായി തുടരുക എന്നതാണ്. ദളിത് ക്രിസ്ത്യാനികള്, ദളിത് മുസ്ലീങ്ങള് എന്ന നിലയില്. അമേരിക്കയില് പോലും അങ്ങനെ സംഭവിച്ചു. ഇവിടെ നിന്നു ചെന്ന് മതം മാറിയ ദളിതര് അവിടെയും മറ്റൊരു ദളിത് സമൂഹമായി പരിവര്‍ത്തനപ്പെട്ടു. അതുകൊണ്ട് മതം മാറ്റമല്ല ഏക പരിഹാര മാര്‍ഗം. ബ്രാഹ്മണ്യത്തെയും ജാതിയുടെ അടിത്തറയും തകര്‍ക്കുന്ന ശ്രമങ്ങള് പലതലങ്ങളില് നടക്കണം.\nജാതി സമരത്തിന് അക്രമോത്സുകവും അല്ലാത്തതുമായ സമരം സ്വീകരിക്കാം. നിങ്ങള് ഏത് മാര്‍ഗം നിര്‍ദേശിക്കും?\nജനാധിപത്യത്തിന്റെയും അക്രമരാഹിത്യത്തിന്റെയും പാതയാണ് ഞാന് നിര്‍ദേശിക്കുക. ഒരിക്കലും അക്രമത്തെ ഞാന് അംഗീകരിക്കുന്നില്ല. പിന്തുണയ്ക്കുകയുമില്ല. ആയുധം അത്യന്തികമായ മോചനം നമുക്ക് തരില്ല. താല്‍ക്കാലികമായ ചില നേട്ടങ്ങള് കൊണ്ടുവന്നേക്കും. പക്ഷേ ഒരിക്കലും ശാശ്വതമായ പരിഹാരം ആയുധം തരില്ല. ഞങ്ങളുടെ ആശയശാസ്ത്രം ബുദ്ധനാണ് യുദ്ധമല്ല.\nസമാധാനപരമായ ജനകീയ സമരങ്ങള്‍ക്കും രാഷ്ട്രീയ പ്രവര്‍ത്തനത്തിനും ഇന്ത്യയില് സാധ്യതയുണ്ട്. അതുപയോഗിക്കുകയാണ് വേണ്ടത്.\nപക്ഷേ, ഇന്ന് ഇന്ത്യയിലെ ദളിതരിലും ആദിവാസികളും നല്ലൊരു വിഭാഗം മാവോയിസ്റ്റുകള്‍ക്കൊപ്പം സായുധ പോരാട്ടങ്ങളിലാണ്...\nഞാന് മാവോയിസ്റ്റുകളെ പിന്തുണയ്ക്കുന്നില്ല. പക്ഷേ എനിക്കുള്ളില് അവരോട് അനൂകലമനോഭാവം ഉണ്ട്. അവര് ഞങ്ങളുടെ ശത്രുക്കളല്ല. അവര് ഒളിവില് നിന്ന് അവര് രാഷ്ട്രീയ മുഖ്യധാരയിലേക്ക് വന്ന് ജനാധിപത്യപരാമയി പോരാടാണം. അല്ലാതെ ഒരു വിജയവും സാധ്യമല്ല.\nഎന്താണ് നിങ്ങളുടെ കുടുംബ പശ്ചാത്തലം? ദളിത് ബോധത്തിലേക്ക് താങ്കള് എത്തുന്നതെങ്ങനെയാണ്?\nമഹാരാഷ്ട്ര, കര്‍ണാടക സംസ്ഥാനങ്ങളുടെ അതിര്‍ത്തിയിലാണ് ഞാന് ജനിച്ചത്. എല്ലാവരും കന്നഡയാണ് സംസാരിച്ചിരുന്ന്. പക്ഷേ, പഠിച്ചത് മറാഠിയാണ്. സ്‌കൂളില് അതായിരുന്നു പഠനമാധ്യമം. അമ്മ മഹാര് എന്ന കീഴ് ജാതിയിലും അച്ഛന് ലിംഗായത്ത് എന്ന മേല്‍ജാതിയിലുമാണ് ജനിച്ചത്. പക്ഷേ ഞാന് ദളിതനാണ്. അച്ഛന് എന്ന ഒന്ന് എനിക്കുണ്ടായിരുന്നില്ല. അമ്മ യാഥാര്‍ത്ഥില് അന്നത്തെ സാമൂഹ്യ വ്യവസ്ഥയുടെ ഇരയാണ്. ഉന്നതജാതിക്കാരന് ദളിത് സ്ത്രീകളെ ലൈംഗികമായി ചൂഷണം ചെയ്യാമെന്നതിന്റെ തുടര്‍ച്ചയാണ് അമ്മ. പട്ടിണിയും ദാരിദ്ര്യവുമായിരുന്നു കൂട്ട്. എന്നും ജാതി മര്‍ദനങ്ങള് എന്നുമുണ്ടായി. പക്ഷേ മഹാരാഷ്ട്രയില് ദളിതുകള്‍ക്കിടയില് അംബേദ്കറിന്റെ പ്രവര്‍ത്തനങ്ങള് ഗുണകരമായ വശങ്ങള് സൃഷ്ടിച്ചിരുന്നു. ജനങ്ങള് അംബേദ്കറിന്റെയും ഫുലേയുടെയും കൃതികള് വായിക്കുകയും അതനുസരിച്ച് പ്രവര്‍ത്തിക്കുകയും ചെയ്യുന്നുണ്ടായിരുന്നു. കുട്ടിയായിരിക്കുമ്പോഴേ അംബേദ്കറിന്റെ കൃതികള് ഞാന് വായിച്ചു തുടങ്ങി. അതെനിക്ക് പുതിയ ബോധം പകര്‍ന്നു തന്നു. ഒപ്പം ഞാന് മാര്‍ക്‌സിറ്റ് കൃതികളും വായിച്ചു. അതുകൊണ്ട് പെട്ടന്ന് തന്നെ ഞാന് ദളിത് മുന്നേറ്റത്തില് പങ്കാളിയാകാന് തുടങ്ങി.\nനിങ്ങള്‍ക്ക് ഇന്ന് ഏതെങ്കിലും സംഘടനയില് അംഗത്വമുണ്ടോ? ഏതെങ്കിലും രാഷ്ട്രീയ പാര്‍ട്ടികളുകളുമായി ഐക്യത്തിന്റെ തലത്തില് വേദി പങ്കിടുന്നുണ്ടോ?\nഇല്ല. എനിക്കൊരു സംഘടനയിലും അംഗത്വമില്ല. മുമ്പ് ഞാന് ദളിത് പാന്തര് പ്രസ്ഥാനത്തില് സജീവമായിരുന്നു. ഇപ്പോള് എന്റെ മേഖലയെന്നത് എഴുത്താണ്. ദളിത് സാമൂഹ്യ മുന്നേറ്റത്തിന് പലതലത്തിലുള്ള പ്രവര്‍ത്തനങ്ങള് ആവശ്യമാണ്. ചിലര് രാഷ്ട്രീയ പാര്‍ട്ടികളുണ്ടാക്കി മുന്നേറുന്നു. മറ്റ് ചിലര് കലയുടെ മേഖലയില് പ്രവര്‍ത്തിക്കുന്നു. എന്റേത് മേഖല എഴുത്താണ്. അതില് തന്നെ ഞാന് കേന്ദ്രീകരിച്ചിരിക്കുന്നു. ആത്മാര്‍ത്ഥതയോടെ, പൂര്‍ണമായി സമര്‍പ്പിത മനസ്സോടെ ഞാന് എഴുതിക്കൊണ്ടിരിക്കുന്നു.\nദലിത് പാന്തര് പ്രസ്ഥാനത്തിന്റെ സജീവത മുമ്പ് നമ്മള് കണ്ടതാണ്. താങ്കളും അതില് പങ്കാളിയായിരുന്നു. എന്തായിരുന്നു അന്നത്തെ പ്രവര്‍ത്തനം?\nഞാന് വളരെ ചെറുപ്പമായിരിക്കുമ്പോഴേ ദളിത് പാന്തറില് ചേര്‍ന്നിരുന്നു. ദളിത് പാന്തര് അക്കാലഘട്ടത്തിന്റെ അനിവാര്യമായ സൃഷ്ടിയാണ്. അംബേദ്കര്‍ക്കൊപ്പം മാര്‍ക്‌സിനെയും മാവോയെയും വായിച്ച യുവദളിതുകളാണ് 1972 ല് ആ പ്രസ്ഥാനം കെട്ടിപ്പടുക്കുന്നത്. തിരിച്ചടിക്കുക എന്നതായിരുന്നു അന്നത്തെ മുഖ്യനയം. ഏതെങ്കിലും ഗ്രാമത്തില് ദളിതുകളെ സവര്‍ണ്ണ സമുദായത്തില് പെട്ട ആരെങ്കിലും ആക്രമിച്ചാല് ഞങ്ങള് സൈക്കിള് ചവിട്ടി കൂട്ടമായി അവിടെയെത്തുന്നു. എന്നിട്ട് ആ നാട്ടിലെ എല്ലാ സവര്‍ണ്ണര്‍ക്കും അടികൊടുക്കുന്നു. ഒരു തരം ഭീകരത സൃഷ്ടിക്കുന്നു. ഇനിയൊരിക്കലും അവിടെ ദളിതര് മര്‍ദിക്കപ്പെടരുത് എന്നതാണ് ഈ തിരിച്ചടിയുടെ ലക്ഷ്യം. അതുകൊണ്ട് തന്നെ ദളിതുകളെ ആക്രമിക്കാന് സവര്‍ണ്ണര് ഭയപ്പെട്ടു. ആക്രമിച്ചാല് ദളിത് പാന്തറുകള് വരും തങ്ങള്‍ക്ക് തിരിച്ചടി കിട്ടുമെന്ന് ഭയമായി. ഒരു ദളിതനെ കൊലപ്പെടുത്തിയാല് തിരിച്ചും കൊലപ്പെടുത്തുന്നു. ഒരു തരത്തില് മര്‍ദിതരുടെ ഭാഗത്ത് നിന്ന് ഭീകരത സൃഷ്ടിക്കുകയായിരുന്നു ഞങ്ങളുള്‍പ്പടെയുള്ളവര് ചെയ്തത്.\nഎന്തുകൊണ്ടാണ് ദളിത് പാന്തറുകള്‍ക്ക് തിരിച്ചടി നേരിട്ടത്?\nതിരിച്ചടികളും അക്രമ പ്രവര്‍ത്തനങ്ങള്‍ക്കും അധിക കാലം തുടരാനാവില്ല. ചെറിയ നേട്ടങ്ങള് താല്‍ക്കാലികമായി നല്‍കാനേ അതിനു കഴിയൂ. ദീര്‍ഘകാല താല്‍പര്യങ്ങള്‍ക്ക് അക്രമങ്ങള് ഗുണകരമാവില്ല. ദളിത് പാന്തറുകള് പല തരത്തിലും അപക്വമായിരുന്നു. തിരിച്ചടിക്കുക എന്നതുമാത്രമാണ് ചലിപ്പിച്ചത്. ഭരണകൂടത്തിന്റെ അടിച്ചമര്‍ത്തലും ശക്തമായി. കേസുകളും ധാരാളം ചുമത്തപ്പെട്ടു. പലരും പലവഴിക്ക് വഴി പിരിഞ്ഞു.\nദലിതരുടെയും സ്ത്രീകളുടെയും തൊഴിലാളികളുടെയും പ്രശ്‌നങ്ങള് പരസ്പര ബന്ധിതമാണ്. മര്‍ദിതര് എന്ന പൊതു പദത്തിനു കീഴില് വന്ന് ഒരുമിച്ച് പോരാടുകയല്ലേ വേണ്ടത് ദളിതര് പലപ്പോഴും വേറിട്ട് നിന്നാണ് സമരം ചെയ്യുന്നത്...\nശരിയാണ്. മര്‍ദിതര് എന്ന തലത്തില് ദളിതുകള് സ്ത്രീകളുമായും തൊഴിലാളികളുമായി ഒന്നിക്കുകയാണ് വേണ്ടത്. മിക്ക ദളിതുകളും അത്തരം കാഴ്ചപ്പാട് മുന്നോട്ടു വയ്ക്കുന്നുണ്ട്. അങ്ങനെയായിരിക്കുമ്പോഴും മര്‍ദനത്തിന്റെ തോതും രീതികളും വ്യത്യസ്തമാണ്. ദളിതുകള് തങ്ങള് നേരിടുന്ന സാമൂഹ്യ യാഥാര്‍ത്ഥ്യങ്ങളോട് ദളിതുകള് എന്ന നിലയിലും പോരാടേണ്ടതുണ്ട്. പക്ഷേ അത് മര്‍ദിതര് എന്ന വിശാലമായ കാഴ്ചപ്പാടോടുകൂടിയാവണം.\nദളിത് രാഷ്ട്രീത്തെപ്പറ്റി പൊതുവില് എന്തു പറയും?\nദളിതുകള് മുമ്പെന്നത്തേക്കാളും സംഘടിതരായിക്കൊണ്ടിരിക്കുന്നു എന്നതാണ് ദളിത് രാഷ്ട്രീയ പാര്‍ട്ടികളുടെയും സംഘടനയുടെയും വികാസം കാണിക്കുന്നത്. അവര്‍ക്കിടയില് ഐക്യവും ശക്തിപ്പെടുന്നുണ്ട്. മായാവതിയുടെ വിജയവും ദളിതുകളുടെ രാഷ്ട്രീയം വളര്‍ന്നുകൊണ്ടിരിക്കുന്നു എന്നതിന്റെ ഒരു തെളിവാണ്. പുതിയ ദളിത് നേതാക്കള്, എഴുത്തുകാര് ഒക്കെ കടന്നുവരുന്നു. ദളിത് രാഷ്ട്രീയം മുന്നോട്ട് നീങ്ങുന്നു എന്നതാണ് സൂചനകള്.\nപക്ഷേ, മായാവതിക്കെതിരെ അഴിമതി ഉള്‍പ്പടെയുള്ള ആരോപണങ്ങളുണ്ട്. ബി.ജെ.പിയുള്‍പ്പടെയുള്ള പാര്‍ട്ടികളുമായി അവരുടെ മുന്‍കാല ബന്ധങ്ങളും വിമര്‍ന വിധേയമായിട്ടുണ്ട്....\nഉത്തര്‍പ്രദേശിലെ മായാവതിയുടെ വിജയത്തെ നമ്മള് വില കുറച്ചു കാണേണ്ടതില്ല. പക്ഷേ ഇതു രാഷ്ട്രീയമാണ്. അവിടെ ചില ഒത്തുതീര്‍പ്പുകളും കൂട്ടുകെട്ടുകളും ആവശ്യമാണ്. മറ്റുള്ളവര്‍ക്ക് എന്തുകൂട്ടുകെട്ടുകളും ആവാം ദളിതര്‍ക്ക് അത് പാടില്ല എന്നു പറയുന്നതില് യുക്തികേടുണ്ട്. അധികാരം നിലനിര്‍ത്താന് ചില ഒത്തുതീര്‍പ്പുകള് ആവശ്യമാണെന്നാണ് മായാവതിയുടെ നിലപാട്. ഞാന് അത്തരം കൂട്ടുകെട്ടുകളോട് യോജിക്കുന്നുവെന്നല്ല. പക്ഷേ, ദളിതര്‍ക്ക് ഇത്തരം കൂട്ടുകെട്ടുകള് പാടില്ല എന്നു പറയുന്നതില് ഞാന് യുക്തികേട് കാണുന്നു.\nസംഘപരിവാര്, ഹിന്ദുമതം, ഗാന്ധി\nമണ്ഡല് കാലത്ത് ഉയര്‍ന്നുവന്ന സവര്‍ണ ഹിന്ദുമുന്നേറ്റത്തിന് ഇന്ന് ചില തിരിച്ചടികള് നേരിട്ടതായി തോന്നുന്നുണ്ടോ?\nഉണ്ട്. ഹിന്ദുശക്തികള്‍ക്ക് ഏറ്റ തിരിച്ചടിയില് ഞാന് സന്തുഷ്ടനാണ്. സംഘപരിവാര് ജനങ്ങളുടെ ശത്രുക്കളാണ്. അവര് നിലനില്‍ക്കുന്നിടത്തോളം ദളിതുകളുടെ മോചനം സാധ്യമാവുമായിരുന്നില്ല. ഇനിയൊരിക്കലും 'ഹിന്ദു' വെന്ന തീവ്ര മുഖവുമായി ഹിന്ദുഫാസിസ്റ്റ് തുടരനാവില്ല. അതവരും തിരിച്ചറിഞ്ഞിട്ടുണ്ട്. പക്ഷേ ഹിന്ദുശക്തികള് തീര്‍ത്തും പരാജിതരായി എന്നു കരുതാന് പാടില്ല. ദളിതുകള് ഉള്‍പ്പടെയുള്ളവര് ഹിന്ദുത്വ ശക്തികള്‍ക്കെതിരെ ജാഗ്രതയോടെ ചുവടുകള് വച്ചില്ലെങ്കില് ഇപ്പോള് സംഘപരിവാര് ശക്തികള്‍ക്കുമേലുള്ള വിജയം താല്‍ക്കാലികമായിത്തീരും.\nദലിത് പ്രസ്ഥാനങ്ങള് മിക്കപ്പോഴും എതിരാളിയായി കാണുന്നത് ഗാന്ധിയെയാണ്. നിങ്ങളും അത്തരം മനോഭാവം പുലര്‍ത്തുന്നുണ്ടോ?\nഗാന്ധിയുടെ ഇടപെടലുകള് ദളിതുകള്‍ക്ക് അനുകൂലമായിരുന്നില്ല. പല ചരിത്ര സാഹചര്യങ്ങളിലും ദളിതുകള്‍ക്കെതിരായിട്ടാണ് ഗാന്ധി നിലകൊണ്ടത്. പ്രത്യേകിച്ച് അംബേദ്കറോടുള്ള സമീപനങ്ങളില്. അതുകൊണ്ട് തന്നെ എനിക്ക് ഗാന്ധിയോട് അനുകൂല നിലപാടല്ല ഉള്ളത്. എന്നാല് ഗാന്ധിയുടെ പ്രവര്‍ത്തനരീതികളില് നിന്ന് ഒന്നും സ്വീകരിക്കേണ്ടതില്ലെന്ന് അര്‍ത്ഥമില്ല.\nസാമ്രാജ്യത്വത്തിന്റെ മുഖ്യ ഇരകളായി ദലിതരെയും ആദിവാസികളെയുമാണ് ചൂണ്ടിക്കാട്ടുന്നത്. എന്നാല് ദളിതുകള് സാമ്രാജ്യത്വ വിരുദ്ധ മുന്നേറ്റങ്ങളില് പങ്കെടുക്കുന്നതില് ദളിത് ബുദ്ധിജീവികള് പൊതുവില് വലിയ ഊന്നല് നല്‍കുന്നതായി കാണുന്നില്ല. അതു ശരിയായ സമീപനമാണോ?\nസാമ്രാജ്യത്വ ചൂഷണങ്ങള്‍ക്കെതിരെ വിശാലമായ ഐക്യം രൂപീകരിക്കേണ്ടതുണ്ട്. ഒരു തരത്തിലുള്ള ചൂഷണവും നമുക്ക് അംഗീകരിക്കാനാവില്ല. അതുകൊണ്ട് തന്നെ സാമ്രാജ്യത്വ വിരുദ്ധ സമരങ്ങളില് ദളിതര് പങ്കെടുക്കുകയും ശക്തമായ സമരങ്ങള് നടത്തുകയും വേണം. സാമ്രാജ്യത്വ ചൂഷണത്തോടാണ് എനിക്ക് എതിര്‍പ്പ്. പക്ഷേ ഞാന്, ഞാന് ആഗോളവല്‍ക്കരണത്തെ അംഗീകരിക്കുന്നുണ്ട്.\nആഗോളവല്‍ക്കരണത്തെ അംഗീകരിക്കുന്നുവെന്നോ. എന്തുകൊണ്ട്?\nഎന്നൊക്കെ പുറത്തുനിന്ന് ആള്‍ക്കാര് ഇവിടേക്കു വന്നോ അവരൊക്കെ ജാതിയോട് പ്രതികൂലമായിട്ടാണ് കുറഞ്ഞ അളവിലെങ്കിലും പ്രതികരിച്ചത്. അവരാരും ഹിന്ദുബ്രാഹ്മണ്യത്തെപ്പോലെ ജാതിയെ ന്യായീകരിച്ചില്ല. ഇവിടേക്ക് ക്രിസ്ത്യാനികള്‍വന്നപ്പോള്, പിന്നീട് മുഗളര് വന്നപ്പോള് ഒക്കെ ജാതിയെ പ്രോത്സാഹിപ്പിക്കുന്ന നടപടിയല്ല സ്വീകരിച്ചത്. ഇന്ത്യന് സ്വാതന്ത്ര്യത്തെ നിഷേധിക്കുമ്പോഴും ബ്രിട്ടീഷുകാര്‍ക്ക് ജാതിയോട് പൊതുവില് അനുകൂല മനോഭാവമല്ല ഉണ്ടായിരുന്നത്. ഇവിടുത്തെ നേതാക്കള്‍ക്കും ബ്രാഹ്മണ്യ വിഭാഗങ്ങള്‍ക്കും ജാതി പ്രശ്‌നത്തെ അഭിമുഖീകരിക്കാന് അശക്തരായിരുന്നു. മറിച്ച് അതിന്റെ പ്രോത്സാഹകരായിരുന്നു. എന്നാല് ദളിതുകള് പറഞ്ഞ പല കാര്യങ്ങളും ബ്രിട്ടീഷുകാര്‍ക്ക് മനസ്സിലായി. ഇപ്പോള് ആഗോളവല്‍ക്കരണം നടക്കുമ്പോള് അത് ദളിതുകളുടെ അവസ്ഥയെ മെച്ചപ്പെടുത്തുന്നുണ്ട്. അവര്‍ക്ക് പുതിയ അവസരങ്ങള് നല്‍കുന്നുണ്ട്. അവര്‍ക്ക് ലോകത്തോട് സംവദിക്കാനാവുന്നുണ്ട്. അതുകൊണ്ട് തന്നെ ആഗോളവല്‍ക്കരണത്തെ ഞാന് ഇഷ്ടപ്പെടുന്നു.\nദളിതര് തങ്ങളുടെ ദേശീയ സ്വത്വത്തിലേക്കും ഭാഷയിലേക്കും മടങ്ങിപ്പോകണമെന്നും അങ്ങനെ ചെറുത്തുനില്‍പ്പിന്റെ ഉയര്‍ത്തണമെന്നും ഒരു വാദമുണ്ട്. താങ്കള് അതിനെ അനുകൂലിക്കുന്നുണ്ടോ?\nഇല്ല. ദളിതര് ആധുനിക ലോകത്തോട് ഇടപെടണം. അവര് ഇംഗ്ലീഷ് പഠിക്കണം. അവര് കാലത്തിന് പിന്നിലോട്ട് പോയി തങ്ങളിലേക്ക് ചുരുങ്ങുകയല്ല വേണ്ടത്. അവര് ആധുനീകരാവണ,. തങ്ങളുടെ സംസ്‌കാരങ്ങളിലെ ചില സമര പൈതൃകങ്ങള് അവര്‍ക്ക് ഉയര്‍ത്തിക്കാട്ടാം. പക്ഷേ, അത്യന്തികമായി മുന്നോട്ട് വരാനാണ് ദളിതുകള് ശ്രമിക്കേണ്ടത്. ഇല്ലെങ്കില് അവര് പഴയകാലത്ത് തുടരുകയാവും ചെയ്യുക.\nബ്രാഹ്മണ്യം പ്രാദേശിക സംസ്‌കാരത്തെയും ഭാഷയെയും അധിനിവേശപ്പെടുത്തിയിട്ടുണ്ടെന്നും ഓര്‍ക്കണം\nകാഞ്ച ഐലയ്യയെപ്പോലുള്ളവര് ഇന്ത്യന് സംസ്‌കാരത്തില് നിന്നും ബദല് സൂചകളങ്ങും ചിഹ്‌നങ്ങളും ഉയര്‍ത്തിക്കാട്ടുന്നതിനെ അപ്പോള് എങ്ങനെ കാണും?\nദളിതുകളുടെ മുന്നേറ്റത്തിന് ചരിത്രത്തില് നിന്നും ഇന്നലെകളില് നിന്നും ചില ദളിത് സൂചകങ്ങള് എടുത്തുകാട്ടുന്നതില് തെറ്റില്ല. അതാവശ്യമാണ് താനും. പക്ഷേ, ദളിതര് തങ്ങളുടെ ഭാഷയിലേക്കും സംസ്‌കാരത്തിലേക്കും മടങ്ങിപ്പോകണം എന്നു പറയുന്നത് ശരിയല്ല. ദളിതുകള് ഇംഗ്ലീഷ് വിദ്യഭ്യാസം നേടണം. കലാലയ വിദ്യാഭ്യാസം നടത്തണം. അവര് ഇടപെടേണ്ടത് പുതിയ ലോകത്തോടാണ്. അവര് പിന്നിലേക്ക് നടക്കേണ്ടതില്ല.\nഇന്ത്യയിലെ കമ്യൂണിസ്റ്റുകളോടും ഇടതുപക്ഷങ്ങളോടും നിങ്ങളുടെ നിലപാടെന്താണ്?\nഞാന് ചെറുപ്പത്തില് മാര്‍ക്‌സിന്റെയും മാവായുടെയും സാഹിത്യങ്ങള് വായിച്ച് അതില് ആകൃഷ്‌നായ ഒരാളാണ്. കമ്യൂണിസ്റ്റുകള് ദളിതരുടെ സുഹൃത്തുക്കളാണ്. അവര് ദളിതരുടെ മോചനത്തിനുവേണ്ടി കുറേയേറെ കാര്യങ്ങള് ചെയ്തിട്ടുണ്ട്. അനുകൂലമായ നിലപാടുകള് എടുത്തിട്ടുണ്ട്. പക്ഷേ അവര് ഒരിക്കലും ജാതിയുടെ യാഥാര്‍ത്ഥ്യത്തെ തിരിച്ചറിഞ്ഞില്ല. കമ്യൂണിസ്റ്റുകള് എന്നും സാമ്പത്തിക പരിഹാരമാണ് നിര്‍ദേശിച്ചത്. അവര് പ്രശ്‌നങ്ങളെ സാമ്പത്തികത്തിലേക്ക് ചുരുക്കി കണ്ടു. സാമ്പത്തിക പ്രശ്‌നങ്ങള് പരിഹരിക്കുന്നതിലൂടെ ജാതിയുള്‍പ്പടെയുള്ള സാമൂഹ്യ വേര്‍തിരിവുകള് അപ്രത്യക്ഷമാകുമെന്ന് കരുതി. അതില് അവര് പരാജയമായിരുന്നു. അതുകൊണ്ട് തന്നെ കമ്യൂണിസ്റ്റ് പാര്‍ട്ടിയുടെ നേതൃത്വം എന്ന് സവര്‍ണ്ണരുടെ കൈകളിലാണ്. ഒരൊറ്റ ദളിതനേയും കമ്യൂണിസ്റ്റ് പാര്‍ട്ടിയുടെ നേതൃത്വത്തില് നിങ്ങള്‍ക്ക് കാണാനാവില്ല. ജാതിയുടെ യാഥാര്‍ത്ഥ്യത്തെ പഅവര് മനസ്സിലാക്കുന്നതില് കമ്യൂണിസ്റ്റുകള് ഇന്നും പരാജയമാണ്.\nകമ്യൂണിസ്റ്റുകള്‍ക്കെതിരെ അത്തരം വിമര്‍ശനം ഉന്നയിക്കുമ്പോള് മറുവശത്ത് ദളിതുകള്‍ക്കെതിരെയും ആ ആക്ഷേപമുണ്ട്. ദലിത് പ്രസ്ഥാനങ്ങള് ജാതിയെ മാത്രം പരിഗണിക്കുകയും വര്‍ഗത്തെ അവഗണിക്കുകയും ചെയ്യുന്നു...\nദലിതര് വര്‍ഗസമരവും നടത്തണം. ദളിതന് ജാതിയുടെ മര്‍ദനം മാത്രമല്ല ഏല്‍ക്കുന്നത്. ദളിത് ദരിദ്രന് (ഗരീബി) കൂടിയാണ്. പക്ഷേ ദളിതുകള് ആദ്യം നടത്തേണ്ടത് ജാതി സമരമാണ്. രണ്ടാമതായി വര്‍ഗസമരവും. അവുടെ ഊന്നല് ജാതിവിരുദ്ധ സമരത്തിലായിരിക്കും. ജാതിയെ ഒഴിച്ചുനിര്‍ത്തി വര്‍ഗ സമരമോ വര്‍ഗത്തെ ഒഴിച്ചുനിര്‍ത്തി ജാതി വിരുദ്ധ സമരമോ സാധ്യമല്ല.\nകേരളത്തിലെ ദളിത് അവസ്ഥകളെപ്പറ്റി നന്നായി അറിയാം എന്നു പറഞ്ഞുകൂടാ. പക്ഷേ, സ്ഥിരമായി തന്നെ ഇവിടെ നിന്നുള്ള വാര്‍ത്തകള് ശ്രദ്ധിക്കാറും പിന്തുടരാറുമുണ്ട്. കേരളത്തിലെ അവസ്ഥ അത്രമെച്ചമൊന്നുമല്ല. ഇവിടെ നടന്ന സാമൂഹ്യ പരിഷ്‌കരണ പ്രസ്ഥാനങ്ങള്‍ക്കൊണ്ട് ചില മുന്നേറ്റങ്ങള് നടന്നിട്ടുണ്ട്. പക്ഷേ ഇപ്പോഴും ദളിതര് പീഡിപ്പിക്കപ്പെടുകയും മര്‍ദിക്കപ്പെടുകയും ചെയ്യുന്നുണ്ട്. ഇക്കാര്യത്തില് മറ്റ് ഉത്തരേന്ത്യന് സംസ്ഥാനങ്ങളില് നിന്ന് വ്യത്യസ്തമല്ല കേരളത്തിലെ സ്ഥിതി. വര്‍ക്കലയില് അടുത്തു നടന്ന മര്‍ദനങ്ങള് തന്നെ അതിനു തെളിവാണ്.\nവര്‍ക്കലയില് നടന്ന ദളിത് മര്‍ദനങ്ങള്...? താങ്കള്‍ക്ക് എന്താണ് പറയാനുള്ളത്?\nവര്‍ക്കലയില് ദളിതര്‍ക്കെതിരെ ക്രൂരമായ അടിച്ചമര്‍ത്തലാണ് നടന്നത്. മുഴുവന് ദളിത് സമൂഹത്തെയും തീവ്രവാദികളായി മുദ്രകുത്തി അടിച്ചമര്‍ത്തുകയായിരുന്നു ഭരണകൂടവും ഹിന്ദുശക്തികളും മാധ്യമങ്ങളും കൂടി ചെയ്തത്. ദളിതുകള് വഴിപോക്കനെ കൊലപ്പെടുത്തിയെങ്കില് കുറ്റക്കാരെ പിടികൂടി ശിക്ഷിക്കണം. അതില് ആര്‍ക്കും ഇല്ല എതിര്‍പ്പ്. എന്നാല് വര്‍ക്കലയില് ഒരു കൊലപാതകത്തിന്റെ പേരില് മുഴുവന് ദളിതരെയും തീവ്രാദികളാക്കി മുദ്രകുത്തുകയും അടിച്ചമര്‍ത്തുകയുമാണ് ചെയ്യുന്നത്. സ്ത്രീകളെ രാത്രി ആക്രമിക്കുന്നു. വീടുകള് തകര്‍ക്കുന്നു. ഭീകരത സൃഷ്ടിക്കുന്നു. ഇത് ക്രൂരമായ അനീതിയാണ്. ദളിതുകളും അവരുടെ സംഘടനകളം സമൂഹത്തില് നിലനില്‍ക്കാനോ പാടില്ല എന്ന സവര്‍ണ്ണ മൂല്യബോധമാണ് ഇതിനു പിന്നില്. ദളിതുകളുടെ മേല് ആരോപിക്കപ്പെടുന്ന കൊലപാതകമാകട്ടെ ഇപ്പോഴും സംശയത്തിന്റെ നിഴലിലാണ്. ഇടതുസര്‍ക്കാര് ഭരിക്കുന്ന കേരളത്തിന് ഇത് നാണക്കേടാണ്. വര്‍ക്കലിയില് നടന്ന ദളിത് മര്‍ദനങ്ങളില് ഇടതുകാരും കമ്യൂണിസ്റ്റുകാരും ലജ്ജിക്കുകയാണ് വേണ്ടത്.\nനിങ്ങള് ഒരു ലിബറല്- പരിഷ്‌കരണവാദി സമീപനമാണ് പൊതുവില് എഴുത്തിലൂടെ സ്വീകരിക്കുന്നത് എന്ന് ചിലര് വിമര്‍ശനം ഉന്നയിക്കുന്നുണ്ട്. എങ്ങനെയാണ് ഈ വിമര്‍ശനത്തോട് പ്രതികരിക്കുക?\nലിബറല്-പരിഷ്‌കരണവാദം (ലിബറല് റിഫോര്‍മര്) എന്ന വിമര്‍ശനം കൊണ്ട് ഉദ്ദേശിക്കുന്നത് എന്തെന്ന് എനിക്ക് വ്യക്തമായിട്ടില്ല. ഞാനൊരു വിപ്ലവകാരിയല്ല. ഒരിക്കലും അക്രമം എന്റെ പാതയുമല്ല. ജനാധിപത്യവും സമാധാനപരവുമായ രീതികളാണ് ഞാന് ആഗ്രഹിക്കുന്നത്. നീണ്ടകാല ലക്ഷ്യങ്ങളെ അതുമാത്രമാണ് സഹായിക്കുക. അതുകൊണ്ടാണ് വിമര്‍ശനങ്ങളെപ്പറ്റി ഒന്നും പറയാനില്ല.\nഎന്താണ് നിങ്ങളുടെ എഴുത്തിന്റെ പൊതുരീതി? ഹിന്ദിയില് രചനകള് നടത്താറില്ലേ?\nഞാന് മറാഠിയിലാണ് എഴുതുന്നത്. മറാഠിയിലേ എഴുതാനറിയു. മറ്റൊരു ഭാഷയിലും എനിക്ക് ശരിയായ അര്‍ത്ഥത്തില് പ്രാവീണ്യമില്ല. ഹിന്ദിയും ഇംഗ്ലീഷും അറിയാം. ആശയവിനിമയത്തിന്റെ തലത്തില്. മറാഠിയില് എഴുതുന്നതെല്ലാം പെട്ടന്ന് തന്നെ ഹിന്ദിയിലേക്ക് മൊഴിമാറ്റപ്പെടുന്നു. അത് പിന്നീട് ഇംഗ്ലീഷിലേക്കും. അത്തരത്തില് ഞാന് ഭാഗ്യവാനാണ്.\n'അക്കര്‍മാശി'യുടെ കഥ തുടരുകയാണല്ലോ. എന്തുകൊണ്ട് ബാക്കി ജീവിതം കൂടി എഴുതുന്നില്ല?\nഅക്കര്‍മശിയുടെ രണ്ടാം ഭാഗം ഞാന് കുറച്ചുമുമ്പ് എഴുതിപൂര്‍ത്തിയാക്കിയിരുന്നു. അക്കര്‍മശി എഴുതിയ ശേഷമുള്ള എന്റെ ജീവിതമാണ് അത്. മറാഠിയിലാണ് അത്. ഹിന്ദി വിവര്‍ത്തനം വന്നിട്ടില്ല. അതുകൊണ്ട് തന്നെ മറാഠിക്ക് പുറത്ത് അധികം പേര്‍ക്കും അറിയില്ല. അക്കര്‍മശിയുടെ രണ്ടാം ഭാഗത്തിന് ഞാന് വ്യക്തിപരമായി വലിയ പ്രധാന്യം കൊടുക്കുന്നില്ല. എനിക്ക് പറയാനുണ്ടായിരുന്നത് 'അക്കര്‍മാശി'യാണ്.\nപൂനയിലെ ശര്‍മാര്‍ഥ് നഗറിലാണ് താമസം. മെച്ചപ്പെട്ട സാമ്പത്തിക കെട്ടുറപ്പ് ഇപ്പോഴുണ്ട്. ഭാര്യ കുസുമം തന്നെയാണ് എന്റെ പ്രവര്‍ത്തനങ്ങളില് മുഖ്യ സഹായിയായി പ്രവര്‍ത്തിക്കുന്നത്. മൂന്നുമക്കളുണ്ട്. ഒരു മകനും രണ്ടു പെണ്‍മക്കളും. രണ്ട് മക്കള് കോളജ് അധ്യാപകരാണ്. ഒരു മകള് നിയമവിദ്യാര്‍ത്ഥിയാണ്.\nജനുവരിക്കു മുമ്പ് എന്റെ ആറ് പുസ്തകങ്ങള് പുറത്തിറങ്ങും. ഹിന്ദുവിന്റെ ഇംഗ്ലീഷ് പതിപ്പ്, ദളിത് സാഹിത്യ വിമര്‍ശനം ഉള്‍ക്കൊള്ളുന്ന ചില പഠനങ്ങള്, അക്കര്‍മശിയുടെ അഞ്ചാം പതിപ്പ് എന്നിവയാണ് അത്. ഇപ്പോള് നിരൂപണത്തിലാണ് ഞാന് കൂടുതല് ശ്രദ്ധിക്കുന്നത്. ഒപ്പം ദളിത് ചരിത്രത്തിലും.\nLabels: Intervew, അക്കര്‍മശി, ഡോ. ശരണ്‍കുമാര് ലിംബാലെ, ദളിത്, ദളിത് പാന്തര്


മോദിയെ വരവേല്‍ക്കാന് കൊല്ലം ഒരുങ്ങുന്നു :: Janmabhumi Daily\nThursday 19 September 2013 9:21 pm IST\nകരുനാഗപ്പള്ളി: നരേന്ദ്രമോദിയെ വരവേല്‍ക്കാന് കൊല്ലം ഒരുങ്ങുന്നു. മാതാ അമൃതാനന്ദമയിദേവിയുടെ അറുപതാം പിറന്നാള് ആഘോഷത്തിന്റെ ഭാഗമായാണ് 26ന് മോദി കൊല്ലത്ത് എത്തുന്നത്. 26ന് രാവിലെ 10.30ന് വള്ളിക്കാവ് ആശ്രമത്തില് നടക്കുന്ന പരിപാടികളില് മോദി പങ്കെടുക്കും. 25ന് ഭോപ്പാലില് മുതിര്‍ന്ന നേതാവ് എല്.കെ. അദ്വാനിക്കൊപ്പം ബിജെപിയുടെ മഹാറാലിയെ അഭിസംബോധന ചെയ്തതിനുശേഷമാകും മോദിയുടെ കേരളത്തിലേക്കുള്ള വരവ്. മോഡിക്കായി കരുനാഗപ്പള്ളി പുതിയകാവ് ക്ഷേത്രമൈതാനിയില് ഹെലിപ്പാട് ഒരുക്കാനാണ് ആലോചന. ബിജെപി സംസ്ഥാന പ്രസിഡന്റ് വി. മുരളീധരന് കഴിഞ്ഞ ദിവസം കരുനാഗപ്പള്ളിയിലെത്തി മോദിയുടെ യാത്രസംബന്ധിച്ച് ചര്‍ച്ചകള് നടത്തി. പുതിയകാവ് ക്ഷേത്രമൈതാനവും അദ്ദേഹം സന്ദര്‍ശിച്ചു. ബിജെപിയുടെ പ്രധാനമന്ത്രി സ്ഥാനാര്‍ത്ഥിയായി പ്രഖ്യാപിക്കപ്പെട്ടശേഷം ഇതാദ്യമായാണ് നരേന്ദ്രമോദി കേരളത്തില് എത്തുന്നത്. നേരത്തെ ശിവഗിരി തീര്‍ത്ഥാടനവേളയില് മോഡി ശിവഗിരിയിലെത്തിയിരുന്നു. ബിജെപിയുടെ പ്രധാനമന്ത്രി സ്ഥാനാര്‍ത്ഥിയെ വരവേല്‍ക്കാന് പാര്‍ട്ടി ജില്ലാ ഘടകം ഒരുക്കങ്ങള് നടത്തുന്നുണ്ട്. സംസ്ഥാന പ്രസിഡന്റ് വി. മുരളീധരനൊപ്പം ജില്ല പ്രസിഡന്റ് എം. സുനില്, മേഖലാ ഓര്‍ഗനൈസിംഗ് സെക്രട്ടറി ജി. ഗോപിനാഥ്, ജില്ലാ വൈസ് പ്രസിഡന്റ് ദിനേഷ്കുമാര്, ജനറല് സെക്രട്ടറി വെള്ളിമണ് ദിലീപ്, കരുനാഗപ്പള്ളി മണ്ഡലം ജനറല് സെക്രട്ടറി സജീവ്കുമാര്, ചവറ മണ്ഡലം ജനറല് സെക്രട്ടറി തേവലക്കര രാജീവ് എന്നിവരും ഉണ്ടായിരുന്നു.\nമോദിയെ വരവേല്‍ക്കാന് സിലിക്കണ്‍വാലി ഒരുങ്ങുന്നു\nമോദിയെ വരവേല്‍ക്കാന് അമേരിക്ക ഒരുങ്ങുന്നു\nപ്രധാനമന്ത്രിയെ വരവേല്‍ക്കാന് നാടും നഗരവും ഒരുങ്ങുന്നു\nശബരിമല തീര്‍ഥാടകരെ വരവേല്‍ക്കാന് മിനി പമ്പ ഒരുങ്ങുന്നു\nപെരുവനം-ആറാട്ടുപുഴ പൂരം: ദേവീദേവന്‍മാരെ വരവേല്‍ക്കാന് ഗ്രാമങ്ങള് ഒരുങ്ങുന്നു\nസഞ്ചാരികളെ വരവേല്‍ക്കാന് ചേറുമ്പ് ഇക്കോ വില്ലേജ് ഒരുങ്ങുന്നു


ടാറ്റ സിയറ തിരിച്ചുവരവിന്റെ പാതയിൽ | 4PM News\nന്യൂഡൽഹി: ഇന്ത്യൻ എസ്‌യുവി കാർ വിപണിയിലെ തലതൊട്ടപ്പനായ ടാറ്റ സിയറ തിരിച്ചുവരവിന്റെ പാതയിൽ. 2000–ൽ നിർമാണം അവസാനിപ്പിച്ച വാഹനത്തിന്റെ ഇലക്ട്രിക് മോഡലിന്റെ കൺസെപ്റ്റ് ടാറ്റ ഓട്ടോ എക്സ്പോ വേദിയിൽ പുറത്തിറക്കി.1991–ൽ പുറത്തിറങ്ങിയ സിയറയുടെ സ്മരണാർത്ഥം അതുമായി സാമ്യമുള്ള ഡിസൈനോടെയാണ് ടാറ്റ ഇ–സിയറയുടെ കൺസെപ്റ്റും ഒരുക്കിയിരിക്കുന്നത്.\nതങ്ങളുടെ പുതിയ വാഹനമായ ആൾട്രോസ് നിർമിച്ചിരിക്കുന്ന ആൽഫാ പ്ലാറ്റ്ഫോമിൽ തന്നെയാണ് പുതിയ സിയറയുടെയും നിർമാണമെന്നാണ് സൂചന. പഴയ ഡിസൈനുമായി സാമ്യം ഉണ്ടെങ്കിലും പിറകിലെ വിൻഡോ ഒരു ഗ്ലാസ് കനോപ്പി കണക്കെയാണ് പുതിയ വാഹനത്തിൽ ഉൾക്കൊള്ളിച്ചിരിക്കുന്നത്.\nപഴയ സിയറയിലെ3ഡോർ രീതി തന്നെയാണ് ടാറ്റ കൺസെപ്റ്റിലും ഉപയോഗിച്ചിരിക്കുന്നത്. അതായത് രണ്ടു ഡോറുകൾ മുന്നിലും മൂന്നാമത്തേത് വാഹനത്തിന്റെ ഇടതു വശത്തായി സ്ലൈഡിങ് രീതിയിൽ ക്രമീകരിച്ചിരിക്കുന്നു. സിയറയുടെ മറ്റു സാങ്കേതിക വിവരങ്ങളെക്കുറിച്ച് ടാറ്റ ഒന്നും പറഞ്ഞിട്ടില്ല. വാഹനം ഒൗദ്യോഗികമായി വിപണിയിൽ ഇറക്കുന്നതിനെക്കുറിച്ചും നിർമാതാക്കൾ സൂചന നൽകിയിട്ടില്ല.\nനിത്യ മോനോൻ ധനുഷിന്റെ നായിയാകുന്നു\nഏകദിന പരമ്പര; തോൽവി ഏറ്റുവാങ്ങി ഇന്ത്യ


ജില്ലയില് 254 ഡെങ്കിപ്പനി ബാധിതര് • Suprabhaatham\nജില്ലയില് 254 ഡെങ്കിപ്പനി ബാധിതര്\nJuly 22, 2016 | 2:31 am IST\nആലപ്പുഴ: ജില്ലയില് ഡെങ്കിപ്പനി ബാധിതരുടെ എണ്ണം വര്‍ധിച്ചതോടെ ആരോഗ്യ വകുപ്പ് ആശങ്കയില്.\n254 പേര്‍ക്കാണ് ഈ വര്‍ഷം ജില്ലയില് ഇതുവരെ ജില്ലയില് ഡെങ്കിപ്പനി ബാധിച്ചതായി ആരോഗ്യ വകുപ്പ് റിപോര്‍ട്ട് ചെയ്തിരിക്കുന്നത്. കഴിഞ്ഞ 20 ാം തിയതി വരെ ജില്ലയില് ഈ വര്‍ഷം രണ്ട് പേര് എലിപ്പനി ബാധിച്ചും ഒരാള് പനി ബാധിച്ചും മരിച്ചു.\n2015 ല് 157 കേസുകള് മാത്രം റിപ്പോര്‍ട്ട് ചെയ്ത സ്ഥാനത്താണ് ഈ വര്‍ഷം ഏഴ് മാസത്തിനുള്ളില് 243 ഡെങ്കിപ്പനി കേസുകള് റിപ്പോര്‍ട്ട് ചെയ്തിരിക്കുന്നത്. ഇതിനെ ആരോഗ്യവകുപ്പ് ഗൗരവത്തോടെയാണ് കാണുന്നത്. ഡെങ്കിപ്പനി ബാധിച്ച് കഴിഞ്ഞ വര്‍ഷം ഒരാള് മരിച്ചിരുന്നു. ഈ വര്‍ഷം ഇതുവരെ മരണം റിപോര്‍ട്ട് ചെയ്തിട്ടില്ലെന്നത് ആശ്വാസം പകരുന്നതാണ്. തെക്കന് ജില്ലകളിലെ സ്ഥിതി വിവരക്കണക്കുകള് പരിശോധിക്കുമ്പോള് ജില്ലയില് ഈ വര്‍ഷം സാംക്രമിക രോഗങ്ങള് വളരെ കുറവാണ്. ചിക്കുന്‍ഗുനിയ പൊട്ടിപ്പുറപ്പെട്ട ജില്ലയില് ഇന്ന് പേരിന് പോലും ഈ രോഗത്തിന് ചികിത്സ തേടിയവരില്ല. തലസ്ഥാന ജില്ലയില് 625 പേര്‍ക്ക് ഡെങ്കിപ്പനി സ്ഥിരീകരിച്ചപ്പോള് കൊല്ലത്ത് 595 പേര്‍ക്ക് ഈ രോഗം ബാധിച്ചതായി റിപ്പോര്‍ട്ടുകള് സൂചിപ്പിക്കുന്നു.\nപത്തനംതിട്ടയില് 484 പേര്‍ക്കും കോട്ടയത്ത് 477 പേര്‍ക്കും ഈ വര്‍ഷം ഡെങ്കിപ്പനി സ്ഥിരീകരിച്ചപ്പോള് സാംക്രമിക രോഗങ്ങളുടെ വ്യാപനത്തില് മുന്നിലുള്ള ജില്ലയില് ഇതേവരെ 243 പേര്‍ക്ക് മാത്രമാണ് ഡെങ്കിപ്പനി സ്ഥിരീകരിക്കപ്പെട്ടിട്ടുള്ളൂ എന്നത് ജില്ലയിലെ ആരോഗ്യമേഖലക്ക് ആശ്വാസം പകരുന്നതാണ്. എറണാകുളം ജില്ലയില് പോലും 306 പേര്‍ക്ക് ഡെങ്കിപ്പനി സ്ഥിരീകരിച്ചിട്ടുണ്ട്.\nപകര്‍ച്ചപ്പനി, വയറിളക്കം തുടങ്ങിയ രോഗങ്ങളുടെ കാര്യത്തിലും ആലപ്പുഴ തെക്കന് ജില്ലകളെ അപേക്ഷിച്ച് മെച്ചപ്പെട്ട ആരോഗ്യാവസ്ഥയിലാണ്. തലസ്ഥാന ജില്ലയില് ഈ മാസം 20 വരെയുള്ള കണക്ക് പ്രകാരം 1,67,545 പേര്‍ക്കും കൊല്ലം ജില്ലയില് 1,10,198 പേര്‍ക്കും പകര്‍ച്ചപ്പനി ബാധിച്ചപ്പോള് ആലപ്പുഴയില് 69891 പേര്‍ക്ക് മാത്രമാണ് ഈ കാലയളവില് പകര്‍ച്ചപ്പനി ബാധിച്ചത്.\nഎന്നാല് യഥാര്‍ഥ കണക്കുകള് പ്രകാരം പനി മരണങ്ങള് കൂടുതല് ഉണ്ടായിട്ടുള്ളതായി ആരോഗ്യപ്രവര്‍ത്തകര് ചൂണ്ടിക്കാട്ടുന്നു. കഴിഞ്ഞ ആറ് മാസത്തിനുള്ളില് ജില്ലയില് 97 പേര്‍ക്ക് എലിപ്പനി സ്ഥിരീകരിച്ചു. 16 പേര്‍ക്ക് മലേറിയയും ഒരാള്‍ക്ക് ജപ്പാന്‍ജ്വരവും റിപ്പോര്‍ട്ട് ചെയ്തിട്ടുണ്ട്. 13 പേര്‍ക്ക് ഹെപ്പറ്റൈറ്റിസ് എ, നാല് പേര്‍ക്ക് ഹെപ്പറ്റൈറ്റിസ് ബിയും നാല് പേര്‍ക്ക് ടൈഫോയിഡും സ്ഥിരീകരിച്ചതായി ആരോഗ്യവകുപ്പ് റിപ്പോര്‍ട്ടില് പറയുന്നു. 69891 പേര് പകര്‍ച്ചപ്പനിക്ക് ചികിത്സ തേടിയപ്പോള് 14247 പേര് വയറിളക്കത്തിന് ചികിത്സ തേടി. പനി ബാധിച്ച് ഒരാള് മരിക്കുകയും ചെയ്തിട്ടുണ്ട്.


ഏറ്റവും വലിയ റീട്ടെയില് ശൃംഖലയായി മാറാനുള്ള ശ്രമത്തില് റിലയന്‍സ്; 60ഓളം ബ്രാന്‍ഡുകള് ഏറ്റെടുക്കുന്നു » Newsthen\nരാജ്യത്തെ ഏറ്റവും വലിയ റീട്ടെയില് ശൃംഖലയായ റിലയന്‍സ് 60ഓളം ബ്രാന്‍ഡുകള് ഏറ്റെടുക്കുന്നു. പലചരക്ക്, പേഴ്സണല് കെയര് വിഭാഗങ്ങളിലായി 20ഓളം ഭക്ഷ്യ-ഭക്ഷ്യേതര ബ്രാന്‍ഡുകളെ സ്വന്തമാക്കാനും കമ്പനി ലക്ഷ്യമിടുന്നു. 50,000 കോടി മൂല്യമുള്ള ഉപഭോക്തൃ ഉത്പന്ന സമ്രാജ്യം കെട്ടിപ്പടുക്കാനാണ് റിലയന്‍സ് ലക്ഷ്യമിടുന്നത്.\nഹിന്ദുസ്ഥാന് യുണിലിവര്, നെസ് ലെ, പെപ്സികോ, കൊക്കോ കോള തുടങ്ങിയ വന്‍കിട ബ്രാന്‍ഡുകളുമായി മത്സരിക്കാനാണ് നീക്കം. 30ഓളം ജനപ്രിയ പ്രാദേശിക ബ്രാന്‍ഡുകളെ ഏറ്റെടുക്കാനുള്ള ചര്‍ച്ചകള് അവസാന ഘട്ടത്തിലാണെന്ന് റിപ്പോര്‍ട്ടുകള്. നിലവില് രാജ്യത്തൊട്ടാകെ 2000ലേറെ റീട്ടെയില് ഷോപ്പുകള് റിലയന്‍സിനുണ്ട്. ജിയോമാര്‍ട്ട് വഴി ഓണ്‍ലൈന് മേഖലയിലും സാന്നിധ്യമുറപ്പിച്ചുകഴിഞ്ഞു.\nഏറ്റെടുക്കുന്ന കമ്പനികളുടെ ഉത്പന്നങ്ങള് നേരിട്ട് റീട്ടെയില് ശൃംഖലയിലൂടെ ജനങ്ങളിലെത്തിക്കുയാണ് കമ്പനിയുടെ ലക്ഷ്യം. ലോകത്തെ തന്നെ ഏറ്റവും വലിയ ഇ-കൊമേഴ്സ് വിപണിയായ ഇന്ത്യയില് പ്രവര്‍ത്തനം വിപുലീകരിക്കാനുള്ള ശ്രമമാണ് ജിയോമാര്‍ട്ടിലൂടെ കമ്പനി പ്രാവര്‍ത്തികമാക്കുന്നത്. രാജ്യത്തെ 70 ലക്ഷം കോടി മൂല്യമുള്ള ഇ-കൊമേഴ്സ് മേഖലയില് ഉത്പന്ന വൈവിധ്യത്തോടെ സാന്നിധ്യം ശക്തമാക്കുകയെന്ന ലക്ഷ്യത്തോടെയാണ് ഏറ്റെടുക്കലുകള്.


മധുവിനും ശ്രീദേവിക്കും പത്മശ്രീ; എസ്. ജാനകിക്കും ഡോ.ശിവതാണുപിള്ളക്കും പത്മഭൂഷണ്\nSaturday 26th January 2013 12:19am\nകോഴിക്കോട്: മുസ്ലീം മതമൗലിക വാദികളുടെ വിലക്ക് നേരിടുന്ന വിശ്വരൂപം സിനിമക്ക് പിന്തുണയുമായി ഡി.വൈ.എഫ്.ഐ രംഗത്ത്. പാലക്കാട് ഏഴ് തിയറ്ററുകളില് സിനിമ റിലീസ് പ്രഖ്യാപിച്ചിരിന്നുവെങ്കിലും മതമൗലികവാദികളുടെ എതിര്‍പ്പിനെ തുടര്‍ന്ന് അഞ്ച് തിയറ്ററുകള് പ്രദര്‍ശനത്തില് നിന്നും പിന്മാറിയിരുന്നു. എന്നാല് വിശ്വരൂപം പ്രദര്‍ശിപ്പിക്കാതെ മറ്റ് സിനിമകളും പ്രദര്‍ശിപ്പിക്കാനനുവദിക്കില്ലെന്ന കര്‍ശനനിലപാടിലാണ് ഡി.വൈ.എഫ്.ഐ.\nകേരളത്തിലെ വിവിധ തിയറ്ററുകളിലേക്ക് സിനിമ പ്രദര്‍ശനം നിറുത്തിവെക്കണമെന്ന് ആവശ്യപ്പെട്ടുകൊണ്ട് പോപ്പുലര് ഫ്രണ്ട് അടക്കമുള്ള മതമൗലികവാദ സംഘടനകളുടെ നെതൃത്വത്തില് പ്രകടനം നടത്തിയിരുന്നു. കേരളത്തില് പ്രധാനമായും കോഴിക്കോട്, കോട്ടയം, തിരുവനന്തപുരം, പാലക്കാട് ജില്ലകളിലാണ് സിനിമ പ്രദര്‍ശനത്തിനെതിരെ പ്രതിഷേധം ഉണ്ടായത്.\nഇന്ന് എ ക്ലാസ് തീയറ്ററുകളെ ഒഴിവാക്കി കേരളത്തിലെ സര്‍ക്കാര് തീയറ്ററുകളിലും ബി, സി ക്ലാസ് തീയറ്ററുകളിലും ചിത്രം പ്രദര്‍ശനം തുടങ്ങിയിരുന്നു. കോഴിക്കോട് കൈരളി തിയറ്ററിലേക്കും പാലക്കാട് ശ്രീദേവിദുര്‍ഗ തീയറ്ററിലും കോട്ടയം ഏറ്റുമാനൂരിലെ തീയറ്ററിലും ചിത്രം പ്രദര്‍ശിപ്പിക്കുന്നതിനെതിരേ മുസ്‌ലീം മതമൗലികവാദ സംഘടനകള് പ്രതിഷേധവുമായി രംഗത്തെത്തി.\nപാലക്കാട് ശ്രീദേവി ദുര്‍ഗ തീയറ്ററില് തമിഴ്‌നാട്ടില് നിന്നുപോലും ആളുകളെത്തിയിരുന്നു. എസ്ഡിപിഐ പ്രവര്‍ത്തകരാണ് ഇവിടെ ചിത്രം പ്രദര്‍ശിപ്പിക്കുന്നതിനെതിരേ മുന്നറിയിപ്പ് നല്‍കിയത്. ഈ സാഹചര്യത്തില് ഇനി ചിത്രം പ്രദര്‍ശിപ്പിക്കില്ലെന്ന് തീയറ്റര് ഉടമ അറിയിച്ചു.\nതമിഴ്‌നാടിന് പുറമെ ചിത്രത്തിന്റെ പ്രദര്‍ശനം ഹൈദരാബാദിലും താല്‍ക്കാലികമായി വിലക്കിയിട്ടുണ്ട്. ആന്ധ്ര ആഭ്യന്തരമന്ത്രി സബിത ഇന്ദ്ര റെഡ്ഡിയുടെ നിര്‍ദേശമനുസരിച്ചാണ് പോലീസ് പ്രദര്‍ശനം തടഞ്ഞത്.\nവിശ്വരൂപത്തിന് പിന്തുണയുമായി സി.പി.ഐ.എം സംസ്ഥാന സെക്രട്ടറി പിണറായി വിജയന് രംഗത്തെത്തിയിരുന്നു. കലാസൃഷ്ടിയെ ഇല്ലാതാക്കാനുള്ള ജനാധിപത്യവിരുദ്ധ രീതിക്കെതിരെ എല്ലാ കലാസ്‌നേഹികളും മതനിരപേക്ഷവാദികളും രംഗത്തുവരണമെന്ന് പിണറായി വിജയന് പ്രസ്താവനയില് അഭ്യര്‍ത്ഥിച്ചു.


കര്‍ണാടകയില് മുഴുവന് വിമത എം.എല്.എമാരെയും അയോഗ്യരാക്കി – Jaihind TV\nകര്‍ണാടകയില് മുഴുവന് വിമത എം.എല്.എമാരെയും അയോഗ്യരാക്കി\nബംഗളൂരു: കര്‍ണാടകയില് 14 വിമത എം.എല്.എമാരെ അയോഗ്യരാക്കി. നടപ്പ് നിയമസഭയുടെ കാലാവധി തീരുന്നതുവരെയാണ് ഇവരെ അയോഗ്യരാക്കിയത്. കഴിഞ്ഞദിവസം മൂന്ന് എം.എല്.എമാരെ അയോഗ്യരാക്കിയതിന് പിന്നാലെയാണ് ഇന്ന് ബാക്കിയുള്ള വിമത എം.എല്.എമാരെയും അയോഗ്യരാക്കിയത്. ഇതില് 11 പേര് കോണ്‍ഗ്രസ് ടിക്കറ്റിലും3പേര് ജെ.ഡി.എസ് ടിക്കറ്റിലും മത്സരിച്ചവരാണ്. രാജ്യത്തെ നിയമസഭാ ചരിത്രത്തിലും കൂറുമാറ്റ നിയമത്തിലും ചരിത്രപ്രധാനമായ നടപടിയാണ് ഇപ്പോള് കര്‍ണാടക സ്പീക്കര് രമേശ് കുമാറില് നിന്നുണ്ടായിരിക്കുന്നത്.\nസ്പീക്കറെ പുറത്താക്കുന്നതിനുവേണ്ടി ബി.ജെ.പിയുടെ കരുനീക്കം പുരോഗമിക്കുന്നതിനിടെയാണ് രമേശ് കുമാറിന്റെ നടപടി. വിമതരായ മൂന്ന് എംഎല്‍എമാരെ സ്പീക്കര് നേരത്തെ അയോഗ്യരാക്കിയിരുന്നു. ശ്രീമന്ത് പാട്ടീല്, മുതിര്‍ന്ന നേതാക്കളായ റോഷന് ബെയ്ഗ്, ആനന്ദ് സിംഗ്, എച്ച് വിശ്വനാഥ്, എസ് ടി സോമശേഖര് എന്നിവരെയെല്ലാം അയോഗ്യരാക്കിയിട്ടുണ്ട്.\nആരോഗ്യകാരണങ്ങളാലാണ് താന് മുംബൈയ്ക്ക് പോയതെന്ന് ശ്രീമന്ത് പാട്ടീല് സ്പീക്കര്‍ക്ക് കത്തുനല്‍കിയിരുന്നു. എന്നാല് ശ്രീമന്ത് പാട്ടീല് വിപ്പ് ലംഘിച്ചെന്നും, ഇദ്ദേഹത്തെയും അയോഗ്യനാക്കണമെന്നും കോണ്‍ഗ്രസും ജെഡിഎസും ആവശ്യപ്പെടുകയായിരുന്നു. നടപ്പു നിയമസഭയുടെ കാലാവധി പൂര്‍ത്തിയാകുന്നതുവരെയാണ് എംഎല്‍എമാരെ അയോഗ്യരാക്കിയത്.\nഈ നിയമസഭയുടെ കാലാവധി പൂര്‍ത്തിയാകുന്നതുവരെ അയോഗ്യരാക്കിയ വിമത എംഎല്‍എമാര്‍ക്ക് ഏതെങ്കിലും പദവി വഹിക്കുകയോ, ഉപതെരഞ്ഞെടുപ്പിനെ നേരിടുകയോ ചെയ്യാനാകില്ലെന്ന് സ്പീക്കര് അറിയിച്ചു. 14 എംഎല്‍എമാരുടെ കാര്യത്തില് കാര്യങ്ങള് വിശദമായി പഠിക്കേണ്ടതുകൊണ്ടാണ് തീരുമാനം വൈകിയതെന്നും സ്പീക്കര് രമേഷ് കുമാര് അറിയിച്ചു.


Social media praises Wayanad District Collector Adeela Abdullah | കയ്യടിക്കെടാ! അതിർത്തികളിൽ മണ്ണിട്ട് മൂടുന്നവർക്ക് ഈ കളക്ടറിൽ നിന്ന് പഠിക്കാനുണ്ട്, കുറിപ്പ് വൈറൽ - Malayalam Oneindia\nPublished: April62020, 20:25 [IST]\nവയനാട്: കൊവിഡ് കാലത്ത് രാജ്യം ഒറ്റക്കെട്ടായി നിന്ന് മഹാമാരിയെ തുരത്താന് പൊരുതുകയാണ്. അതിനിടെ കര്‍ണാടക അതിര്‍ത്തി മണ്ണിട്ട് അടച്ച് മനുഷ്യത്വരഹിതമായ നിലപാട് സ്വീകരിച്ചതോടെ നിരവധി മലയാളികള്‍ക്ക് ജീവന് നഷ്ടപ്പെട്ടു. കോടതി കയറി ഇറങ്ങിയും ചര്‍ച്ചകള് നടത്തിയും ഒടുവില് കൊവിഡ് ബാധയില്ലാത്ത രോഗികളുടെ ആംബുലന്‍സ് കടത്തി വിടാന് ധാരണയായിട്ടുണ്ട്.\nഈ സാഹചര്യത്തിലാണ് വയനാട് ജില്ലാ കളക്ടര് ആദില അബ്ദുളള കയ്യടി നേടുന്നത്. കര്‍ണാടകത്തിലെ ജനങ്ങള് വയനാട് അതിര്‍ത്തി കടന്ന് മാനന്തവാടി ജില്ലാ ആശുപത്രിയില് ചികിത്സ ഉറപ്പ് വരുത്തിയിരിക്കുകയാണ് കളക്ടര്. ജില്ലാ കളക്ടറുടെ നടപടിയെ കുറിച്ച് ഹാരിസ് കെഎം ഇട്ട ഫേസ്ബുക്ക് പോസ്റ്റ് വൈറലാവുകയാണ്.\nഫേസ്ബുക്ക് പോസ്റ്റ് വായിക്കാം: '' കയ്യടിക്കെടാ!!! റോഡിൽ മണ്ണിട്ട് മൂടുന്നവർക്ക് ഈ കലക്റ്ററിൽ നിന്ന് വേറിട്ടൊരു പാഠം പഠിക്കാനുണ്ട്. ഈ തോണി കേരളത്തിലാണുള്ളത്. രണ്ട് മിനിറ്റ് തോണി തുഴഞ്ഞാൽ കബനി മുറിച്ച് കടന്ന് കർണ്ണാടകയിൽ എത്തും. വയനാട്ടിലെ പെരിക്കല്ലൂർ കടവും, കർണ്ണാടകയിലെ ബൈരക്കുപ്പയും കബനിയുടെ അപ്പുറവും ഇപ്പുറവും മുഖത്തോടുമുഖം നോക്കി നിൽക്കുന്ന രണ്ട് ഗ്രാമങ്ങളാണ്.\nപാവങ്ങൾ മാത്രം താമസിക്കുന്ന ഒരു പ്രദേശം\nകേരളത്തിലെ സാഹചര്യമല്ല, അക്കരെ കർണ്ണാടകയിൽ. പുഴയും വനവും വന്യജീവികളും ചുറ്റിയ കുഞ്ഞ് ഗ്രാമങ്ങളിൽ കുറേ പാവം മനുഷ്യർ കഴിയുന്നുണ്ടവിടെ. പാവങ്ങൾ മാത്രം താമസിക്കുന്ന ഒരു പ്രദേശം. കൂടുതലും ഗോത്രവർഗ വനവാസികൾ, പിന്നെ കുറച്ച് കർഷകരും തൊഴിലാളികളും. അവർക്ക് ഓരോ ദിവസവും ജീവിതത്തിലെ ഓരോ അധ്യായമാണ്.\nചികിൽസാ സൗകര്യങ്ങൾ ഇല്ല\nഅന്നന്നത്തേക്കുള്ളത് അന്നേ ദിവസം അധ്വാനിച്ച് കണ്ടെത്തേണ്ടി വരുന്ന പാവം മനുഷ്യർ. അവരുടെ ജീവിത സാഹചര്യങ്ങൾ വളരെ ശോചനീയമാണ്. ചികിൽസാ സൗകര്യങ്ങൾ ഇല്ല എന്നുതന്നെ പറയാം. അവിടെയുള്ള ജനങ്ങൾ ചികിൽസക്കായി ഇടയ്ക്കൊക്കെ കടവ് കടന്ന് ഇക്കരെ വന്ന് വയനാട്ടിലെ പുൽപ്പള്ളിയിൽ പോകാറുണ്ട്. അല്ലെങ്കിൽ ബാവലി പാലം കടന്ന് മാനന്തവാടിയിലെ ജില്ലാ ആശുപത്രിയിൽ പോകാറുണ്ട്\nഈ ഉത്തരവ് വേറിട്ട് നിൽക്കുന്നു\nഅതല്ലാതെ വേറൊരു നല്ല സൗകര്യമുള്ള ആശുപത്രിയിൽ പോകാൻ അവർക്ക് എളുപ്പമല്ല. വയനാട് ജില്ലാ കലക്റ്റർ ഡോ അദീല അബ്ദുള്ള കഴിഞ്ഞ ദിവസം ഒരു ഉത്തരവ് പുറപ്പെടുവിച്ചു. കോവിഡ് കാലത്ത് പുറത്തിറങ്ങുന്ന അനേകം ഉത്തരവുകൾക്കിടയിൽ, ഈ ഉത്തരവ് വേറിട്ട് നിൽക്കുന്നു. ബൈരക്കുപ്പയിലെ ആളുകൾക്ക് അതിർത്തി കടന്ന് വയനാട്ടിലേക്ക് ചികിൽസക്കായി വരാം. അവരെ തടയില്ല. അവർക്ക് മാനന്തവാടിയിലെ ജില്ലാ ആശുപത്രിയിൽ ചികിത്സ തേടാം\nജീവൻ നിലനിർത്താനുള്ള പിടിവള്ളി\nകോവിഡ് ബാധയുടെ പ്രതിരോധത്തിനായി കനത്ത ലോക്ക്‌ഡൗണും മറ്റും നടപ്പാക്കുന്നതിനിടെ ഇറങ്ങിയ ഈ ഉത്തരവ് ഒരുപാട് പാവങ്ങൾക്ക് വലിയൊരു പ്രതീക്ഷയാണ്. അവരുടെ ജീവൻ നിലനിർത്താനുള്ള പിടിവള്ളിയാണ്. ചികിൽസ കിട്ടാതെ പിടഞ്ഞ് തീരാനിടയുള്ള പല ജീവനുകളുടെയും ജീവിതത്തിലേക്കുള്ള തിരിഞ്ഞ് നടത്തമാണ്. ഇരുപത്തിയഞ്ച് നൂറ്റാണ്ടുകൾക്ക് മുമ്പ് ഹിപ്പോക്രീറ്റസ് എഴുതിയ ഒരു പ്രതിജ്ഞയുണ്ട്.\nആർക്കും ചികിൽസ നിഷേധിക്കരുത്\nഇന്നും ലോകമാകെ ഇതിന്റെ വകഭേദങ്ങളായ പ്രതിജ്ഞകൾ വൈദ്യശാസ്ത്ര പഠനം കഴിഞ്ഞവർ എടുക്കാറുണ്ട്. അപ്പോളോ ദേവന്റെയും, വൈദ്യശാസ്ത്രത്തിന്റെ ഗ്രീക്ക് ദൈവമായ അസ്ലെപിയൂസിന്റെയും, ഹൈജിയയുടേയും, സർവ്വരോഗശമനകാരിയായ പനാസിയയുടെയും, സർവ്വദൈവങ്ങളുടെയും നാമത്തിൽ ഹിപ്പോക്രീറ്റസ് ചൊല്ലിയ പ്രതിജ്ഞയിൽ പറയുന്ന പ്രധാനപ്പെട്ടൊരു കാര്യം, ആർക്കും ചികിൽസ നിഷേധിക്കരുത് എന്നതാണ്\nആ പ്രതിജ്ഞയുടെ അന്തസത്ത ഉൾക്കൊണ്ട തീരുമാനമെടുത്ത വയനാട് കലക്റ്റർ ഡോ അദീല അബ്ദുള്ളക്ക് അഭിനന്ദനങ്ങൾ. അതിർത്തികളിൽ മണ്ണിട്ട് മൂടുന്നവർക്ക്, അതിലൂടെ ചികിൽസ നിഷേധിക്കുന്നവർക്ക്, ഈ കലക്റ്ററിൽ നിന്ന് കുറേ പഠിക്കാനുണ്ട്. ഒരു സംസ്ഥാനത്തെ ഭരണകൂടത്തെക്കാൾ വളരുന്നു മറ്റൊരു സംസ്ഥാനത്തെ ഒരു ജില്ലയുടെ കലക്റ്റർ, ഈയൊരു കനിവിന്റെ, കരുതലിന്റെ, കരുത്തുറ്റ ഉത്തരവിലൂടെ.\nപാതയിൽ മണ്ണിട്ട് മൂടിയല്ല\nഅതിർത്തി പാതയിൽ മണ്ണിട്ട് മൂടിയല്ല, അശരണർക്ക് ആതുരസേവനം നൽകിയാണ് കോവിഡിനെതിരെ പോരാടേണ്ടത് എന്ന പാഠം ഇവിടെ കലക്റ്റർ അദീല പഠിപ്പിക്കുന്നുണ്ട്. മുങ്ങിത്താഴ്‌ന്നു പോവാനിടയുള്ള ഒരു ജനവിഭാഗത്തിന് പ്രതീക്ഷയുടെയും പ്രത്യാശയുടെയും ജീവന്റെയും കരുതൽ കൊടുത്ത് അവരെ രക്ഷിച്ച പാഠം. അത് കാണാനും പഠിക്കാനും ഉള്ള വെളിച്ചം ചില ഹൃദയങ്ങളിൽ തെളിയട്ടെ എന്ന് പ്രാർത്ഥന. ഇങ്ങനെയാണ് മാതൃകകൾ സൃഷ്ടിക്കപ്പെടുന്നത് ഭൂമിയിൽ\ncoronavirus virus kerala china india covid19 വൈറസ് കേരളം ഇന്ത്യ pinarayi vijayan karnataka high court ഹൈക്കോടതി wayanad വയനാട്\nSocial media praises Wayanad District Collector Adeela Abdullah\nStory first published: Monday, April 6, 2020, 20:25 [IST]


ലാന്‍ഡ് റോവര് ഡിസ്‌കവറി സ്‌പോര്‍ട്, വില 44.68 ലക്ഷം - Malayalam DriveSpark\nPublished: Wednesday, December 12, 2018, 11:18 [IST]\n2019 ഡിസ്‌കവറി സ്‌പോര്‍ടുമായി ജാഗ്വാര് ലാന്‍ഡ് റോവര് ഇന്ത്യയില്. 44.68 ലക്ഷം രൂപ വിലയില് പുതിയ ലാന്‍ഡ് റോവര് ഡിസ്‌കവറി സ്‌പോര്‍ട് വിപണിയില് പുറത്തിറങ്ങി. ഡിസൈന് പരിഷ്‌കാരങ്ങള്‍ക്ക് പുറമെ റീട്യൂണ് ചെയ്ത എഞ്ചിനും ഇത്തവണ ഡിസ്‌കവറി സ്‌പോര്‍ടിന്റെ പ്രധാനാകര്‍ഷണമാണ്. പ്യുവര്, SE, HSE വകഭേദങ്ങളിലാണ് ഡിസ്‌കവറി സ്‌പോര്‍ട് വില്‍പ്പനയ്ക്കു വരുന്നത്.\nമൂന്നു വകഭേദങ്ങളിലും 2.0 ലിറ്റര് നാലു സിലിണ്ടര് ഇന്‍ജെനിയം പെട്രോള്, ഡീസല് എഞ്ചിനുകള് തുടരുന്നുണ്ടെങ്കിലും കരുത്തുത്പാദനത്തിന്റെ കാര്യത്തില് ഡീസല് പതിപ്പ് ഇക്കുറി ഏറെ മെച്ചപ്പെട്ടു. 177 bhp കരുത്ത് ഡീസല് എഞ്ചിന് സൃഷ്ടിക്കും.\nമുന്‍തലമറയില് കരുത്തുത്പാദനം 147 bhp മാത്രമായിരുന്നു. SE, HSE വകഭേദങ്ങളില് കൂടുതല് കരുത്തുള്ള റീട്യൂണ് ചെയ്ത എഞ്ചിനാണ് ഇനി മുതല് ഇടംപിടിക്കുക. എന്നാല് പ്യൂവര് വകേഭേദത്തില് 147 bhp എഞ്ചിന് പതിപ്പ് തന്നെ തുടരും.\nMost Read: ക്രാഷ് ടെസ്റ്റില് നെക്‌സോണിന് പൊന്‍തിളക്കം — ടാറ്റയ്ക്ക് കൈയ്യടിച്ച് ആനന്ദ് മഹീന്ദ്ര\nസാധാരണ എഞ്ചിനെ അപേക്ഷിച്ച് ഇന്‍ജെനിയം പെട്രോള് എഞ്ചിന് 52 കിലോ ഭാരം കുറവുണ്ട്. ഭാരം കൂടിയ കാരിരുമ്പിലാണ് എഞ്ചിനുകള് സാധാരണയായി ഒരുങ്ങാറ്. എന്നാല് ഇന്‍ജെനിയം എഞ്ചിനുകളെ ജാഗ്വാര് നിര്‍മ്മിക്കുന്നത് അലൂമിനിയത്തില് നിന്നാണ്.\nഅലൂമിനിയത്തിന് ഭാരം കുറവായതു കൊണ്ടു കാറിന്റെ ഭാരം ഗണ്യമായി കുറയും. മാത്രമല്ല ഇന്‍ജെനിയം എഞ്ചിനുകളുടെ സിലിണ്ടര് ചുമരുകളില് ഘര്‍ഷണം ഏറെ സൃഷ്ടിക്കപ്പെടില്ല. അതുകൊണ്ടു കരുത്തുത്പാദനം കാര്യക്ഷമമായി നടക്കും. പേറ്റന്റ് നേടിയ വേരിയബിള് വാല്‍വ് ടൈമിംഗ് സാങ്കേതികവിദ്യയാണ് ഇന്‍ജെനിയം എഞ്ചിനില് കമ്പനി ഉപയോഗിക്കുന്നത്.\nലാന്‍ഡ് റോവര് ഡിസ്‌കവറി സ്‌പോര്‍ടിലുള്ള 2.0 ലിറ്റര് പെട്രോള് എഞ്ചിന് 237 bhp കരുത്ത് പരമാവധിയുണ്ട്. SE, HSE വകഭേദങ്ങളില് മാത്രമെ പെട്രോള് പതിപ്പ് ലഭിക്കുകയുള്ളൂ. ഒമ്പതു സ്പീഡ് ഓട്ടോമാറ്റിക് ഗിയര്‍ബോക്‌സാണ് പെട്രോള്, ഡീസല് പതിപ്പുകളില് ഇടംപിടിക്കുന്നത്.\nMost Read: ടാറ്റ ഹാരിയര് വാങ്ങിയാല് — ഗുണങ്ങളും പോരായ്മകളും\nടച്ച് പ്രോ ഇന്‍ഫോടെയ്ന്‍മെന്റ് സംവിധാനമുള്ള ഡയനാമിക് ഡിസൈന് പാക്ക് ഡിസ്‌കവറി സ്‌പോര്‍ട് HSE -യുടെ മുഖ്യാകര്‍ഷണമാണ്. ഡയനാമിക് ഡിസൈന് പാക്കേജിന്റെ ഭാഗമായി പ്രത്യേക ബോഡി സ്‌റ്റൈലിംഗ് കിറ്റും ക്രോം ആവരണമുള്ള ടെയില്‍പൈപ്പും എസ്‌യുവിക്ക് ലഭിക്കുന്നു.\nകറുത്ത ഗ്രില്ലും പിറകില് ചുവപ്പ് നിറമുള്ള സ്‌പോര്‍ട് ബാഡ്ജും ഡിസ്‌കവറി സ്‌പോര്‍ടിന്റെ തനത് വ്യക്തിത്വം അടയാളപ്പെടുത്തും. വിപണിയില് ബിഎംഡബ്ല്യു X3, ഔഡി Q5, മെര്‍സിഡീസ് ബെന്‍സ് GLC തുടങ്ങിയ ജര്‍മ്മന് മോഡലുകളുമായാണ് 2019 ഡിസ്‌കവറി സ്‌പോര്‍ടിന്റെ മത്സരം.\nലാന്‍ഡ് റോവര് ഡിഫെന്‍ഡര് പ്ലഗ്-ഇന് ഹൈബ്രിഡ് വേരിയന്റിനായി ബുക്കിംഗ് ആരംഭിച്ചു\nNCAP ക്രാഷ്ടെസ്റ്റിൽ ഫൈവ്സ്റ്റാർ റേറ്റിംഗ് നേടി ലാൻഡ് റോവർ ഡിഫെൻഡർ\nഇലക്ട്രിക് റേഞ്ച് റോവർ ക്ലാസിക്കിന്റെ ഉത്പാദനം ആരംഭിച്ച് ലുനാസ്\nകസ്റ്റം റേസിംഗ് ഗ്രീൻ എഡിഷനുമായി ലാൻഡ് റോവർ ഡിഫെൻഡർ\nകൂടുതല്... #ലാൻഡ് റോവർ #ന്യൂ ലോഞ്ച് #land rover #new launch\n2019 Land Rover Discovery Sport Launched In India. Read in Malayalam.\nStory first published: Wednesday, December 12, 2018, 11:18 [IST]


ബി എം ഡബ്ലിയു F900R, F900XR എന്നിവ നാളെ വിപണിയിലെത്തും\narun vijay 12 Day(s) ago\nബി‌എം‌ഡബ്ല്യു മോട്ടോർ‌റാഡ് പുതിയ മോട്ടോർ‌സൈക്കിളുകളായ എഫ് 900 ആർ, എഫ് 900 എക്സ്ആർ എന്നിവ നാളെ ഇന്ത്യയിൽ അവതരിപ്പിക്കും. എഫ് 900 ആർ എത്തുന്നത് എഫ് 800 ആർ ന് പകരവും എഫ് 900 എക്സ്ആർ കമ്പനിയുടെ ലിറ്റർ ക്ലാസ് എ‌ഡി‌വി സ്പോർട്സ് ടൂററായ എസ് 1000 എക്സ്ആറിന് പകരവുമാണ്.\nരണ്ട് മോട്ടോർസൈക്കിളുകളും ബിഎസ് 6, 895 സിസി, പാരലൽ-ട്വിൻ, ലിക്വിഡ്-കൂൾഡ് മോട്ടോർ ഉപയോഗിക്കുന്നുണ്ടെങ്കിലും വ്യത്യസ്ത പവർ, ടോർക്ക് ഔട്ട് പുട്ടുകൾ ആണ് നൽകുന്നത്. എഫ് 900 ആറിൽ 99 ബിഎച്ച്പി കരുത്തും 90.8 എൻഎം ടോർക്കുമാണ് എഞ്ചിൻ നൽകുന്നത്. എഫ് 900 എക്സ്ആറിന് 104 ബിഎച്ച്പി, 92 എൻഎം പരമാവധി പവർ, ടോർക്ക് ഔട്ട്പുട്ട് ലഭിക്കുന്നു.\nരണ്ട് മോട്ടോർസൈക്കിളുകളിലും പൂർണ്ണ എൽഇഡി ലൈറ്റിംഗും ബ്ലൂടൂത്ത് കണക്ടിവിറ്റി യോട് കൂടിയ ഇൻസ്ട്രുമെന്റ് ക്ലസ്റ്ററും ഉൾപ്പെടുന്നു. സ്റ്റാൻഡേർഡ് ഇലക്ട്രോണിക് റൈഡർ എയ്ഡുകളിൽ രണ്ട് റൈഡിംഗ് മോഡുകൾ (റോഡ്, റെയ്ൻ), എബിഎസ്, സ്വിച്ചുചെയ്യാവുന്ന ട്രാക്ഷൻ കൺട്രോൾ സിസ്റ്റം എന്നിവ ഉൾപ്പെടുന്നു.\nഎഫ് 900 ആർ, ട്രയംഫ് സ്ട്രീറ്റ് ട്രിപ്പിൾ ആർ‌എസ്, കെ‌ടി‌എം 790 ഡ്യൂക്ക്, യമഹ എം‌ടി -09 എന്നിവയുമായി മത്സരിക്കും. എഫ് 900 എക്സ്ആർ ഇന്ത്യൻ വിപണിയിൽ ഡ്യുക്കാട്ടി മൾട്ടിസ്ട്രാഡ 950, ടൈഗർ 900 ജിടി ശ്രേണി എന്നിവയ്‌ക്കെതിരെ മത്സരിക്കും. രണ്ട് മോട്ടോർസൈക്കിളുകളും 12 ലക്ഷം -14 ലക്ഷം രൂപ (എക്സ്-ഷോറൂം) വില പരിധിയിൽ എത്തുമെന്നാണ് പ്രതീക്ഷിക്കുന്നത്.\nപിയാജിയോ വെസ്പ നോട്ട് 125 പേ.ടി.എം വഴി വില്പനയ്ക്ക് എത്തി\nമോട്ടോർസൈക്കിളുകളിൽ ഓട്ടോമാറ്റിക് ഗിയർബോക്‌സുകൾ വികസിപ്പിക്കാൻ ഹോണ്ട\n2020 കവാസാക്കി നിൻജ 1000 എസ് എക്സ് BS6 വിപണിയിലെത്തി


idaneram: പട്ടികജാതി / വര്‍ഗ സംരക്ഷണ നിയമങ്ങള് - വി കെ കുട്ടപ്പന് ചങ്ങനാശേരി\nപട്ടികജാതി / വര്‍ഗ സംരക്ഷണ നിയമങ്ങള് - വി കെ കുട്ടപ്പന് ചങ്ങനാശേരി\nഇന്‍ഡ്യന് ഭരണഘടന 17-ാം വകുപ്പിലൂടെ അയിത്താ ചരണത്തെ നിരോധിച്ചു കൊണ്ട് ഏതു രൂപത്തിലുള്ള അയിത്താ ചരണവും ശിക്ഷാര്‍ഹമായ കുറ്റകൃത്യ മാണെന്നു പ്രഖ്യാ പിക്കുന്നു.\nഭരണഘടന യുടെ ഈ പ്രഖ്യാപനത്തെ മാനിച്ചു കൊണ്ട് പട്ടികജാതി പട്ടികവര്‍ഗ്ഗ ങ്ങളുടെ സംരക്ഷണ ത്തിനായി ഇന്‍ഡ്യന് പാര്‍ലമെന്റു പാസ്സാക്കി നടപ്പില് വരു ത്തിയ നിയമമാണ് ''അയിത്താചരണ നിരോധന നിയമം 1955''.\nഎന്നാല് ഈ നിയമം കൊണ്ട് അയിത്താ ചരണത്തെ ഇല്ലാതാക്കുവാന് കഴിഞ്ഞില്ല. അയിത്തം ആചരിക്കുന്നത് ശിക്ഷ കിട്ടുന്ന കുറ്റമായതിനാല് അതു ചെയ്യരുത് എന്നൊരു ചിന്തപോലും അയിത്താ ചരണര്‍ക്കിടയില് ഉണ്ടാക്കുവാന് ഈ നിയമത്തിനു കഴിഞ്ഞില്ല. അത്ര ദുര്‍ബല മായതിനാല് ഈ നിയമം ഒരു പരാജയ മായിരുന്നു.\n''അയിത്താചരണ നിരോധന നിയമ''ത്തെ പരിഷ്‌ക്കരിച്ച് ശക്തവും കര്‍ശനവും ആക്കികൊണ്ട് 1977ല് മറ്റൊരു നിയമം പാസ്സാക്കി. ''പൗരാ വകാശ സംരക്ഷണ നിയമം 1977'' (The protection of Civil Right Act 1977) എന്നാണ് ഈ നിയമത്തിന്റെ പേര്. 1977 ല് പ്രാബല്യത്തില് വന്ന ഈ നിയമത്തിനും പട്ടിക വിഭാഗത്തിനു നേരെ യുണ്ടാകുന്ന അതിക്രമങ്ങള്‍ക്ക് അറുതി വരുത്തു ന്നതില് വിജയം കണ്ടെത്താന് കഴിഞ്ഞില്ല. ഉത്തരേ ന്ത്യന് സംസ്ഥാന ങ്ങളിലെല്ലാം അയിത്താ ചരണത്തിനു വിധേയരായി പട്ടിക വിഭാഗങ്ങള് പീഢനങ്ങള്‍ക്കും അക്രമങ്ങള്‍ക്കും ഇരകളാകുന്നത് നിത്യ സംഭവമായി. ബീഹാറില് പട്ടിക വിഭാഗത്തിനു നേരെയുള്ള അതിക്രമങ്ങളും അവരുടെ ചെറുത്തു നില്‍പും കൂട്ടക്കുരുതി കള്‍ക്കു വഴി തെളിച്ചു.\nനിലവിലു ണ്ടായിരുന്ന ശിക്ഷണ നടപടികളും പ്രത്യേകമായി ഉണ്ടാക്കിയ നിയമങ്ങളും ഒന്നും തന്നെ പട്ടികവിഭാഗത്തിന് നേരെ ഉണ്ടാകുന്ന അതിക്രമ ങ്ങള് തടയാന് മതിയാകുന്നില്ല എന്ന കണ്ടെത്തലാണ്. കരുത്തുറ്റ ഒരു നിയമ നിര്‍മ്മാണം നടത്താന് ഇന്ത്യന് പാര്‍ലമെന്റിനു പ്രേരണയായത്. അതനുസരിച്ച് പാസ്സാക്കി യിട്ടുള്ളതാണ് പട്ടികജാതി പട്ടികവര്‍ഗ്ഗ ''അതിക്രമനിരോധന നിയമം 1989'' 31-3-1995 ല് ഇതിലേക്കുള്ള പ്രത്യേക നിയമ നിര്‍മ്മാണം ഉണ്ടായി. ഇതിന് 31-1-1990 മുതല് പ്രാബല്യം നല്‍കി നടപ്പില് വരുത്തി. ഇതിലേക്കായി കേന്ദ്രനിയമ മന്ത്രാലയം പുറപ്പെടുവിച്ച അസാധാരണ ഗസറ്റു വിജ്ഞാപനം ഈ നിയമത്തിന്റെ പൂര്‍ണ്ണ രൂപം, നടപടിക്രമങ്ങള് ഇവ താഴെ പറയുംപ്രകാരം വ്യക്തമാക്കുന്നു.


BA Pass actor Shikha Joshi commits suicide | ഫീൽഡിൽ നിന്നും ഔട്ടായതിൽ മനം നൊന്തു ബോളിവുഡ് നടി ആത്മഹത്യ ചെയ്തു; ശിഖ ജോഷി മരണം തെരഞ്ഞെടുത്തത് സ്വയം കഴുത്തുമുറിച്ച് - MarunadanMalayalee.com\nMay 18, 201506:58 AM IST Permalink\nമുംബൈ: ബോളിവുഡിന്റെ മായാലോകത്ത് അവസരം ലഭിക്കുന്നതും ശോഭിക്കുന്നവരുടെയും എണ്ണം പരിശോധിച്ചാൽ അത് വളരെ ചുരുക്കമായിരിക്കുന്നു. വെള്ളിത്തിരയിൽ ശോഭിച്ചവരേക്കാൾ അവസരം ലഭിക്കാതെ മറഞ്ഞവരുടെ എണ്ണമാകും കൂടുതൽ. അങ്ങനെ അകാലത്തിൽ പൊലിഞ്ഞ താരങ്ങളുടെ പട്ടികയിലേക്കാണ് ശിഖ ജോഷിയെന്ന ബോളിവുഡ് നടിയുടെയും സ്ഥാനം. ഏറെ സിനിമാ സ്വപ്‌നങ്ങളുമായി മുംബൈയിൽ എത്തിയിട്ടും ശ്രദ്ധിക്കപ്പെട്ട ഒരു സിനിമയുടെ ഭാഗമായിട്ടും കൂടുതൽ അവസരങ്ങൾ ലഭിക്കാതിരുന്ന ശിഖ മനോവിഷമത്താൽ സ്വന്തം ജീവൻ വെടിയുകയായിരുന്നു.\nനടിയും മോഡലുമായ ശിഖ ജോഷിയെ മുംബൈയിലെ അപ്പാർട്‌മെന്റിൽ ശനിയാഴ്‌ച്ച വൈകുന്നേരമാണ് മരിച്ച നിലയിൽ കണ്ടെത്തി. കത്തി കൊണ്ട് കഴുത്ത് മുറിച്ച നിലയിൽ രക്തത്തിൽ കുളിച്ച് കിടക്കുകയായിരുന്നു ശിഖ ജോഷിയുടെ മൃതദേഹം. 40 വയസ്സാകാരിയായ താരം ആത്മഹത്യ ചെയ്തു എന്ന നിഗമനത്തിലാണ് പൊലീസ്. സ്വന്തം കൈയാൽ കത്തി ഉപയോഗിച്ച് കഴുത്തുമുറിച്ച് ആത്മഹത്യ ചെയ്ത ശിഖയുടെ മരണം ബോളിവുഡിനെ ഏറെ ഞെട്ടിച്ചിട്ടുണ്ട്. ആത്മഹത്യക്ക് ഉപയോഗിച്ച കത്തിയും അവരുടെ കഴുത്തിൽ തന്നെയുണ്ടായിരുന്നു. എന്നാൽ, ആത്മഹത്യാ കുറിപ്പുകൾ ഒന്നും തന്നെ ഇതുവരെ കണ്ടെത്തിയിട്ടില്ലാത്തതിനാൽ വിശദമായ അന്വേഷണത്തിന് ഒരുങ്ങുകയാണ് പൊലീസ്.\nരാജ്യയോഗ സൊസൈറ്റിയിലെ ഫാളാറ്റിൽ സുഹൃത്തിനോടൊപ്പമാണ് ശിഖ താമസിച്ചിരുന്നത്. സുഹൃത്ത് പുറത്ത് പോയി തിരിച്ചു വന്ന് വാതിൽ തുറക്കാൻ ആവശ്യപ്പെട്ടപ്പോൾ ഉടൻ തുറക്കാം എന്ന് മറുപടി ലഭിച്ചെങ്കിലും ഏറെനേരം കഴിഞ്ഞിട്ടും തുറക്കാതെ വന്നപ്പോൾ സ്വന്തം താക്കോൽ കൊണ്ട് സുഹൃത്ത് മുറി തുറന്ന് കയറിയപ്പോഴാണ് ശിഖ ജോഷിയെ മരിച്ച നിലയിൽ കണ്ടെത്തിയതെന്ന് പൊലീസ് പറഞ്ഞു. സുഹൃത്ത് ഉടൻ തന്നെ ശിഖയെ കോകിലാബെൻ അംബാനി ആശുപത്രിയിൽ എത്തിച്ചെങ്കിലും അപ്പോഴേക്കും മരിച്ചിരുന്നു.\nശിഖയുടെ കഴുത്തിൽ മൂന്ന് മുറിപ്പാടുകൾ കണ്ടതാണ് ആത്മഹത്യയാണ് നടന്നതെന്ന നിഗമനത്തിൽ പൊലീസ് എത്തിച്ചേരാൻ കാരണം. കഴുത്തിൽ കത്തിവച്ച് അവർ മൂന്ന് തവണ കഴുത്തുമുറിക്കാൻ ശ്രമിച്ചെന്നാണ് പൊലീസിന്റെ നിഗമനം. ഇതിൽ രണ്ടെണ്ണം ചെറിയ മുറുവുകളാണ്. പുറമേ നിന്നും ആരും വന്നതിന്റെ ലക്ഷണങ്ങൾ ഫ്‌ലാറ്റിൽ ഇല്ലായിരുന്നെന്നും പൊലീസ് പറയുന്നു. ആരെങ്കിലും അപായപ്പെടുത്താനാണ് ശ്രമിച്ചെന്ന് പ്രാഥമിന അന്വേഷണത്തിൽ നിന്നും വിവരം ലഭിച്ചിട്ടില്ലെന്നും അന്വേഷണ ഉദ്യോഗസ്ഥനായ രവീന്ദ്ര പവാർ പറഞ്ഞു.\nഅന്വേഷണത്തിൽ ശിഖ വിഷാദ രോഗിയായിരുന്നെന്ന് വിവരം ലഭിച്ചതായി പൊലീസ് പറഞ്ഞു. ശിഖയുടെ ഡൽഹിയിലുള്ള മകളെ വിവരം അറിയിച്ചിട്ടുണ്ട്. 2006ൽ സ്തന ശസ്ത്രക്രിയ നടത്തിയ ഡോക്ടർ തന്നെ പീഡിപ്പിച്ചിരുന്നെന്ന് അഞ്ച് വർഷങ്ങൾക്ക് ശേഷം വെളിപ്പെടുത്തി 2011ൽ ശിഖ വിവാദമുണ്ടാക്കിയിരുന്നു. 2012ൽ പുറത്തിറങ്ങിയ ബിഎ പാസ് എന്ന ചിത്രത്തിൽ ശിഖ കേന്ദ്രകഥാപാത്രത്തെ അവതരിപ്പിച്ചിരുന്നു.\nഡൽഹിയിൽ നിന്നും മുംബൈയിലെ അന്ധേരിയിലെ ന്യൂ മേധാ കോളനിയിൽ ശിഖ താമസമാക്കിയിട്ട് രണ്ട് മാസമേ ആയിട്ടുള്ളൂ. ബോളിവുഡിൽ കൂടുതൽ അവസരങ്ങൾ തേടിയായിരുന്നു ഇവർ മുംബൈയ്ക്ക് വണ്ടികയറിയിത്. എന്നാൽ, താരനിബിഢമായ ബോളിവുഡ് ശിഖയ്ക്ക് നല്ല അവസരങ്ങൾനൽകിയില്ല. ഇതിൽ മനംനൊന്താണ് നടയുടെ ആത്മഹത്യയെന്നാണ് പുറത്തുവരുന്ന റിപ്പോർട്ടുകൾ.


പ്രവാചക ശബ്‌ദം - നമ്മുടെ പ്രാർത്ഥനകൾ എപ്പോഴും ദൈവീകപദ്ധതികൾക്കനുസൃതമായിരിക്കട്ടെ\n"യേശു തിരിഞ്ഞ് പത്രോസിനോടു പറഞ്ഞു: സാത്താനേ, എന്റെ മുമ്പില് നിന്നുപോകൂ, നീ എനിക്കു പ്രതിബന്ധമാണ്. നിന്റെ ചിന്ത ദൈവികമല്ല, മാനുഷികമാണ്" (മത്താ 16: 23).\nയേശു ഏകരക്ഷകൻ: സെപ്റ്റംബര് 3\nക്രൈസ്തവ പ്രാർത്ഥന എന്നത് വെറുതേ ദാനങ്ങൾ ലഭിക്കുവാൻ വേണ്ടിയുള്ള യാചനയല്ല. അത് ദൈവത്തിന്റെ ഹിതം നമ്മുടെ ജീവിതത്തിൽ നടപ്പിലാക്കുന്നതിന് വേണ്ടിയുള്ള അപേക്ഷയാണ്. പ്രാർത്ഥനാ ജീവിതത്തിൽ വളരുന്ന ഒരു വ്യക്തി പ്രാർത്ഥനയെക്കുറിച്ചുള്ള കാഴ്ചപ്പാടിലും മാറ്റം വരുത്തുകയും യാചകന്റെ അവസ്ഥയിൽനിന്നും ദൈവമക്കളുടെ സ്ഥാനത്തേക്ക് ഉയരുകയും വേണം.\nയേശു തനിക്ക് ജറുസലെമിലേക്ക് പോകേണ്ടിയിരിക്കുന്നുവെന്നും ശ്രേഷ്ഠന്മാരിൽ നിന്നും പ്രധാന പുരോഹിതൻമാരിൽ നിന്നും നിയമജ്ഞരിൽ നിന്നും വളരെ വളരെയേറെ സഹിക്കേണ്ടി വരുമെന്നും താൻ വധിക്കപ്പെടുമെന്നും മൂന്നാം ദിവസം ഉയിർപ്പിക്കപ്പെടുമെന്നും ശിഷ്യന്മാരെ അറിയിച്ചു. അപ്പോള് പത്രോസ് അവനെ മാറ്റി നിറുത്തി തടസ്സം പറയാൻ തുടങ്ങി. "ദൈവം കനിയട്ടെ, കർത്താവേ ഇത് ഒരിക്കലും നിനക്ക് സംഭവിക്കാതിരിക്കട്ടെ" എന്ന പത്രോസിന്റെ വാക്കുകൾ കേട്ടപ്പോൾ യേശു തിരിഞ്ഞ് പത്രോസിനോട് പറഞ്ഞു. "സാത്താനെ എന്റെ മുമ്പിൽ നിന്നു പോകൂ. നീ എനിക്ക് പ്രതിബന്ധമാണ്. നിന്റെ ചിന്ത ദൈവീകമല്ല മാനുഷികമാണ്".\nനമ്മുടെ പ്രാർത്ഥനകൾ എപ്പോഴും ദൈവിക ചിന്തകൾക്ക് അനുസൃതമായിരിക്കണം വെറുതെ കുറെ ആവശ്യങ്ങൾക്കുവേണ്ടി നിലവിളിക്കുന്നത് ക്രൈസ്തവ പ്രാർത്ഥനയല്ല. ക്രൈസ്തവ പ്രാർത്ഥന എന്നത് പരിശുദ്ധാത്മാവിൽ പിതാവുമായി ക്രിസ്തുവിലുള്ള സ്നേഹകൂട്ടായ്മയാണ്. ഈ കൂട്ടായ്മയിൽ വസിക്കുന്നവൻ ക്രിസ്തു പഠിപ്പിച്ചതുപോലെ പ്രാർത്ഥിക്കുന്നു. "സ്വർഗ്ഗസ്ഥനായ പിതാവേ... അങ്ങയുടെ തിരുഹിതം എന്റെ ജീവിതത്തിൽ നടപ്പിലാക്കണമേ".\nനമ്മുടെയും മറ്റുള്ളവരുടെയും വിശുദ്ധീകരണത്തിനും നിത്യജീവനുംവേണ്ടി ചിലപ്പോൾ നാം കുരിശുകൾ ഏറ്റെടുക്കേണ്ടിവന്നേക്കാം. ഈ കുരിശുകള് മാറിപ്പോകട്ടെ എന്നു പ്രാര്‍ത്ഥിക്കുന്നത് ക്രൈസ്തവ പ്രാര്‍ത്ഥനയല്ല. ഈ കുരിശുകളെ പ്രതി ദൈവത്തെ സ്തുതിക്കുമ്പോഴാണ് നമ്മുടെ പ്രാർത്ഥനകൾ ക്രിസ്തീയമാകുന്നത്. "യേശു ശിഷ്യന്‍മാരോട് അരുളിച്ചെയ്തു: ആരെങ്കിലും എന്നെ അനുഗമിക്കാന് ആഗ്രഹിക്കുന്നെങ്കില് അവന് തന്നെത്തന്നെ പരിത്യജിച്ച് തന്റെ കുരിശുമെടുത്ത് എന്നെ അനുഗമിക്കട്ടെ. സ്വന്തം ജീവന് രക്ഷിക്കുവാന് ആഗ്രഹിക്കുന്നവന് അതു നഷ്ടപ്പെടുത്തും; എന്നാല്, ആരെങ്കിലും എനിക്കുവേണ്ടി സ്വജീവന് നഷ്ടപ്പെടുത്തിയാല് അവന് അതു കണ്ടെത്തും" (മത്താ 16: 24-25).\nയേശു തന്നെ പീഡാനുഭവത്തെക്കുറിച്ച് ശിഷ്യന്മാരെ അറിയിച്ചപ്പോൾ അവിടുത്തെ ഉയർപ്പിനെക്കുറിച്ചും വെളിപ്പെടുത്തുന്നു. എന്നാൽ പീഡാസഹനത്തിലേക്ക് മാത്രമാണ് പത്രോസ് നോക്കിയതും അത് സംഭവിക്കാതിരിക്കട്ടെ എന്ന് പ്രാർത്ഥിക്കുന്നതും. നമ്മുടെ പ്രാർത്ഥനകളും പലപ്പോഴും ഇങ്ങനെയാകാറുണ്ട്. കുരിശുകൾ നീങ്ങിപ്പോകട്ടെ എന്നു പ്രാർത്ഥിക്കുന്ന നാം അതിനപ്പുറമുള്ള ഉത്ഥാനത്തിലേക്ക് നോക്കാൻ തയ്യാറാകുന്നില്ല. കുരിശുകൾ നീങ്ങിപ്പോകട്ടെ എന്ന് നിലവിളിക്കുന്നതല്ല ക്രൈസ്തവ പ്രാർത്ഥന. സ്വയം പരിത്യജിച്ചുകൊണ്ട് നമ്മുടെ കുരിശുമെടുത്ത് ക്രിസ്തുവിനെ അനുഗമിക്കുകയും അതിലൂടെ ലഭിക്കുന്ന നിത്യരക്ഷയെ പ്രതി ദൈവത്തെ സ്തുതിക്കുകയും ചെയ്യുന്നതാണ് യഥാർത്ഥ ക്രൈസ്തവ പ്രാർത്ഥന.\nക്രിസ്തു തന്റെ മാനുഷികമനസ്സിലൂടെ പിതാവിന്റെ തിരുമനസ്സിനു പൂർണ്ണമായും കീഴ്‌വഴങ്ങുന്നു. മനുഷ്യരായ നമ്മൾ ബലഹീനരാണെങ്കിലും ക്രിസ്തുവിനോട് ചേർന്ന് നിൽക്കുകയും നമ്മുടെ പ്രാർത്ഥനകൾ അവിടുത്തോട് ഐക്യപ്പെടുത്തുകയും ചെയ്യുന്നതിലൂടെ നമ്മുടെ ജീവിതത്തെ പൂർണ്ണമായും പിതാവായ ദൈവത്തിന്റെ ഹിതത്തിനു സമർപ്പിക്കാം. അപ്പോൾ യേശു പഠിപ്പിച്ചതുപ്പോലെ നമ്മുക്ക് പ്രാർത്ഥിക്കുവാൻ സാധിക്കും. "പിതാവായ ദൈവമേ, മാനുഷികമായി ഞങ്ങളുടെ ആഗ്രഹങ്ങൾ അല്ല, അങ്ങയുടെ സ്വർഗ്ഗീയ പദ്ധതികൾ ഞങ്ങളെ ജീവിതത്തിൽ നടപ്പിലാക്കണമേ".


മൂന്നു പെണ്ണുങ്ങൾ | Kadhayillaimakal | Devi JS | Opinion | Column | manoramaonline\nദേവി ജെ.എസ് December 15, 2021 10:52 AM IST\n‘‘ഇന്ത്യൻ കിച്ചൻ - എന്ന ചിത്രത്തിൽ കാണുന്നതു പോലെ തന്നെയാണ് മിക്ക പെണ്ണുങ്ങളുടെയും ജീവിതം. അത്രയും കടുപ്പമല്ലെന്നേയുള്ളു. വിദ്യാഭ്യാസവും വിവരവുമൊക്കെ ഒരു വശത്ത് അങ്ങനെ കിടക്കും. പുരുഷമേധാവിത്വം സ്ത്രീയുടെ മേൽ അടിച്ചേൽപ്പിക്കാനുള്ള പ്രവണതയ്ക്ക് ഇന്നും കുടുംബജീവിതത്തിൽ മാറ്റമേയില്ല.’’ ഇത് പറയുന്നത് ഞാനല്ല. ലളിതയാണ്. ഞാനിവിടെ കഥപറയാൻ പോകുന്ന മൂന്നു പെണ്ണുങ്ങളിൽ ഒരാൾ.\nഓര്‍മ വെച്ചനാൾ മുതൽ ഞാന് കൂട്ടുകൂടിയ മുതിർന്ന അയൽക്കാരിയാണ് ലളിത. ലളിതയുടെ വീട്ടിലെ സ്ഥിതി ഇന്ത്യൻ കിച്ചണിലേതു പോലെയല്ല. വളരെ സൗമ്യനും സാധുശീലനും സത്ഗുണ സമ്പന്നനുമാണ് അവരുടെ ഭർത്താവ് ശിവൻ കുട്ടി. ലളിതയാണെങ്കിലോ സ്വഭാവഗുണത്തിനു നൂറിൽനൂറു മാർക്കും ഇടും നമ്മൾ. ധനികരല്ലെങ്കിലും അത്യാവശ്യം സമ്പന്നതയും ആഭിജാത്യവുമുള്ള കുടുംബം. നന്നേ മുതിര്‍ന്നിട്ടാണ് ലളിതയുടെ വിവാഹം നടന്നത്. അന്നത്തെക്കാലത്ത് 26 -27 വയസ്സൊക്കെ പെണ്‍കുട്ടികൾക്കെന്നു പറഞ്ഞാൽ അൽപം കൂടുതലാണ്. പത്താം ക്ലാസ്സിൽ പഠിത്തം നിറുത്തിയ ലളിത തയ്യൽ പഠിത്തവും വീട്ടിൽ ഗാർഡനിംഗും അടുക്കള ജോലിയും ഒക്കെയായി കഴിഞ്ഞു. അപ്പോഴാണ് നല്ലൊരാലോചന വന്നത്. മെലിഞ്ഞു നീണ്ടൊരാൾ, സർക്കാരുദ്യോഗസ്ഥൻ പ്രായം 32 -33. (അതോ അതിലേറെയോ). സഹോദരിമാരെയൊക്കെ അയച്ചുകഴിഞ്ഞപ്പോൾ പ്രായം കടന്നു പോയി. എല്ലാവര്‍ക്കും ബോധിച്ചു. അങ്ങനെ അനാർഭാടമായി അമ്പലത്തിൽ വച്ച് ആ വിവാഹം നടന്നു.\nഎന്നെ ഏറ്റവും ആകർഷിച്ച കുടുംബ ജീവിതമായിരുന്നു അവരുടേത്. പ്രശ്നങ്ങള് വളരെ പ്രയോഗികമായാണ് അവര് പരിഹരിച്ചിരുന്നത്. തര്‍ക്കങ്ങളും വഴക്കുകളും അപൂര്‍വമായിരുന്നു. (രണ്ടു പേര്‍ക്കും പ്രായവും പാകതയും എത്തിയ ശേഷമുള്ള കൂടിച്ചേരല് ആയത് കൊണ്ടാണോ ഇത്രയും സമഞ്ജസമായത് എന്ന് ഞാന് ചിന്തിക്കാറുണ്ടായിരുന്നു.) ഞാൻ ലളിതയുമായുള്ള പഴയ കൂട്ടുകെട്ട് തുടർന്നിരുന്നു. എപ്പോൾ എന്റെ കുടുംബത്ത് ഞാൻ എത്തിയാലും അവരെ കാണാൻപോകും. (ഇന്നും ആ കൂട്ട് തുടരുന്നു) അവർ തമ്മിലുള്ള ആത്മബന്ധം എന്നെ വല്ലാതെ ആകർഷിച്ചിരുന്നു. രണ്ടാളും ഒരുമിച്ചാണ് എവിടെ പോകുന്നതും. അതെ സമയം എന്റെ കൂടെ ഷോപ്പിംഗ് പോകുന്നതിനൊ, എന്റെ വീട്ടിൽ വരുന്നതിനോ ഞാൻ അവിടെ ചെല്ലുന്നതിനോ ഒന്നും ഒരു തടസ്സവുമില്ല. ശിവൻകുട്ടി ചേട്ടന്‍റെ എല്ലാ കാര്യങ്ങളും നോക്കുന്നതിനൊപ്പം ലളിത സ്വന്ത ഇഷ്ടങ്ങൾ നടപ്പിലാക്കുകയും ചെയ്യും.\nഅങ്ങനെയുള്ള ലളിത എന്താണിപ്പോൾ പുരുഷ മേധാവിത്വത്തെ വിമർശിക്കാൻ കാരണം . ഞങ്ങളുടെ മറ്റു ചില കൂട്ടുകാരികളുടെ ജീവിതമാണ് അതിനു കാരണം. അതിലൊന്ന് നിഷയാണ്.\nതൊട്ടടുത്താണ് നിഷ താമസിക്കുന്നത്. ഞങ്ങളുടെ കൂട്ടുകാരി. ‘മെയില് ഷോവനിസതിന്റെ’ ആള് രൂപമാണ് നിഷയുടെ ഭര്‍ത്താവ് അജിത്. വാഷിംഗ് മെഷിനില് തുണിയലക്കരുത്, കുക്കറില് ചോറ് വയ്ക്കരുത്, മിക്സിയില് അരയ്ക്കരുത്, ഇത്തരം നിബന്ധനകളൊന്നും ആ വീട്ടിലില്ല. പക്ഷേ ‘നിഷാ’ എന്നയാള് ഒന്നുറക്കെ വിളിച്ചാല് ആ വീട് കിടുങ്ങും. നിഷ നടുങ്ങും. അടിമ എന്നതിനൊരു പര്യായമാണ് നിഷ. ആ വീട്ടില് എല്ലാം അയാളുടെ ഇഷ്ടങ്ങള്. അയാളുടെ തീരുമാനങ്ങള്. പ്രഭാത ഭക്ഷണം മുതല് അത്താഴം വരെ ഓരോ ദിവസവും അയാള് കൊടുക്കുന്ന മെനു അനുസരിച്ചു തന്നെ വേണം ഉണ്ടാക്കാന്. മാറ്റം വന്നാല് അല്ലെങ്കില് അല്പം രുചി കുറഞ്ഞതായി അയാള്‍ക്ക് തോന്നിയാല് പാത്രത്തോടെ ആ സാധനം പറക്കും. അയാള് മദ്യപിക്കുന്നത് വീട്ടിലിരുന്നാണ്. പുറത്ത് കമ്പനി കൂടി മദ്യപാനമൊന്നുമില്ല. പക്ഷേ കുടിക്കാത്ത ദിവസമില്ല. പറയുന്ന ടച്ചിങ്ങ്സ് എല്ലാം നിഷ മുന്നിലെത്തിക്കണം. അതൊക്കെ പോകട്ടെ നിഷയുടെ അച്ഛനെയും അമ്മയെയും കുടുംബക്കാരെ മുഴുവനും തെറി വിളിക്കും. മറുത്ത് എന്തെങ്കിലും പറഞ്ഞാല് അടി, ഇടി, തൊഴി. ഉന്നതവിദ്യാഭ്യാസവും ഉയര്‍ന്ന ജോലിയും നല്ല സാമ്പത്തികവും ഉള്ള ഭര്‍ത്താവിനെ കിട്ടിയ നിഷ അനുഭവിക്കുന്നത് നരകമാണ്. പുരുഷൻ തീരുമാനിക്കും. സ്ത്രീ അനുസരിക്കണം. അതാണ് അജിത്തിന്റെ നിയമം. എന്ത് ത്യാഗം സഹിച്ചും കുടുംബജീവിതം മുന്നോട്ടു കൊണ്ട് പോകണം എന്ന ആദര്‍ശം മുറുകെ പിടിക്കുന്ന നിഷ ആര്‍ഷഭാരതനാരിയായി കഴിയുന്നു. ‘‘മക്കള്‍ക്കു വേണ്ടി ജീവിക്കുന്നു.’’ നിഷ പറയുന്നു.\nഇനി ഇതിന്റെയൊക്കെ ഒരു മറുവശമാണ് ലോലിതയുടെയും രഘുവിന്റെയും കഥ. വിവാഹം കഴിഞ്ഞ അന്നു മുതല് ലോലിത ഒരു സൂപ്പര് ബ്രെയിന് വാഷ് അടവെടുത്തു. ‘‘രഘുവേട്ടനാണ് എനിക്കെല്ലാം. എനിക്കൊന്നു മറിയില്ല. ഒരു കഴിവുമില്ല. രഘുവേട്ടനില്ലെങ്കില് ഞാനില്ല.’’ ഇങ്ങനെയുള്ള കൊഞ്ചല് മൊഴികളില് വീണു പോയില്ലേ ആ കൊലകൊമ്പന്. മിനിറ്റില് പത്തു തവണ അവര് വിളിക്കും ‘രഘുവേട്ടാ, രഘുവേട്ടാ രഘുവേട്ടാ.’ ഞങ്ങള് കാണുന്നു എന്ന വിചാരമൊന്നുമില്ല. രഘു ഓഫീസില് നിന്ന് വരുമ്പോള് ഓടിപ്പോയി കെട്ടിപ്പിടിക്കും. ‘അയ്യോ മുഖം വാടിയിരിക്കുന്നല്ലോ, രഘുവേട്ടാ. ഇന്ന് ഒത്തിരി ജോലിയുണ്ടായിരുന്നോ?’ ഞങ്ങള് നാണിച്ചു പോയിട്ടുണ്ട്. ‘എല്ലാം രഘുവേട്ടന്‍റെ ഇഷ്ടം’ എന്നാണവര് പറയുക. പക്ഷേ ആ വീട്ടിലെ ഇലകള് അനങ്ങുന്നതു പോലും ലോലിതയുടെ ഇഷ്ടമനുസരിച്ചാണ്. അങ്ങനെയാണ് ഞങ്ങള് ‘ഹെന് പെക്ഡ് ഹസ്ബന്‍ഡ് ’ എന്നതിന്റെ അർഥം മനസ്സിലാക്കിയത്. എവിടെ സ്ത്രീ സന്തുഷ്ടയാണോ (സംതൃപ്ത എന്നുമാവാം) ആ കുടുംബത്തില് സമാധാനമുണ്ടാകും എന്നാണ് രഘുവിന്റെ അഭിപ്രായം.\nഒരിക്കല് ലോലിത ഞങ്ങള് മൂന്നു കൂട്ടുകാരികളെയും ഊണിനു ക്ഷണിച്ചു. ഞങ്ങള് ചെന്നപ്പോള് വേറെ അതിഥികള് ആരുമില്ല. ലോലിത കുളിച്ചൊരുങ്ങി നല്ല സാരിയുടുത്ത് ഞങ്ങളെ സ്വീകരിച്ചിരുത്തി. കൂടെയിരുന്നു വിശേഷങ്ങള് തിരക്കി. ‘ദേവി എന്ന് വന്നു?, ലളിതേ എന്തുണ്ട് വീട്ടില് വിശേഷം? നിഷേ മക്കള്‍ക്കു പരീക്ഷ കഴിഞ്ഞോ?’ അവിടെയിരുന്നാല് ഞങ്ങള്‍ക്ക് കാണാം, രഘു അവിടെ ഇലകഴുകുന്നു, തുടയ്ക്കുന്നു. ഊണു മേശയില് ഇല വയ്ക്കുന്നു, വിളമ്പുന്നു. ‘‘എല്ലാം ആയോ രഘുവേട്ടാ?’’ ലോലിത കൊഞ്ചി. ‘‘വന്നോളു’’ അയാള് വിളിച്ചു. ഒരുമിച്ചിരുന്നു കഴിയ്ക്കുമ്പോള് ലോലിത ചോദിച്ചു ‘‘എങ്ങനെയുണ്ട് സദ്യ?’’\nഅങ്ങേയറ്റം രുചികരമായിരുന്നു എല്ലാം. ‘‘എല്ലാം രഘുവേട്ടന് ഉണ്ടാക്കിയതാ. ഞാനുണ്ടാക്കിയാല് ഇത്ര നന്നാവില്ല.’’ അഭിനന്ദനം തുളുമ്പുന്ന പുഞ്ചിരിയോടെ അവര് അദ്ദേഹത്തെ നോക്കി. ‘‘ലോലിതയുടെ പിറന്നാളല്ലേ അപ്പോള് ഞാനല്ലേ ആഘോഷിക്കേണ്ടത്’’ അയാള് ഭാര്യയെ പുന്നാരിച്ചു. ഞങ്ങള് അമ്പരന്നു എന്ന് പറയേണ്ടല്ലോ.\nതിരിച്ചു മടങ്ങുമ്പോള് ‘ഓരോരോ അനുഭവങ്ങള്’ എന്നുപറഞ്ഞു ഞാന് ചിരിച്ചു. ലളിത പതിവു പോലെ കൂള്. നിഷയുടെ മുഖം വാടിയിരുന്നു. ‘ഇത് പോലെ ജീവിതം കിട്ടാന് ഭാഗ്യം വേണം’ അവള് പറഞ്ഞു. ‘നീ വളം വച്ചു കൊടുത്തിട്ടല്ലേ. ആദ്യമേ പ്രതികരിക്കണമായിരുന്നു.’ ലളിത പറഞ്ഞു. ‘‘എന്നാല് തല്ലി പിരിഞ്ഞങ്ങു പോകാം. അല്ലാതെ അജിതിനോട് പറ്റുകയില്ല. പിന്നെ തിരിച്ചങ്ങു ചെന്നാല് എന്റെ വീട്ടുകാര് സ്വീകരിക്കില്ല. പണവും പദവിയുമുള്ള അവര്‍ക്ക് അഭിമാനം പ്രശ്നമാണ്. പിന്നെ ദേവിയെപ്പോലെ എനിക്കു പഠിപ്പും ജോലിയുമൊന്നുമില്ലല്ലോ പിടിച്ചു നില്‍ക്കാന്.’’ നിഷ നെടുവീര്‍പ്പിട്ടു. ജീവിതം മുന്നോട്ടു കൊണ്ടുപോകണമെങ്കില് എന്തും സഹിക്കണം എന്ന അവസ്ഥയാണ് സ്ത്രീകള്‍ക്ക് ഇന്നും മ്മുടെ നാട്ടില്. അതിനിടയില് ഒരു ലളിതയോ, ഒരു ലോലിതയോ, ഒരു ദേവിയോ ഉണ്ടായാലായി.\nContent Summary: Kadhayillaimakala column by Devi JS on issues faced by women inside homes\nkvgnadn6jg6p7sorfnv0qc933 https-www-manoramaonline-com-opinion-devi-j-s video-component


കോര്‍ക്കില് വാര്‍ഷിക ധ്യാനത്തിനും വിശുദ്ധവാരാചരണത്തിനും ഇന്ന് തുടക്കമാവുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകോര്‍ക്കില് വാര്‍ഷിക ധ്യാനത്തിനും വിശുദ്ധവാരാചരണത്തിനും ഇന്ന് തുടക്കമാവും\nകോര്‍ക്ക്: സീറോ മലബാര് സഭയുടെ വാര്‍ഷിക ധ്യാനത്തിനു പ്രസിദ്ധ ധ്യാനഗുരു ഫാ. ജോബി കാച്ചപ്പള്ളി വി.സി (ഫൗണ്ടിംഗ് ഡയറക്ടര്, ഡിവൈന് റിട്രീറ്റ് സെന്റര്, ടൊറന്റോ, കാനഡ) വില്‍റ്റന് സെന്റ് ജോസഫ് പള്ളിയില് നേതൃത്വം നല്‍കും. മാര്‍ച്ച് 20നു ഓശാന ഞായറാഴ്ച(ഇന്ന്) ഉച്ചകഴിഞ്ഞ് രണ്ടു മുതല് വൈകിട്ട് എട്ടുവരേയും, മാര്‍ച്ച് 21, 22 തീയതികളില് രാവിലെ 10.30 മുതല് വൈകുന്നേരം അഞ്ചുവരേയായിരിക്കും ധ്യാനം നടത്തപ്പെടുക. മാര്‍ച്ച് 21, 22 തീയതികളില് വിശ്വാസികള്‍ക്കു കുമ്പസാരിക്കാന് അവസരമുണ്ടായിരിക്കും.\nമാര്‍ച്ച് 21,22 തിയതികളില്9വയസു മുതല് 17 വയസു വരെയുള്ള കുട്ടികള്‍ക്കായി പ്രത്യേക ധ്യാനവും നടത്തപ്പെടും.\nമാര്‍ച്ച് 24നു (വ്യാഴാഴ്ച) വൈകുന്നേരം നാലിനു വില്‍റ്റണിലെ സെന്റ് ജോസഫ് പള്ളിയില് വച്ചു പെസഹാ ശുശ്രൂഷ നടത്തപ്പെടുന്നു. വിശുദ്ധ കുര്‍ബാനയ്ക്കുശേഷം അപ്പംമുറിക്കല് ശുശ്രൂഷയും ഉണ്ടായിരിക്കും.\nമാര്‍ച്ച് 25നു (ദുഃഖവെള്ളിയാഴ്ച) വൈകുന്നേരം നാലിനു പള്ളിയില് പീഡാനുഭവ ശുശ്രൂഷയും പരിഹാര പ്രദക്ഷിണവും ഉണ്ടായിരിക്കും.\nമാര്‍ച്ച് 26നു (ദുഃഖശനിയാഴ്ച) വൈകുന്നേരം 5.15നു ദുഃഖശനി, ഈസ്റ്റര് ശുശ്രൂഷകള് നടക്കും. വാര്‍ഷിക ധ്യാനത്തിലും വിശുദ്ധവാര തിരുകര്‍മ്മങ്ങളിലും പങ്കെടുത്ത് ജീവിത നവീകരണം നടത്തുവാന് എല്ലാ വിശ്വാസികളെയും ക്ഷണിക്കുന്നതായി കോര്‍ക്ക് സീറോ മലബാര് ചാപ്ലെയിന് ഫാ. ഫ്രാന്‍സീസ് നീലങ്കാവില് അറിയിച്ചു


വിവരാകാശം കൊടുത്ത് ആരും ബുദ്ധിമുട്ടണ്ടന്ന് കൃഷിമന്ത്രി : പൂപ്പൊലിക്ക് എത്തിയത് ഭാര്യയോടൊപ്പം – Newswayanad.in-No.1 news portal of Wayanad\nഅമ്പലവയൽ: തീർത്തും സുതാര്യവും ഓഡിറ്റ് ഒബ്ജക്ഷൻ വരാതെയുമാണ് പൂപ്പൊലി നടത്തുന്നതെന്നും അതിന്റെ പേരിൽ ആരും വിവരാവാകാശം കൊടുത്ത് ബുദ്ധിമുട്ടണ്ടന്നും കൃഷി മന്ത്രി വി.എസ്.സുനിൽകുമാർ പറഞ്ഞു. പൂപ്പൊലിയിൽ ജീവനി പദ്ധതിയുടെ ഉദ്ഘാടനം നിർവ്വഹിഹിച്ച് പ്രസംഗിക്കുമ്പോഴാണ് കഴിഞ്ഞ തവണത്തെ ആക്ഷേപങ്ങളെ മന്ത്രി പരിഹസിച്ചത്. എ.ഡി.ആർ.ആയിരുന്ന ഡോ: രാജേന്ദ്രൻ മികച്ച സംഘാടകനും ഉദ്യോഗസ്ഥനുമായിരുന്നു. അദ്ദേഹത്തിന് ശേഷം പൂപ്പൊലി നടക്കുമോ എന്ന ആശങ്ക ഉണ്ടായിരുന്നു. എന്നാൽ ഇത്തവണ ഡോ.അജിത്ത് കുമാറിന്റെ നേതൃത്വത്തിലുള്ള ടീം മികച്ച രീതിയിലാണ് പൂപ്പൊലി സംഘടിപ്പിച്ചതെന്നും മന്ത്രി പറഞ്ഞു. ഭാര്യ രേഖയോടൊപ്പം എത്തിയ മന്ത്രി മണിക്കൂറുകളോളം പൂപ്പൊലി നഗരിയിൽ ചിലവഴിച്ചു. കഴിഞ്ഞ ഒരാഴ്ചയായി ജനസാഗരമാണ് പൂപ്പൊലി നഗരി.\nപരിഷത് മേഖലാ വിജ്ഞാനോത്സവം നാളെ


ഖത്തർ: ആർപി കാലാവധി കഴിഞ്ഞും 90 ദിവസത്തിനുള്ളിൽ പ്രവാസികൾക്ക് തൊഴിൽ മാറാം\nMonday, October 19, 2020 21:30:23 PM\nസ്വന്തം ലേഖകൻ: ഖത്തർ റസിഡൻസി പെർമിറ്റിന്റെ (ആർപി) കാലാവധി കഴിയുന്ന തീയതി മുതൽ 90 ദിവസത്തിനുള്ളിൽ പ്രവാസികൾക്ക് തൊഴിൽ മാറാൻ അനുമതി. തന്റേതല്ലാത്ത കാരണങ്ങളാൽ ആർപി പുതുക്കാൻ തൊഴിലാളിക്ക് സാധിച്ചില്ലെങ്കിൽ മാത്രമാണ് കാലാവധി കഴിയുന്ന തീയതി മുതൽ 90 ദിവസത്തിനുള്ളിൽ തൊഴിൽ മാറ്റാൻ അനുമതി നൽകിയിരിക്കുന്നത്. പ്രവാസികളുടെ വരവും പോക്കും താമസവും സംബന്ധിച്ച 2015ലെ 21-ാം നമ്പർ നിയമത്തിലെ നടപ്പാക്കൽ ചട്ടങ്ങളിലെ 65, 67 വ്യവസ്ഥകൾ ഭേദഗതി ചെയ്തുകൊണ്ടുളള 2020ലെ 51-ാം നമ്പർ മന്ത്രിതല തീരന പ്രകാരമാണിത്.\nതൊഴിൽ മാറ്റത്തിന് തൊഴിലാളിയുടെ ആർപി കാലാവധി സാധുവായിരിക്കണമെന്നാണ് വ്യവസ്ഥ എന്നതിനാൽ പുതിയ ഭേദഗതി പ്രവാസികൾക്ക് ഗുണകരമാണ്. നടപ്പാക്കൽ ചട്ടങ്ങളിലെ 65-ാം വകുപ്പ് ഭേദഗതിയനുസരിച്ച് നിബന്ധനകൾക്ക് വിധേയമായി പ്രവാസികൾക്ക് തൊഴില് മാറാം.\nതൊഴിൽ മാറ്റം സംബന്ധിച്ച് ഭരണനിർവഹണ വികസന തൊഴിൽ സാമൂഹിക കാര്യമന്ത്രാലയത്തെ അറിയിക്കണം. 67-ാം വകുപ്പ് ഭേദഗതി പ്രകാരം ഒരു തൊഴിലാളിയെ താൽക്കാലികമായി പ്രധാന തൊഴിൽ കരാറിലേക്ക് നിയമിക്കേണ്ട സാഹചര്യം ഉണ്ടായാൽ തൊഴിലുടമ മറ്റൊരു കരാർ കൂടി സമർപ്പിക്കുകയും വേണം.\nതൊഴിലാളിയും തൊഴിലുടമയും ഒപ്പുവച്ച് തൊഴിൽ മന്ത്രാലയത്തിന്റെ അംഗീകാരം നേടിയതായിരിക്കണം പ്രധാന കരാർ. ഔദ്യോഗിക ഗസറ്റിൽ പ്രസിദ്ധപ്പെടുത്തിയ തീയതി മുതൽ പുതിയ വ്യവസ്ഥകൾ പ്രാബല്യത്തിലായിട്ടുണ്ട്. തൊഴിലുടമയുടെ നോ ഒബ്ജക്‌ഷൻ സർട്ടിഫിക്കറ്റ് (എൻഒസി) ഇല്ലാതെ തൊഴിൽ മാറാൻ അനുവദിച്ചു കൊണ്ടുള്ള പുതിയ നിയമത്തിൽ അടുത്തിടെയാണ് അമീർ ഷെയ്ഖ് തമീം ബിൻ ഹമദ് അൽതാനി ഒപ്പുവച്ചത്.


ദ് റിവാർഡ് ഫൗണ്ടേഷൻ: ലവ്, സെക്സ് ആൻഡ് ഇൻറർനെറ്റ്\nലൈംഗിക, പ്രണയ ബന്ധങ്ങളുടെ പിന്നിലെ ശാസ്ത്രം നോക്കുന്ന ഒരു മുൻ‌നിര വിദ്യാഭ്യാസ ചാരിറ്റിയാണ് റിവാർഡ് ഫ Foundation ണ്ടേഷൻ. നമ്മുടെ നിലനിൽപ്പിനെ പ്രോത്സാഹിപ്പിക്കുന്നതിനായി ഭക്ഷണം, ബോണ്ടിംഗ്, ലൈംഗികത തുടങ്ങിയ പ്രകൃതിദത്ത പ്രതിഫലങ്ങളിലേക്ക് നമ്മെ നയിക്കുന്നതിനാണ് തലച്ചോറിന്റെ റിവാർഡ് സിസ്റ്റം വികസിച്ചത്.\nഇന്ന്, ഇന്റർനെറ്റ് സാങ്കേതികവിദ്യ ജങ്ക് ഫുഡ്, സോഷ്യൽ മീഡിയ, ഇന്റർനെറ്റ് അശ്ലീലസാഹിത്യം എന്നിവയുടെ രൂപത്തിൽ ആ പ്രകൃതിദത്ത പ്രതിഫലങ്ങളുടെ 'സൂപ്പർനോർമൽ' പതിപ്പുകൾ നിർമ്മിച്ചു. അവ നമ്മുടെ തലച്ചോറിന്റെ ഏറ്റവും അതിലോലമായ പ്രദേശമായ റിവാർഡ് സിസ്റ്റത്തെ ടാർഗെറ്റുചെയ്യുകയും അമിതമായി സ്വാധീനിക്കുകയും ചെയ്യുന്നു. മൊബൈൽ സാങ്കേതികവിദ്യയിലൂടെ ഇന്റർനെറ്റ് അശ്ലീലസാഹിത്യത്തിലേക്ക് എളുപ്പത്തിൽ പ്രവേശിക്കുന്നത് അമിത ഉത്തേജനത്തിൽ നിന്നുള്ള ദോഷത്തിന്റെ അപകടസാധ്യത വർദ്ധിപ്പിച്ചു. അത്തരം ഹൈപ്പർ-ഉത്തേജനത്തെ നേരിടാൻ നമ്മുടെ തലച്ചോർ വികസിച്ചിട്ടില്ല. ഇതിന്റെ ഫലമായി പെരുമാറ്റ വൈകല്യങ്ങളുടെയും ആസക്തികളുടെയും വിസ്‌ഫോടനം സമൂഹം അനുഭവിക്കുന്നു.\nറിവാർഡ് ഫൗണ്ടേഷനിൽ ഇന്റർനെറ്റ് അശ്ലീലത്തിൽ പ്രത്യേകിച്ച് ശ്രദ്ധ കേന്ദ്രീകരിക്കുന്നു. ആരോഗ്യകരമായ പ്രണയബന്ധങ്ങളിൽ ശ്രദ്ധ കേന്ദ്രീകരിക്കാൻ ഞങ്ങൾ ആഗ്രഹിക്കുന്നുവെങ്കിലും ഇന്നത്തെ അശ്ലീലത്തിൻറെ പങ്ക് ചർച്ച ചെയ്യാതെ അങ്ങനെ ചെയ്യാൻ കഴിയില്ല. മാനസികവും ശാരീരികവുമായ ആരോഗ്യം, ബന്ധം, നേട്ടം, കുറ്റകൃത്യങ്ങൾ എന്നിവയെക്കുറിച്ചുള്ള അതിന്റെ സ്വാധീനത്തെ ഞങ്ങൾ നോക്കുന്നു. ശാസ്ത്രജ്ഞരെ സഹായിക്കുന്നതിനുള്ള സഹായകമായ ഗവേഷണം നടത്താൻ ഞങ്ങൾ ശ്രമിക്കുന്നു, അതിലൂടെ എല്ലാവർക്കും ഇൻറർനെറ്റ് അശ്ലീലത്തെക്കുറിച്ചുള്ള വിവരങ്ങളറിയാം.\nഅശ്ലീലസാഹിത്യത്തിൻറെ ഒരളവോളം ചിലർക്ക് ദോഷകരമാകാതെ വരാം, മണിക്കൂറുകളിലുള്ള വർദ്ധനവ്, കാഴ്ചപ്പാടുകൾ തുടങ്ങിയവ മറ്റുള്ളവർക്ക് സോഷ്യൽ, തൊഴിൽ, ആരോഗ്യ പരിപാടികളിൽ അപ്രസക്തമായ പ്രശ്നങ്ങൾക്ക് ഇടയാക്കും. ജയിലിൽ സമയം, ആത്മഹത്യ, പല ആരോഗ്യ പ്രശ്നങ്ങൾ എന്നിവയ്ക്ക് ഇടയാക്കും. അമിത ഉപയോഗത്തിന്റെ വർഷങ്ങളിൽ നിന്നുള്ള മോശമായ പ്രത്യാഘാതങ്ങൾ നേരിടുന്ന അശ്ലീല ഉള്ളടക്കങ്ങൾ ഉപേക്ഷിക്കുന്നതിൽ നിന്ന് അവിശ്വസനീയമായ ആനുകൂല്യങ്ങൾ റിപ്പോർട്ടുചെയ്തവരുടെ ജീവിതാനുഭവങ്ങളെക്കുറിച്ച് അറിയാൻ നിങ്ങൾക്ക് താല്പര്യമുണ്ടെന്ന് ഞങ്ങൾ കരുതി. അക്കാദമിക് ഗവേഷണവും ഈ യഥാർത്ഥ ജീവിത കേസ്സുകളും അടിസ്ഥാനമാക്കിയുള്ളതാണ് ഞങ്ങളുടെ പ്രവർത്തനം. സ്ട്രെസ്, ആസക്തി എന്നിവയ്ക്ക് തടസ്സം സൃഷ്ടിക്കാനും മാർഗ്ഗനിർദ്ദേശം നൽകാനും ഞങ്ങൾ മാർഗ്ഗനിർദ്ദേശം നൽകുന്നു.\nഞങ്ങൾ സ്കോട്ടിഷ് ചാരിറ്റബിൾ ഇൻകോർപറേറ്റഡ് ഓർഗനൈസേഷൻ SC044948 ആയി രജിസ്റ്റർ ചെയ്തിട്ടുണ്ട്, ഇത് ജൂൺ ജൂൺ എട്ട് മുതൽ ആരംഭിച്ചു.\nഞങ്ങളുടെ ചാരിറ്റബിൾ ഉദ്ദേശ്യങ്ങൾ ഇവയാണ്:\nമസ്തിഷ്കത്തിന്റെ റിവാർഡ് സർക്യൂട്ടിയുടെയും പരിസ്ഥിതിയുമായി എങ്ങനെ ഇടപഴകുന്നതിന്റെയും പൊതു മനസിലാക്കലിനെക്കാൾ വിദ്യാഭ്യാസത്തെ മുന്നോട്ടു കൊണ്ടുപോകാൻ\nസമ്മർദ്ദം ചെലുത്തുന്നതിനുള്ള കെട്ടിടത്തെക്കുറിച്ച് പൊതുജനാഭിപ്രായം മുൻനിർത്തി ആരോഗ്യത്തെ മെച്ചപ്പെടുത്താൻ.\nദ് റിവാർഡ് ഫൗണ്ടേഷന്റെ പൂർണ്ണ വിവരങ്ങൾ സ്കോട്ടിഷ് ചാരിറ്റി റെഗുലേറ്റർ ഓഫീസിലെ രജിസ്റ്ററിൽ രജിസ്റ്റർ ചെയ്തിട്ടുണ്ട് OSCR വെബ്സൈറ്റ്. ഞങ്ങളുടെ വാർഷിക റിട്ടേൺ, വാർഷിക റിപ്പോർട്ട് എന്നും അറിയപ്പെടുന്നു, ആ പേജിൽ OSCR ൽ നിന്നും ലഭ്യമാണ്.\nഇതാ നമ്മുടെ നിലവിലെ നേതൃത്വ സംഘം.\nഡോ. ഡാരിൾ മീഡ് ആണ് റിവാർഡ് ഫ .ണ്ടേഷന്റെ ചെയർ. ഇൻറർനെറ്റിലും വിവര യുഗത്തിലും വിദഗ്ദ്ധനാണ് ഡാരിൽ. 1996 ൽ സ്കോട്ട്ലൻഡിൽ ആദ്യത്തെ സ public ജന്യ പബ്ലിക് ഇൻറർനെറ്റ് സൗകര്യം സ്ഥാപിച്ച അദ്ദേഹം ഡിജിറ്റൽ സമൂഹത്തിലേക്കുള്ള നമ്മുടെ പരിവർത്തനത്തിന്റെ വെല്ലുവിളികളെക്കുറിച്ച് സ്കോട്ടിഷ്, യുകെ സർക്കാരുകളെ ഉപദേശിച്ചു. ചാർട്ടേഡ് ഇൻസ്റ്റിറ്റ്യൂട്ട് ഓഫ് ലൈബ്രറി ആൻഡ് ഇൻഫർമേഷൻ പ്രൊഫഷണലുകളുടെ ഫെലോയും ലണ്ടൻ യൂണിവേഴ്‌സിറ്റി കോളേജിലെ ഓണററി റിസർച്ച് അസോസിയേറ്റുമാണ് ഡാരിൾ. നവംബറിൽ 2019 ഡാരിൽ റിവാർഡ് ഫ Foundation ണ്ടേഷന്റെ ബോർഡ് ചെയർ ആയിരുന്ന കാലാവധി അവസാനിപ്പിച്ച് ഞങ്ങളുടെ ചീഫ് എക്സിക്യൂട്ടീവ് ഓഫീസറായി.\nബോർഡ് അംഗങ്ങൾ ഉൾപ്പെടുന്നു ...\nഅഭിഭാഷകയായ മേരി ഷാർപ്പ് നവംബർ 2019 മുതൽ ഞങ്ങളുടെ ചെയർ ആയിരുന്നു. കുട്ടിക്കാലം മുതൽ മറിയം മനസ്സിന്റെ ശക്തിയാൽ ആകൃഷ്ടനായിരുന്നു. പ്രണയം, ലൈംഗികത, ഇൻറർനെറ്റ് എന്നിവയുടെ യഥാർത്ഥ പ്രശ്നങ്ങൾ പരിഹരിക്കാൻ റിവാർഡ് ഫ Foundation ണ്ടേഷനെ സഹായിക്കുന്നതിന് അവളുടെ വിശാലമായ പ്രൊഫഷണൽ അനുഭവം, പരിശീലനം, സ്കോളർഷിപ്പ് എന്നിവ ആവശ്യപ്പെടുന്നു. മേരി ക്ലിക്കിനെക്കുറിച്ചുള്ള കൂടുതൽ വിവരങ്ങൾക്ക് ഇവിടെ.\nആൻ ഡർലിംഗ് ഒരു പരിശീലകനും സാമൂഹ്യ പ്രവർത്തകയുമാണ്. സ്വതന്ത്ര സ്ക്കൂൾ മേഖലയിലെ വിദ്യാഭ്യാസ സ്റ്റാഫ് എല്ലാ തലങ്ങളിലും കുട്ടികളുടെ സംരക്ഷണ പരിശീലനം നൽകുന്നു. ഇന്റർനെറ്റ് സുരക്ഷയുടെ എല്ലാ വശങ്ങളിലും മാതാപിതാക്കൾക്ക് സെഷനുകൾ നൽകുന്നു. സ്കോട്ട്ലൻഡിലെ സിഇഒഒപ് അംബാസിഡർ ആയി തുടരുകയും താഴ്ന്ന പ്രൈമറി കുട്ടികൾക്ക് 'കീപ്പിംഗ് മിസെൽഫ് സെൽഫ്' പ്രോഗ്രാം ഉണ്ടാക്കാനും സഹായിക്കുന്നു.\nമോ കിൽ ഞങ്ങളുടെ ബോർഡിൽ നിന്നും 2018- ത്തിൽ ചേർന്നു. വളർന്നുകൊണ്ടിരിക്കുന്ന സംഘടനകളുടെയും ടീമുകളുടെയും വ്യക്തികളുടെയും പരിചയസമ്പന്നരായ വിഖ്യാതമായ പ്രൊഫഷണൽ, ഓർഗനൈസേഷൻ ഡെവലപ്മെന്റ് സ്പെഷ്യലിസ്റ്റ്, ഫെസിലിറ്റേറ്റർ, മീഡിയമീറ്റർ, കോച്ച് എന്നിവയാണ് അവർ. ദ് റിവാർഡ് ഫൗണ്ടേഷന്റെ പ്രവർത്തനങ്ങളുമായി ബന്ധപ്പെടുത്തുന്ന നിരവധി വെല്ലുവിളികളുള്ള പൊതു, സ്വകാര്യ, വൊളണ്ടറി സെക്ടറുകളിൽ Mo പ്രവർത്തിച്ചിട്ടുണ്ട്.\nദ് റിവാഡ് ഫൗണ്ടേഷനെക്കുറിച്ച് കൂടുതലറിയാൻ ഈ ലിങ്കുകൾ പിന്തുടരുക:\nമാനസികവും ശാരീരികവുമായ ആരോഗ്യ ഇൻറർനെറ്റ് അശ്ലീലത്തിൻറെ സ്വാധീനം\nനാം തെറാപ്പി വാഗ്ദാനം ചെയ്യുന്നില്ല. നമ്മൾ ചെയ്യുന്ന സാൻഡ്പോസ്റ്റ് സേവനങ്ങളാണ്.\nറിവാർഡ് ഫൗണ്ടേഷൻ നിയമ ഉപദേശങ്ങൾ വാഗ്ദാനം ചെയ്യുന്നില്ല.\nറിവാർഡ് ഫൗണ്ടേഷൻ ഇതുമായി പങ്കു വെച്ചിരിക്കുന്നു:


Shreyasi singh bag gold medal from shooting range | ഷൂട്ടിങ് റേഞ്ചിൽ ലക്ഷ്യം തെറ്റാതെ ഇന്ത്യ ഒരു സ്വർണം കൂടി വെടിവെച്ചിട്ടു; കോമൺവെൽത്ത് ഗെയിംസിൽ ഇന്ത്യയുടെ 12-ാം സ്വർണം സ്വന്തമാക്കിയത് ശ്രേയസി സിങ് - MarunadanMalayali.com\nApril 11, 2018 | 12:24 PM IST | Permalink\nഗോൾഡ് കോസ്റ്റ്: ഗോൾഡ് കോസ്റ്റിൽ നിന്നുള്ള ഇന്ത്യയുടെ ഗോൾഡ് വാരൽ തുടരുന്നു. ഗെയിംസിന്റെ ഏഴാം ദിനം ഷൂട്ടിഷ് റേഞ്ചിൽ നിന്നാണ് ഇന്ത്യ സ്വർണം വീണ്ടും നേടി എടുത്തത്. വനിതകളുടെ ഡബിൾ ട്രാപ്പിൽ ശ്രേയസി സിങ്ങാണ് സ്വർണ നേടിയത്. ശ്രേയസിയിലൂടെ 12-ാം സ്വർണമാണ് ഇന്ത്യ നേടി എടുത്തത്. വെള്ളി നേടി ഓസ്ട്രേലിയൻ താരം എമ്മ കോക്സും ശ്രേയസിയും തമ്മിൽ ഇഞ്ചോടിഞ്ച് പോരാട്ടമാണ് നടന്നത്.\n96 പോയിന്റുമായി സമനില പാലിച്ച എമ്മ കോക്‌സും ശ്രേയസിയും ഇഞ്ചോടിഞ്ച് പോരാടി. ഒടുവിൽ ശ്രേയസി മികച്ച ഫോമിലേകക് ഉയരുകയായിരുന്നു. 87 പോയിന്റ് നേടിയ സ്‌കോട്ലൻഡിന്റെ ലിൻഡ് പിയേഴ്സണാണ് വെങ്കലം. മറ്റൊരു ഇന്ത്യൻ താരമായ വർഷ വർമന് നാലാം സ്ഥാനത്തെത്താനേ കഴിഞ്ഞുള്ളു. 2014ലെ കോമൺവെൽത്ത് ഗെയിംസിൽ ശ്രേയസി വെള്ളി മെഡൽ നേടിയിരുന്നു.\nപുരുഷന്മാരുടെ 50 മീറ്റർ പിസ്റ്റളിൽ വെങ്കല മെഡലോടെയാണ് ഇന്ത്യ ഏഴാം ദിനത്തിന് തുടക്കം കുറിച്ചത്. വനിതകളുടെ 48 കിലോഗ്രാം വിഭാഗത്തിൽ മേരികോം ഫൈനലിലെത്തിയിട്ടുണ്ട്. പുരുഷന്മാരുടെ 52 കിലോഗ്രാം വിഭാഗത്തിൽ ഗൗരവ് സോളങ്കി, 75 കിലോഗ്രാം വിഭാഗത്തിൽ വികാസ് കൃഷ്ണൻ എന്നിവർ സെമിഫൈനലിലും ഇടം നേടി. നിലവിൽ 12 സ്വർണവും നാല് വെള്ളിയും ഏഴു വെങ്കലവുമായി മൂന്നാം സ്ഥാനത്ത് തുടരുകയാണ് ഇന്ത്യ.


viral animals | മനുഷ്യത്വം മറക്കുമ്പോള് മാതൃകയാക്കാം ഈ മൃഗങ്ങളുടെ നല്ല പ്രവൃത്തി | Mangalam\nThursday, June 14, 2018 Last Updated 18 Min 48 Sec ago English Edition\nThursday 27 Jul 2017 11.57 AM\nമനുഷ്യത്വം മറക്കുമ്പോള് മാതൃകയാക്കാം ഈ മൃഗങ്ങളുടെ നല്ല പ്രവൃത്തി\nനിരന്തരം പുറത്ത് വരുന്ന വാര്‍ത്തകള് പലപ്പോഴും മനുഷ്യത്വം നഷ്ടപ്പെടുന്നവയാണ്. മനുഷ്യര് ചെകുത്താന്മാരായി മാറുന്ന ഈ കാലത്ത് മൃഗങ്ങളുടെ നല്ല പ്രവൃത്തികളെക്കുറിച്ച് പല വാര്‍ത്തകളും പുറത്ത് വന്നിട്ടുണ്ട്. ന്യൂസ്‌ലന്‍ഡില് നിന്ന് അത്തരം ഒരു വാര്‍ത്തയാണ് പുറത്ത് വന്നിരിക്കുന്നത്. വെള്ളപ്പൊക്കത്തില് അകപ്പെട്ട മുയലുകളെ ചെമ്മരിയാടുകള് തങ്ങളുടെ പുറത്ത് ഇരുത്തി സുരക്ഷിതമായ ഇടത്തെത്തിച്ച സംഭവമാണ് റിപ്പോര്‍ട്ട് ചെയ്തിരിക്കുന്നത്.\n64 കാരനായ ഫേര്‍ഗ് ഹോര്‍ണിന്റെ അയല്‍വാസിക്ക് 40 ചെമ്മരിയാടുകളാണ് ഉള്ളത്. ബന്ധുവിന്റെ വിവാഹത്തില് പങ്കെടുക്കാന് അയല്‍വാസി റഷ്യയിലേക്ക് പോയപ്പോള് ഫേര്‍ഗിനെ തന്റെ 40 ചെമ്മരിയാടുകളെ നോക്കണമെന്ന് പറഞ്ഞേല്‍പ്പിച്ചിരുന്നു. തുടര്‍ന്നാണ് വെള്ളപ്പൊക്കമുണ്ടായത്. ചെമ്മരിയാടുകള് പുറത്ത് മേഞ്ഞ് തിരിച്ചെത്തിയപ്പോഴാണ് ഫേര്‍ഗ് ആ കാഴ്ച കണ്ടത്, ആടുകളുടെ കൂട്ടത്തില് കറുത്ത തലയുള്ള ആടുകളും. അയല്‍വാസിയ്ക്ക് കറുത്ത ആട് ഇല്ലല്ലോയെന്ന് കരുതി ആടുകള് അടുത്തെത്തിയപ്പോള് നടത്തിയ പരിശോധനയിലാണ് ഫേര്‍ഗ് ആ കാഴ്ച കണ്ടത്. വെള്ളപ്പൊക്കത്തില് നിന്ന് രക്ഷിക്കാന് മുയലുകളെ പുറത്ത് ഇരുത്തി കൊണ്ടു വന്നതായിരുന്നു ചെമ്മരിയാടുകള്. മൂന്നു മുയലുകളാണ് ഉണ്ടായിരുന്നത്.\nആദ്യം തനിക്ക് ഈ കാഴ്ച വിശ്വസിക്കാന് സാധിച്ചില്ലെന്ന് ഫേര്‍ഗ് പറയുന്നു. ആരോടു പറഞ്ഞാലും വിശ്വസിക്കില്ലെന്ന് അറിയാമായിരുന്നതു കൊണ്ടാണ് താന് ഫോണില് ചിത്രമെടുത്തതെന്നും വീഡിയോ എടുത്തതെന്നും ഫേര്‍ഗ് പറയുന്നു. തുടര്‍ന്ന് ഈ ചിത്രങ്ങളും വീഡിയോയും കൊച്ചുമക്കള്‍ക്ക് ഫേര്‍ഗ് അയച്ചു കൊടുത്തു. മുഴുവന് നനഞ്ഞു കുതിര്‍ന്ന അവസ്ഥയിലായിരുന്നു മുയലുകള്, എങ്കിലും അപകടത്തില് നിന്ന് രക്ഷപ്പെട്ട് സുരക്ഷിതമായ ഇടത്തെത്തിയ ആശ്വാസം അവയുടെ മുഖത്ത് ഉണ്ടായിരുന്നുവെന്ന് ഫേര്‍ഗ് പറയുന്നു. പിറ്റേ ദിവസം വെള്ളമിറങ്ങിയപ്പോള് മുയലുകള് തിരികെ പോയതായി ഫേര്‍ഗ് പറയുന്നു. ഫേര്‍ഗ് കൊച്ചുമക്കള്‍ക്ക് അയച്ച ചിത്രങ്ങള് അവര് പത്രങ്ങളിലും ഫെയ്‌സ്ബുക്കിലും നല്‍കുകയായിരുന്നുവെന്നും ഫേര്‍ഗ് പറഞ്ഞു.


reporter | Mekhadooth\nreporter - January 26, 2021 0\nസിംഗുവില് നിന്ന് തുടങ്ങിയ കര്‍ഷകരുടെ ട്രാക്ടര് റാലി പൊലീസ് തടഞ്ഞു. ഇതേ തുടര്‍ന്ന് സംഘര്‍ഷം ഉണ്ടായി. പൊലീസ് കര്‍ഷകര്‍ക്കുനേരെ കണ്ണീര്‍വാതകം പ്രയോഗിച്ചു. ട്രാക്ടര് റാലി പൊലീസ് ബാരിക്കേഡുകള് വച്ച് തടയാന് ശ്രമിക്കുകയായിരുന്നു. ട്രാക്ടര്...\nകേരളത്തില് ഇന്ന് 6815 പേര്‍ക്ക് കോവിഡ്-19 സ്ഥിരീകരിച്ചു; 6219 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്,7364 പേരുടെ പരിശോധനാഫലം നെഗറ്റീവ് ആയി\nreporter - January 20, 2021 0\nകേരളത്തില് ഇന്ന് 6815 പേര്‍ക്ക് കോവിഡ്-19 സ്ഥിരീകരിച്ചു.എറണാകുളം 1031, കോഴിക്കോട് 770, കോട്ടയം 704, പത്തനംതിട്ട 654, കൊല്ലം 639, മലപ്പുറം 537, തൃശൂര് 441, ആലപ്പുഴ 422, തിരുവനന്തപുരം 377, ഇടുക്കി...\nകെഎസ്ആര്‍ടിസിയില് ദീര്‍ഘാവധി കഴിഞ്ഞ് പുനഃപ്രവേശനത്തിന് ചീഫ് ഓഫീസിന്റെ അനുമതി നിര്‍ബന്ധമെന്ന് സിഎംഡി ബിജു പ്രഭാകര്. ശൂന്യ വേതന അവധിയെടുത്ത ശേഷം വിദേശത്തോ മറ്റ് ജോലികള്‍ക്കോ പോയിട്ട് അവധി കാലാവധി കഴിഞ്ഞിട്ടും ജോലിക്ക് ഹാജരാകാതിരിക്കുന്ന...\nമുണ്ടക്കയത്ത് മാതാപിതാക്കളോട് മകന്റെ ക്രൂരത; ഭക്ഷണവും മരുന്നും നൽകാതെ ദിവസങ്ങളോളം മുറിയിൽ പൂട്ടിയിട്ടു; പിതാവ് മരിച്ചു\nകോട്ടയം മുണ്ടക്കയത്ത് വൃദ്ധ ദമ്പതികളോട് മകന്റെ കൊടും ക്രൂരത. ഭക്ഷണവും മരുന്നും നൽകാതെ മുറിയിൽ ഒറ്റപ്പെടുത്തി. അവശനിലയിലായ പിതാവ് പൊടിയൻ (80) മരിച്ചു. മാനസികനില തകരാറിലായ മാതാവിനെ ആശുപത്രിയിൽ പ്രവേശിപ്പിച്ചു. മകൻ റെജി...\nവാക്സിൻ ഇനി ആരോഗ്യ സേതു ആപ്പിലൂടെ;ആരോഗ്യപ്രവർത്തകർക്കുള്ള വിതരണം കഴിഞ്ഞാൽ ഉടൻ പൊതുജനങ്ങൾക്ക്\nആരോഗ്യ സേതു ആപ്പിലൂടെ വാക്സിൻ സ്വീകരണത്തിന് സ്വയം രജിസ്ട്രേഷൻ സൗകര്യം. അരോഗ്യപ്രവർത്തകർക്കുള്ള വാക്സിനുകൾ വിതരണം ചെയ്തുകഴിഞ്ഞാൽ പൊതുജനങ്ങൾക്ക് ആപ്പിലൂടെ വാക്സിനു വേണ്ടി രജിസ്റ്റർ ചെയ്യാൻ സാധിക്കും. എംപവേർഡ് ഗ്രൂപ്പ് ഓഫ് ടെക്നോളജീസ് ചെയർമാൻ...\nനടിയെ ആക്രമിച്ച കേസിൽ മാപ്പ് സാക്ഷിയായി ജയിൽ മോചിതനായ വിപിൻ ലാലിനെ ഹാജരാക്കാൻ നിർദേശിച്ച് വിചാരണക്കോടതി. വിപിൻ ലാലിനെ നാളെ ഹാജരാക്കാനാണ് നിർദേശം. ദിലീപ് നൽ‌കിയ ഹർജിയിലാണ് വിചാരണക്കോടതിയുടെ നടപടി. വിചാരണ പൂർത്തിയാകാതെ മാപ്പ്...\nനിയമസഭാ തെരഞ്ഞെടുപ്പ് ഏപ്രിലില് തന്നെ നടക്കുമെന്ന് സൂചന. ഏപ്രില് 15 നും 30 നും ഇടയില് തെരഞ്ഞെടുപ്പ് നടന്നേക്കും. ഒറ്റ ഘട്ടമായാകും തെരഞ്ഞെടുപ്പ് നടത്തുക. മുഖ്യ തെരഞ്ഞെടുപ്പ് ഓഫീസര് ഇക്കാര്യം തെരഞ്ഞെടുപ്പ് കമ്മീഷണറെ...\nനിയമസഭാ തെരഞ്ഞെടുപ്പില് കോണ്‍ഗ്രസ് മുക്ത കേരളമെന്ന പ്രചാരണ പദ്ധതിയുമായി ബിജെപി. നാല്‍പത് നിര്‍ണായക മണ്ഡലങ്ങളില് കോണ്‍ഗ്രസിനെ മൂന്നാം സ്ഥാനത്തേക്ക് പിന്തള്ളുകയാണ് ബിജെപിയുടെ ലക്ഷ്യം. സംസ്ഥാന നേതാക്കളും പൊതുസമ്മതരും ഈ മണ്ഡലങ്ങളില് മത്സരത്തിനിറങ്ങും. ദേശീയ...\nഅടിയന്തര പ്രമേയത്തിന് നോട്ടീസ് നല്‍കി പ്രതിപക്ഷം;കിഫ്ബിക്കെതിരായ സിഎജി റിപ്പോര്‍ട്ട്\nകിഫ്ബിക്കെതിരായ സിഎജി റിപ്പോര്‍ട്ടില് അടിയന്തര പ്രമേയത്തിന് നോട്ടീസ് നല്‍കി പ്രതിപക്ഷം. കിഫ്ബി ഭരണഘടനാ വിരുദ്ധമാണെന്ന സിഎജി റിപ്പോര്‍ട്ടിലെ പരാമര്‍ശങ്ങള് ചര്‍ച്ച ചെയ്യണമെന്നാണ് പ്രതിപക്ഷത്തിന്റെ ആവശ്യം. പറവൂര് എംഎല്‍എ വി.ഡി. സതീശനാണ് അടിയന്തര പ്രമേയ...\nഇന്റലിജന്‍സ് വിഭാഗം വരുന്നു;ഫയര്‍ഫോഴ്‌സില് വന് പരിഷ്‌കാരം\nഫയര്‍ഫോഴ്‌സില് ഇന്റലിജന്‍സ് വിഭാഗം നിലവില് വരുന്നു. രഹസ്യാന്വേഷണത്തിനും അഴിമതി തടയുന്നതിനും ലക്ഷ്യമിട്ടാണ് ഫയര്‍ഫോഴ്‌സില് പുതിയ സംവിധാനം കൊണ്ടുവരുന്നത്. ഫയര് എന്‍ഒസി വൈകിപ്പിച്ച് കോഴ വാങ്ങുന്നുവെന്ന കണ്ടെത്തലിനെ തുടര്‍ന്നാണ് ഈ നടപടി. സംസ്ഥാനത്ത് തീപിടുത്ത...\nചർമ്മം ടു ചർമ്മത്തിന് മാത്രമേ ഇനി പോക്സോയുടെ പിൻബലം ഉണ്ടാകൂ;സുപ്രിം കോടതി സ്റ്റേ\nഐപിഎൽ ലേലം ഫെബ്രുവരി 18ന് ചെന്നൈയിൽ;ഇന്ത്യൻ പ്രീമിയർ ലീഗ് തങ്ങളുടെ ട്വിറ്റർ അക്കൗണ്ടിലൂടെയാണ് തീയതിയും ദിവസവും അറിയിച്ചത്\nമാധ്യമപ്രവര്‍ത്തകന് എസ്.വി.പ്രദീപിന്റെ മരണം; സിബിഐ അന്വേഷണം വേണമെന്ന ഹര്‍ജി ഹൈക്കോടതി ഫയലില് സ്വീകരിച്ചു, പത്ത് ദിവസത്തിനകം മറുപടി നല്‍കണമെന്നാണ് നിര്‍ദ്ദേശം


കനത്ത ചൂട് ഒരാഴ്ചകൂടി നീണ്ടുനില്‍ക്കുമെന്ന് ആരോഗ്യവകുപ്പ്\nTue Mar 31 2020 11:39:32 GMT+0530 (India Standard Time)\nസംസ്ഥാനത്ത് ഇന്നും നാളെയും ശരാശരിയില് നിന്ന് മൂന്ന് ഡിഗ്രി വരെ താപനില ഉയരാന് സാധ്യതയുണ്ടെന്നാണ് കാലാവസ്ഥാ നിരീക്ഷണ കേന്ദ്രത്തിന്റെ റിപോര്‍ട്ട്.\nSDR27 March 2019 9:39 AM GMT\nതിരുവനന്തപുരം: സംസ്ഥാനത്ത് ഒരാഴ്ച കൂടി കനത്ത ചൂട് അനുഭവപ്പെടുമെന്ന് ആരോഗ്യമന്ത്രി കെ കെ ശൈലജ. സംസ്ഥാനത്ത് ഇതുവരെ 200ഓളം പേര്‍ക്ക് സൂര്യഘാതമേറ്റു. സൂര്യാതപം ഏല്‍ക്കാനുള്ള സാധ്യതകള് നിലനില്‍ക്കുന്നതിനാല് സര്‍ക്കാര് നല്‍കുന്ന നിര്‍ദേശങ്ങള് ജനങ്ങള് കര്‍ശനമായി പാലിക്കണം. സ്വകാര്യ ആശുപത്രികള്‍ക്കും ചികില്‍സാ നിര്‍ദേശങ്ങള് നല്‍കി. സൂര്യാഘാതമേറ്റ് സംസ്ഥാനത്ത് ഇതുവരെ മരണങ്ങളൊന്നും സ്ഥിരീകരിച്ചിട്ടില്ലെന്നും മന്ത്രി വ്യക്തമാക്കി.\nഅതിനിടെ, സംസ്ഥാനത്ത് ചൂട് കനത്തതോടെ ആലപ്പുഴയില് രണ്ടുപേര്‍ക്കും പാലക്കാടും ഒരാള്‍ക്കും ഇന്ന് സൂര്യാതപമേറ്റു. കായംകുളം സ്വദേശി അബ്ദുല്ലക്കും ആലപ്പുഴ ചേര്‍ത്തല കണ്ണംപള്ളി സ്വദേശി തങ്കൂട്ടനുമാണ് സൂര്യാതപമേറ്റത്. ദൈനംദിനം വേനല് കടുക്കുകയും നിരവധി ആളുകള്‍ക്ക് സൂര്യാതപം ഏല്‍ക്കുകയും ചെയ്ത പശ്ചാത്തലത്തില് ഇന്നുരാവിലെ ചേര്‍ന്ന മന്ത്രിസഭാ യോഗം വിഷയം ചര്‍ച്ച ചെയ്തിരുന്നു. പ്രതിരോധ നടപടികള് ഏകോപിപ്പിക്കാനായി അടിയന്തര യോഗവും വിളിച്ചു.\nറവന്യൂ അഡിഷണല് ചീഫ് സെക്രട്ടറിക്കായിരിക്കും വരള്‍ച്ച സംബന്ധിച്ച ഏകോപന ചുമതല. സൂര്യാപതത്തില് മരിച്ചവരുടെ കുടുംബങ്ങള്‍ക്ക് അടിയന്തര ധനസഹായം നല്‍കുന്നത് സംബന്ധിച്ച മാനദണ്ഡങ്ങള് പരിശോധിക്കാന് ബന്ധപ്പെട്ട വകുപ്പുകള്‍ക്ക് നിര്‍ദ്ദേശം നല്‍കി. പ്രവര്‍ത്തനങ്ങള് ചീഫ് സെക്രട്ടറി കലക്ടര്‍മാരുമായി വീഡിയോ കോണ്‍ഫ്രന്‍സില് വിലയിരുത്തും. ശുദ്ധജല ലഭ്യത ഉറപ്പു വരുത്താന് ജില്ലാ തലത്തില് കണ്‍ട്രോള് റൂമുകള് തുറക്കും. സംസ്ഥാനത്ത് ഇന്നും നാളെയും ശരാശരിയില് നിന്ന് മൂന്ന് ഡിഗ്രി വരെ താപനില ഉയരാന് സാധ്യതയുണ്ടെന്നാണ് കാലാവസ്ഥാ നിരീക്ഷണ കേന്ദ്രത്തിന്റെ റിപോര്‍ട്ട്. തിരുവനന്തപുരം, പത്തനംതിട്ട, എറണാകുളം, മലപ്പുറം, കണ്ണൂര്, കാസര്‍കോട് ജില്ലകളിലാകും ഉയര്‍ന്ന താപനില രേഖപ്പെടുത്തുക.\nsunburn alert heat health department


By Amritha AU.15 May, 2018\nകേരളത്തിലെ ഏക നാണയപഠനകേന്ദ്രം കോയിക്കല് കൊട്ടാരം മുപ്പതിന് തുറക്കും. നവീകരണത്തിന്റെ ഭാഗമായി മൂന്നരവര്‍ഷമായി അടഞ്ഞുകിടക്കുകയായിരുന്നു. കൊട്ടാരത്തിലെ ഫോക്‌ലോര് മ്യൂസിയവും അടഞ്ഞു കിടക്കുകയായിരുന്നു. ആധുനിക രീതിയില് ആണു ഗാലറികള് ഒരുക്കിയിരിക്കുന്നത്.1.68 കോടി രൂപയാണ് ഇതുവരെ അനുവദിച്ചത്. ഫണ്ട് അനുവദിക്കാന് കാലതാമസം നേരിട്ടതോടെ ജോലികള്‍ക്കും താമസം നേരിടുകയായിരുന്നു.\n2014 സെപ്റ്റംബര് പത്തിനു കൊട്ടാരം നവീകരണത്തിന്റെ ശിലാസ്ഥാപനം മുന് മുഖ്യമന്ത്രി ഉമ്മന്‍ചാണ്ടി നിര്‍വഹിച്ചു. തുടര്‍ന്നാണ് കൊട്ടാരത്തിന്റെ നവീകരണപ്രവര്‍ത്തനങ്ങള് ആരംഭിച്ചത്. കേരളം ചരിത്ര പൈതൃക മ്യൂസിയം എന്ന നോഡല് ഏജന്‍സിയാണ് നവീകരണ ജോലികള് ചെയ്യുന്നത്.\nടിക്കറ്റ് കൗണ്ടറിനായി പുതിയ കെട്ടിടം നിര്‍മിച്ചു. കൊട്ടാരത്തിനകത്തെ കാളവണ്ടി പുറത്തു പ്രദര്‍ശിപ്പിക്കുന്നതിനു രണ്ടു കെട്ടിടങ്ങള് നിര്‍മിച്ചു. ഇതിനിടെ പുതുക്കിപ്പണിച്ച മേല്‍ക്കൂര ചോര്‍ന്നൊലിക്കാന് തുടങ്ങി. തുടര്‍ന്നുള്ള മേല്‍ക്കൂരയുടെ പണികളും അവസാനവട്ടത്തിലാണ്. വിലപിടിപ്പുള്ള പുരാവസ്തുക്കളും നാണയങ്ങളും വൃത്തിയാക്കി ഗാലറികളില് പ്രദര്‍ശിപ്പിക്കുന്നതിനു സജ്ജമാക്കിയതായി കൊട്ടാരം അധികൃതര് പറഞ്ഞു.\nകൊട്ടാരത്തിനകത്തും പുറത്തും സിസിടിവി ക്യാമറകള് സ്ഥാപിച്ചു. കൊട്ടാരം ഗാര്‍ഡന്റെ സൗന്ദര്യവല്‍ക്കരണവും മറ്റു ജോലികളും പൂര്‍ത്തിയാകാനുണ്ട്. പണികള് പൂര്‍്ത്തിയായി വീണ്ടും പ്രവര്‍ത്തനമാരംഭിക്കുന്നതോടെ സന്ദര്‍ശകരുടെ എണ്ണത്തില് കാര്യമായ മാറ്റമുണ്ടാകുമെന്നാണ് പ്രതീക്ഷിക്കുന്നത്.


വിക്രമിന്‍റെ ചിത്രങ്ങൾ കിട്ടിയോ? ലാൻഡിംഗ് സൈറ്റ് ക്യാമറയിൽ പകർത്തി നാസ ഓർബിറ്റർ\nWashington D.C., First Published 19, Sep 2019, 12:23 PM IST\nദക്ഷിണധ്രുവപ്രദേശത്തെ പകൽ സമയം അവസാനിച്ച് തുടങ്ങിയതിനാൽ തന്നെ ലാൻഡ് ചെയ്യേണ്ടിയിരുന്ന സ്ഥലത്തിന്‍റെ ബഹുഭൂരിഭാഗം പ്രദേശവും ഇരുട്ടിലാണെന്നും വിക്രമും ഈ ഇരുണ്ട ഭാഗത്താണോ എന്ന് ഉറപ്പില്ലെന്നും നാസ അറിയിച്ചു.\nവാഷിംഗ്ടൺ: ചന്ദ്രയാൻ രണ്ട് വിക്രം ലാൻഡർ ഇറങ്ങേണ്ടിയിരുന്ന സ്ഥലത്തിന്‍റെ ചിത്രങ്ങൾ എടുത്തുവെന്ന് സ്ഥിരീകരിച്ച് നാസ. ലൂണാർ റെക്കണിസൻസ് ഓർബിറ്റ‌ർ ഡെപ്യൂട്ടി പ്രൊജക്ട് ഡയറക്ടർ ജോൺ കെല്ലറാണ് ഇക്കാര്യം സ്ഥിരീകരിച്ചത്. വിക്രമിന്‍റെ ലാൻഡിംഗ് സ്ഥാനത്തിന്‍റെ ചിത്രങ്ങൾ എൽആർഒ പകർത്തിയെന്നും വിദഗ്ധ സംഘം ഈ ചിത്രങ്ങൾ പഠിച്ചു കൊണ്ടിരിക്കുകയാണെന്നും അദ്ദേഹം വ്യക്തമാക്കി. വിക്രമിന്‍റെ ചിത്രങ്ങൾ പതിഞ്ഞിട്ടുണ്ടോ എന്ന് ചിത്രങ്ങൾ പഠിച്ച ശേഷം മാത്രമേ സ്ഥിരീകരിക്കാനാകൂ.\nദക്ഷിണധ്രുവപ്രദേശത്തെ പകൽ സമയം അവസാനിച്ച് തുടങ്ങിയതിനാൽ തന്നെ ലാൻഡ് ചെയ്യേണ്ടിയിരുന്ന സ്ഥലത്തിന്‍റെ ബഹുഭൂരിഭാഗം പ്രദേശവും ഇരുട്ടിലാണെന്നും വിക്രമും ഈ ഇരുണ്ട ഭാഗത്താണോ എന്ന് ഉറപ്പില്ലെന്നും ജോൺ കെല്ലർ വ്യക്തമാക്കി. നാസയുടെ നയമനുസരിച്ച് ലൂണാ‍ർ റിക്കൊണിസൻസ് ഓ‌ർബിറ്റർ പകർത്തിയ എല്ലാ ചിത്രങ്ങളും പൊതു സമൂഹത്തിന് ലഭ്യമാക്കാറുണ്ട്. വിക്രമിന്‍റെ ലാൻഡിംഗ് സൈറ്റിന്‍റെ ചിത്രങ്ങളും ഇത്തരത്തിൽ പുറത്തുവിടും.\nഭൂമിയിലെ പതിനാല് ദിവസമാണ് ചന്ദ്രനിലെ ഒരു പകലിന്‍റെ ദൈർഘ്യം അത് കഴിഞ്ഞാൽ പതിനാല് ദിവസത്തോളം നീളുന്ന രാത്രിയാണ്. ചാന്ദ്ര പകലിന്‍റെ തുടക്കം കണക്ക് കൂട്ടിയാണ് ഇസ്രൊ സെപ്റ്റംബർ ഏഴിന് തന്നെ വിക്രമിനെ ചന്ദ്രോപരിതലത്തിൽ ഇറക്കാൻ പദ്ധതിയിട്ടത്. എന്നാൽ ലാൻഡിംഗിന്‍റെ അവസാന ഘട്ടത്തിൽ വിക്രമുമായുള്ള ബന്ധം നഷ്ടപ്പെടുകയായിരുന്നു. പതിനാല് ദിവസങ്ങൾ അവസാനിക്കുന്നതോടെ വിക്രമിന് സൂര്യപ്രകാശം കിട്ടാതാകും. പൂർണ്ണമായും സൗരോർജ്ജത്തിൽ പ്രവർത്തിക്കാൻ നിർമ്മിക്കപ്പെട്ടിരുന്ന വിക്രമിന്‍റെ ആയുസ് ഇതോടെ അവസാനിക്കും.\nനാസയുടെ ഡീപ് സ്പേസ് നെറ്റ്‍വർക്ക് വഴിയും ചന്ദ്രയാൻ രണ്ട് ഓർബിറ്റർ വഴിയും വിക്രമുമായി ബന്ധപ്പെടാനുള്ള ശ്രമങ്ങൾ തുടരുകയാണ്. ഇടിച്ചിറങ്ങിയതിന്‍റെ ആഘാതത്തിൽ വിക്രമിലെ സംവിധാനങ്ങൾക്ക് കേട് സംഭവിച്ചിരിക്കുമെന്നാണ് വിദഗ്ധർ അനുമാനിക്കുന്നത്. പിന്തുണച്ച എല്ലാവർക്കും ഐഎസ്ആർഒ കഴിഞ്ഞ ദിവസം സമൂഹ മാധ്യമങ്ങളിലൂടെ നന്ദി പറ‍ഞ്ഞിരുന്നു. ലോകമെമ്പാടുമള്ള ഇന്ത്യക്കാരുടെ സ്വപ്നങ്ങളുടെ പിന്തുണയുമായി മുന്നോട്ട് പോകുമെന്നായിരുന്നു ഇസ്രൊയുടെ അറിയിപ്പ്.\nLast Updated 19, Sep 2019, 12:33 PM IST\nnasa clicks landing site


ഓണക്കിറ്റില് വന് അഴിമതി; ഏലക്കായുടെ മറവില് കോടികളുടെ വെട്ടിപ്പ് | JAIHIND EXCLUSIVE – Jaihind TV\nഇടുക്കി : ഓണക്കിറ്റിലെ ഏലക്കായുടെ മറവിൽ വൻ അഴിമതിയെന്ന് ആക്ഷേപം. വിപണി വിലയേക്കാൾ കൂടിയ തുകയ്ക്ക് കരാർ നൽകി മോശം ഏലക്കായാണ് കിറ്റിൽ ഉൾപ്പെടുത്തിയിരിക്കുന്നതെന്നാണ് ആരോപണം. ഒരുലക്ഷത്തി എൺപതിനായിരം കിലോ ഏലക്കാ ഓണക്കിറ്റിൽ ഉൾപ്പെടുത്തിയതിലൂടെ കോടികളുടെ ലാഭം കരാറുകാർക്ക് ലഭിക്കുമ്പോഴും കർഷകർക്ക് വിപണി വിലയേക്കാൾ ഒരു രൂപ പോലും കൂടുതൽ ലഭിച്ചില്ല.\nഇടുക്കി ജില്ലയിൽ നിന്നും ഏലക്ക സംഭരണം നടത്തുന്നതിന് സിവിൽ സപ്ലൈസ് വകുപ്പ് നൽകിയിരിക്കുന്ന കരാറിലാണ് ക്രമക്കേടുണ്ടെന്ന് ആരോണം ഉയർന്നിരിക്കുന്നത്. ഉയർന്ന ഗുണനിലവാരമുള്ള ഏലക്കായുടെ നിലവിലെ വിപണി വില 1,100 രൂപയാണ്. എന്നാൽ 1,400 രൂപയ്ക്ക് ഏലക്കാ സംഭരിക്കുന്നതിനാണ് സിപിഎം ഭരിക്കുന്ന സഹകരണ ബാങ്ക് ഉൾപ്പടെയുള്ള ഏജൻസികൾക്ക് വകുപ്പ് കരാർ നൽകിയിരിക്കുന്നത്. അതേസമയം വിവിധ ഗുണനിലവാരത്തിലുള്ള ഏലക്കായുടെ മിശ്രിതമാണ് കിറ്റിലുൾപ്പെടുത്താനായി പാക്ക് ചെയ്ത് കൈമാറിയിരിക്കുന്നത്.\nഓണക്കിറ്റിൽ 20 ഗ്രാം ഏലക്കാ ഉൾപ്പെടുത്താനാണ് സർക്കാർ തീരുമാനിച്ചത്. ഇതിനായി 180 ലക്ഷം കിലോ ഏലക്കായാണ് ജില്ലയിൽ നിന്നും സംഭരിക്കുന്നത്. ഇതിനായി മൂന്ന് ഏജൻസികൾക്കാണ് കരാർ നൽകിയിരിക്കുന്നത്. ജില്ലയിൽ നിന്നും സിപിഎം ഭരിക്കുന്ന ഒരു സഹകരണ ബാങ്കിനാണ് ഏലക്കാ വിതരണത്തിന് കരാർ ലഭിച്ചിരിക്കുന്നത്. എന്നാൽ കരാറിലൂടെ ഇടനിലക്കാരായി നിൽക്കുന്ന ഏജൻസിക്ക് വൻ ലാഭം ഉണ്ടാകുന്നതല്ലാതെ കർഷകന് വിപണി വിലയേക്കാൾ ഒരു രൂപപോലും കൂടുതൽ ലഭിച്ചിട്ടില്ലെന്നാണ് ഉയരുന്ന ആരോപണം.\nകരാർ നേടിയ ജില്ലയിലെ സഹകണ ബാങ്ക് 30 ടൺ ഏലക്കായാണ് സംഭരിച്ച് സിവിൽ സപ്ലൈസ് വകുപ്പിന് കൈമാറുന്നത്. ബാങ്കിന്‍റെ നേതൃത്വത്തിൽ കൊവിഡ് കാലത്ത് 700 രൂപമുതൽ 1000 രൂപവരെ വില നൽകി ശേഖരിച്ച ഏലക്കായും ബാങ്ക് പ്രവർത്തിക്കുന്ന മേഖലയിലെ വിവിധ വ്യാപാരികളിൽ നിന്നുമാണ് ഏലക്കാ സംഭരണം നടന്നിരിക്കുന്നത്. ഇത്തരത്തിൽ ശേഖരിച്ച വിവിധ നിലവാരത്തിലുള്ള ഏലക്കാ കൂട്ടിക്കലർത്തി പായ്ക്ക് ചെയ്താണ് സിവിൽ സപ്ലൈസ് വകുപ്പിന് കൈമാറിയിരിക്കുന്നത്. കരാറിലൂടെ കോടികളുടെ കൊള്ളലാഭമാണ് ബാങ്കിന് ലഭിക്കുന്നതെന്നാണ് കണക്കുകൾ സൂചിപ്പിക്കുന്നത്. ഇത്തരത്തിൽ 180 ലക്ഷം കിലോ ഏലക്കാ സംഭരണത്തിൽ കോടികളുടെ അഴിമതിയാണ് നടന്നിരിക്കുന്നതെന്നു മാണ് ഉയരുന്ന ആരോപണം.


kerala medical field | കേരളത്തിന് അംഗീകാരം: ദേശീയ ആരോഗ്യ രംഗത്ത് കേരളം ഒന്നാമത്; ആരോഗ്യ സൂചികയില് കേരളത്തിന് ഒന്നാം സ്ഥാനം ലഭിക്കുന്നത് ഇത് രണ്ടാം തവണ - Malayalivartha.com Widgets Magazine\n25 JUNE 2019 07:18 PM IST\nതിരുവനന്തപുരം: ദേശീയ ആരോഗ്യ രംഗത്ത് മറ്റ് സംസ്ഥാനങ്ങളെ ബഹുദൂരം പിന്നിലാക്കി കേരളം വീണ്ടും ഒന്നാമതെത്തി. കേന്ദ്ര സര്‍ക്കാരിന്റെ ആരോഗ്യ കുടുംബക്ഷേമ മന്ത്രാലയം, വേള്‍ഡ് ബാങ്ക് എന്നിവയുടെ സഹകരണത്തോടെ നീതി ആയോഗ് നടത്തിയ പഠനത്തിലാണ് കേരളം ഒന്നാം സ്ഥാനത്തെത്തിയത്.\nആന്ധ്രാപ്രദേശും മഹാരാഷ്ട്രയുമാണ് മികച്ച പ്രകടനം കാഴ്ചവെച്ച രണ്ടും മൂന്നും സ്ഥാനത്തെത്തിയ സംസ്ഥാനങ്ങള്. ഉത്തര്‍പ്രദേശും ബീഹാറുമാണ് ആരോഗ്യ രംഗത്ത് ഏറ്റവും മോശം അവസ്ഥയിലുള്ളത്. 2017-18 വരെയുള്ള കാലയളവ് വിലയിരുത്തിയാണ് രണ്ടാംഘട്ട ആരോഗ്യ സൂചിക കണക്കാക്കിയത്.\nസംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും പ്രവര്‍ത്തനങ്ങള് വിലയിരുത്തിയാണ് നീതി ആയോഗ് ആരോഗ്യ സൂചിക തയ്യാറാക്കിയത്. ആരോഗ്യമേഖലയിലെ ഫലസൂചികകള്, ഭരണപരമായ സൂചികകള്, ആരോഗ്യ സംവിധാനത്തിന്റെ ദൃഢത എന്നിവ 23 സൂചികകളിലൂടെ പരിശോധിച്ചാണ് റാങ്കിങ്ങ് നടത്തിയിരിക്കുന്നത്. രാജ്യത്ത് ഏറ്റവും കുറഞ്ഞ നവജാത ശിശു മരണ നിരക്കും5വയസില് താഴെയുള്ള കുട്ടികളുടെ മരണനിരക്കും കേരളത്തിലാണ്. ഇതിലൂടെ രാജ്യത്തിന്റെ സുസ്ഥിര വികസന ലക്ഷ്യങ്ങള് കേരളം കൈവരിച്ചിരിക്കുകയാണ്. രോഗപ്രതിരോധ കുത്തിവയ്പ്, ആശുപത്രികളില് വെച്ചുള്ള പ്രസവം, ജനനസമയത്തെ സ്ത്രീപുരുഷ അനുപാതം എന്നിവയിലും കേരളം മികച്ച നിലയിലാണ്.\nആരോഗ്യ സൂചികയില് വീണ്ടും കേരളം മുന്നിലെത്തിയത് ആരോഗ്യ മേഖലയില് സംസ്ഥാനം നടത്തുന്ന വലിയ പ്രവര്‍ത്തനങ്ങള്‍ക്കുള്ള അംഗീകാരമാണെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് പറഞ്ഞു. ആര്‍ദ്രം പദ്ധതിയുടെ ഭാഗമായി പ്രാഥമികാരോഗ്യ കേന്ദ്രങ്ങള് മുതല് മെഡിക്കല് കോളേജുകള് വരെയുള്ള എല്ലാ ആശുപത്രികളിലും മികച്ച അടിസ്ഥാന സൗകര്യങ്ങളൊരുക്കി രോഗീസൗഹൃദവും മികവിന്റെ കേന്ദ്രങ്ങളുമാക്കി വരികയാണ്. നിപ വൈറസ് ബാധ, പ്രളയം, ഓഖി എന്നീ സമയങ്ങളില് സംസ്ഥാന ആരോഗ്യ വകുപ്പ് നടത്തിയ പ്രവര്‍ത്തനങ്ങള് എടുത്ത് പറയേണ്ടതാണെന്നും മന്ത്രി വ്യക്തമാക്കി.\nസംസ്ഥാനത്തിന്റെ വിവിധ ഭാഗങ്ങളില് ശക്തമായ മഴ.... ഡാമുകളുടെ ഷട്ടറുകള് ഉയര്‍ത്താന് തീരുമാനം; തെക്ക് കിഴക്കന് അറബിക്കടലില് മല്‍സ്യബന്ധനം പൂര്‍ണമായി നിരോധിച്ചു, കാലാവസ്ഥാ മുന്നറിയിപ്പുകള് ഇങ്ങനെ... (14 minutes ago)\nഎന്താടാ മോനേ നിനക്ക് കിന്ദര് ജോയ് വേണോ?അജുവിന്റെ ഉള്ളിലെ സൈക്കോ ഡാഡ്! (15 minutes ago)\nതമിഴ്‌നാട്ടിലെ മധുരയില് തുണിക്കടയില് വന് തീപിടിത്തം... മധുരയിലെ മീനാക്ഷി അമ്മന് ക്ഷേത്രത്തിനു സമീപമുള്ള മൂന്നു നില കെട്ടിടത്തിലാണ് തീപിടിത്തമുണ്ടായത് (34 minutes ago)\nപാര്‍ലമെന്റംഗമായ എം.പി. വീരേന്ദ്രകുമാറിന്റെ വേര്‍പാടില് അഗാധമായ ദുഃഖം രേഖപ്പെടുത്തി ഉപരാഷ്ട്രപതി എം. വെങ്കയ്യ നായിഡു (43 minutes ago)\nകേരളത്തില് ഒരു കൊവിഡ് മരണം കൂടി... പത്തനംതിട്ട സ്വദേശിയാണ് മരിച്ചത്; ഇതോടെ 24 മണിക്കൂറിനിടെ കേരളത്തില് മരിച്ചത് രണ്ടുപേര് (53 minutes ago)\nമുംബൈ നഗരം വന് ഭീഷണിയില്... നിസ്സഹായരായി സര്‍ക്കാര്... ധാരാവി പോലുള്ള ചേരി പ്രദേശങ്ങളില് താമസിക്കുന്നവര് ഒരു തരത്തിലും സാമൂഹ്യ അകലമോ വ്യക്തി ശുചിത്വമോ മുതലായ അനുബന്ധ നടപടികള് പൂര്‍ണ്ണമായും കൈക്ക (59 minutes ago)\nഎംപി വീരേന്ദ്രകുമാറിന് വിട; കോഴിക്കോട്ടെ സ്വകാര്യ ആശുപത്രിയില് വച്ച് ഹൃദയാഘാതം മൂലമായിരുന്നു അന്ത്യം; ഇന്നലെയാണ് ആശുപത്രിയില് പ്രവേശിപ്പിച്ചത് (8 hours ago)


JEE Main, NEET Exam Date 2020 Announced: Check Details For Admit Card & Hall Ticket Updates | നീറ്റ്, ജെഇഇ പരീക്ഷാ തിയ്യതികള് പ്രഖ്യാപിച്ചു; സിബിഎസ്ഇ പരീക്ഷാ തിയ്യതികള് ഉടന്, വിവരങ്ങള് ഇങ്ങന - Malayalam Oneindia\n2 min ago മലപ്പുറം ഉപതിരഞ്ഞെടുപ്പില് ചിത്രം തെളിയുന്നു; ഇടതു സ്ഥാനാര്‍ഥിയായി വിപി സാനു വീണ്ടും...\nUpdated: Tue, May 5, 2020, 13:36 [IST]\nദില്ലി: ഈ വര്‍ഷത്തെ ജെഇഇ മെയിന് പരീക്ഷാ തിയ്യതി കേന്ദ്രസര്‍ക്കാര് പ്രഖ്യാപിച്ചു. ജൂലൈ 18 മുതല് 23 വരെയാണ് പരീക്ഷകള് നടക്കുക. അതേസമയം, നീറ്റ് എക്‌സാം ജൂലൈ 26ന് നടക്കുമെന്ന് മാനവ വിഭവ ശേഷി മന്ത്രി രമേശ് പൊഖ്രിയാല് നിഷാങ്ക് അറിയിച്ചു. ജെഇഇ മെയിന് പരീക്ഷ നീട്ടിവച്ചതായി നേരത്തെ നാഷണല് ടെസ്റ്റിങ് ഏജന്‍സി (എന്‍ടിഎ) അറിയിച്ചിരുന്നു. ഏപ്രിലില് ആയിരുന്നു ആദ്യം പരീക്ഷ നടക്കേണ്ടിയിരുന്നത്. കൊറോണ വ്യാപനത്തിന്റെ പശ്ചാത്തലത്തില് രാജ്യത്തെ കലാലയങ്ങള് മാര്‍ച്ച് 16 മുതല് അടച്ചിട്ടിരിക്കുകയാണ്. പിന്നീട് മെയ് 24ന് ലോക്ക് ഡൗണ് പ്രഖ്യാപിച്ചതോടെ എല്ലാ പരീക്ഷകളും മാറ്റിവച്ചു. മൂന്നാം ഘട്ട ലോക്ക് ഡൗണ് മെയ് 17 വരെയാണ് പ്രഖ്യാപിച്ചിട്ടുള്ളത്. ജെഇഇ, നീറ്റ് പരീക്ഷകള് ജൂണില് നടന്നേക്കുമെന്ന് നേരത്തെ റിപ്പോര്‍ട്ടുകള് വന്നിരുന്നു.\nജെഇഇ പരീക്ഷകള് ജൂലൈ 18, 20, 21, 22, 23 തിയ്യതികളിലാണ് നടക്കുക. സാഹചര്യം മെച്ചപ്പെട്ടാല് സിബിഎസ്ഇ പരീക്ഷകളുടെ തിയ്യതിയും അധികം വൈകാതെ പ്രഖ്യാപിക്കുമെന്ന് മന്ത്രി വിശദീകരിച്ചു. വിദ്യാര്‍ഥികളുമായി ഓണ്‍ലൈനില് സംവദിക്കുകയായിരുന്നു അദ്ദേഹം. രണ്ടുദിവസത്തിനകം സിബിഎസ്ഇ പരീക്ഷകളുടെ പ്രഖ്യാപനമുണ്ടാകുമെന്നാണ് മന്ത്രിയുടെ പ്രതികരണം.\n2020ലെ സിവില് സര്‍വീസസ് പ്രിലിമിനറി പരീക്ഷ നീട്ടിവച്ചതായി യുപിഎസ്‌സി കഴിഞ്ഞദിവസം അറിയിച്ചിരുന്നു. പുതിയ പരീക്ഷാ തിയ്യതി മെയ് 20ന് പ്രഖ്യാപിക്കും. മെയ് 31ന് പ്രിലിമിനറി പരീക്ഷ നടത്താനാണ് നേരത്തെ തീരുമാനിച്ചിരുന്നത്. കൊറോണ വ്യാപനത്തിന്റെ പശ്ചാത്തലത്തില് സുരക്ഷാ മുന്‍കരുതലിന്റെ ഭാഗമായിട്ടാണ് പുതിയ തീരുമാനം.\nകഴിഞ്ഞ നാലഞ്ചു വര്‍ഷത്തിനിടെ നടന്ന പരീക്ഷകളുമായി താരതമ്യം ചെയ്യുമ്പോള് ഈ വര്‍ഷം സിവില് സര്‍വീസസ് പരീക്ഷ അല്‍പ്പം നേരത്തെ നടത്താനാണ് യുപിഎസ്‌സി തീരുമാനിച്ചിരുന്നത്. എന്നാല് കൊറോണയുടെ പശ്ചാത്തലത്തില് പരീക്ഷ മാറ്റേണ്ടി വരുമെന്ന് കഴിഞ്ഞാഴ്ച കേന്ദ്രമന്ത്രി ജിതേന്ദ്ര സിങ് സൂചിപ്പിച്ചിരുന്നു. പരീക്ഷ സൗകര്യങ്ങള് ഒരുക്കുന്നതിനും യാത്രയ്ക്കും പ്രയാസം നേരിടുന്ന സാഹചര്യത്തിലാണ് പുതിയ തീരുമാനം.\njee neet exam cbse ജെഇഇ സിബിഎസ്ഇ\nJEE Main, NEET Exam Date 2020 Announced: Check Details For Admit Card & Hall Ticket Updates


ടെക്‌സസ് സംസ്ഥാനത്ത് കോവിഡ് 19 മരണം 40,000 കവിഞ്ഞു | Malayali Manasu\nHome US News ടെക്‌സസ് സംസ്ഥാനത്ത് കോവിഡ് 19 മരണം 40,000 കവിഞ്ഞു\nഓസ്റ്റിന്: കോവിഡ് 19 മഹാമാരി മൂലം ടെക്‌സസ് സംസ്ഥാനത്ത് ജീവന് നഷ്ടപ്പെട്ടവരുടെ എണ്ണം നാല്‍പ്പതിനായിരം കവിഞ്ഞതായി ടെക്‌സസ് ഡിപ്പാര്‍ട്ട്‌മെന്റ് ഓഫ് ഹെല്‍ത്ത് സര്‍വീസസിന്റെ അറിയിപ്പില് പറയുന്നു. വെള്ളിയാഴ്ച സംസ്ഥാനത്ത് 324 പേര് മരിച്ചതോടെ ആകെ മരണസംഖ്യ 40,095 ആയി ഉയര്‍ന്നു. കൊറോണ വൈറസ് സ്ഥിരീകരിച്ചവരുടെ എണ്ണം വെള്ളിയാഴ്ച 11,371 ആയി. ഇതോടെ രോഗം ബാധിച്ചവരുടെ ആകെ എണ്ണം 2541845 ആയിട്ടുണ്ട്.\nകഴിഞ്ഞ രണ്ടാഴ്ചയില് രോഗം ബാധിച്ചവരുടെ എണ്ണത്തില് 34.3 ശതമാനം കുറവുണ്ടായതായി ജോണ് ഹോപ്കിന്‍സ് യൂണിവേഴ്‌സിറ്റിയുടെ റിപ്പോര്‍ട്ടില് പറയുന്നു. ടെക്‌സസ് ജനസംഖ്യയില് 9.8 ശതമാനം പേര്‍ക്ക് മാത്രമേ ഇതുവരെ ഒരു ഡോസ് ഫൈസറോ, മൊഡേര്‍ണ വാക്‌സിനോ ലഭിച്ചിട്ടുള്ളൂ. രണ്ടു ഡോസ് ലഭിച്ചവര് 3.6 ശതമാനം മാത്രമാണെന്നും സിഡിസിയുടെ അറിയിപ്പില് പറയുന്നു. 2.1 മില്യന് ടെക്‌സസ് ജനത കോവിഡില് നിന്നും മോചിതരായിട്ടുണ്ട്.\nഡാളസ് കൗണ്ടിയില് ഫെബ്രുവരി 12 വെള്ളിയാഴ്ച നാല്‍പ്പതും, ടെറന്റ് കൗണ്ടിയില് 71 മരണങ്ങളും റിപ്പോര്‍ട്ട് ചെയ്തു. സംസ്ഥാനത്ത് പൊതുവെ കോവിഡ് ഭീകരത കുറഞ്ഞുവരികയാണെങ്കിലും നിലവിലുള്ള പ്രതിരോധ നിബന്ധനകള് പാലിക്കണമെന്നും അധികൃതര് അറിയിച്ചു.\nPrevious articleഅതിശൈത്യം: ഞായറാഴ്ച മുതല് ചൊവ്വാഴ്ച വരെ വീട്ടില് നിന്നും പുറത്തിറങ്ങരുതെന്ന് ഹൂസ്റ്റണ് മേയര്\nNext articleവേൾഡ് മലയാളി കൗൺസിൽ സ്റ്റുഡൻറ് എൻഗേജ്മെൻറ് പ്രോഗ്രാം പ്രഖ്യാപിച്ചു.


editor thelicham – Page 22 – Thelicham\nHome / editor thelicham (page 22)\nറോസിന അലി വിവ: ഫസല് കോപിലാന്\nAugust 8, 2017\tറിവ്യൂ 0\nവിനോദങ്ങളാണ് ജോലിത്തിരക്കുകള്‍ക്കിടയില് മനുഷ്യന് ആശ്വാസത്തിന്റെ തെളിനീരുപകരുന്നത്. സിനിമകള്, കലാരൂപങ്ങള്, യാത്രകള്, സംഗീത സദസ്സുകള് ഇങ്ങനെ നമ്മുടെ വിനോദങ്ങള്‍ക്ക് നിറം പകരുന്ന വിഭവങ്ങളേറെയാണ്. പ്രണയവും വേര്‍പാടും സല്ലാപങ്ങളുമായി അവ നമ്മെ അനുഭൂതിയുടെ ആകാശങ്ങളിലേക്കുയര്‍ത്തുന്നു. ആസ്വാദനത്തിന്റെ രസച്ചെരടുകള് പൊട്ടുമ്പോള് പക്ഷെ പലപ്പോഴും നാം മത പരിമിതികള് കടന്നശേഷമാവും ഉണരുക. നമുക്കു ചുറ്റും ജനകീയമായി നിലനില്‍ക്കുന്ന വിനോദങ്ങളില് പലതും ഇസ്്‌ലാം പൂര്‍ണ്ണാര്‍ഥത്തില് നമുക്കനുവദിക്കുന്നതല്ല. പലപ്പോഴും മനസ്സിനെ മത്തുപിടിപ്പിക്കുന്ന സംഗീത കച്ചേരികള് വിശ്വാസിയുടെ ഹൃദയങ്ങളെ കടുത്തതാക്കുന്നുവെന്നാണ് …\nAugust 7, 2017\tറിവ്യൂ Comments Off on ഉന്മാദികളുടെ നഗരമാണ് ഇസ്താംബൂള്….\nഉന്മാദികളുടെ നഗരമാണ് ഇസ്താംബൂള്…. പറക്കാന് കൊതിക്കുന്ന പക്ഷികളെപ്പോലെ കൈകള് വിടര്‍ത്തിപ്പിടിച്ച് നൃത്തമാടുന്ന ദര്‍വീശുകളുടെ നാട്. പ്രണയത്തിന്റെ നിശബ്്ദതയില് കവിതകള് രചിച്ച റൂമിയുടെ ശംസ് തിബ് രീസിയുടെയും നാട്. വിരഹത്തിന്റെ മൂകശോക ഗാനങ്ങള് മൊഴിയുന്ന അയാ സോഫിയയുടെ നഗരം, ആരെയും ഭ്രമിപ്പിക്കുന്ന ഇസ്്തംബൂളിന്റെ മറഞ്ഞുകിടക്കുന്ന മുഖം. പ്രമുഖ തുര്‍ക്കി എഴുത്തുകാരനും നോബേല് സമ്മാന ജേതാവുമായ ഓര്‍ഹാന് പാമുകിന്റെ കറുത്ത പുസ്തകം എന്ന നോവല് ഇസ്തംബൂളിന്റെ ഇരുള് വീണ ആ വഴികളിലൂടെ നമ്മളെ …\nAugust 6, 2017\t2013 0


Thursday5April 2018 3:18 am IST\nകണ്ണൂര്: ബിജെപിയുടെ നേതൃത്വത്തില് 'കീഴടങ്ങില്ല കീഴാറ്റൂര്' എന്ന പേരില് നടത്തിയ കര്‍ഷകരക്ഷാ മാര്‍ച്ചിന്റെ വിജയം സിപിഎമ്മിനെ ഞെട്ടിച്ചു. അതോടെ കളള പ്രചാരണങ്ങളും തുടങ്ങി. വയല് നികത്തിയുളള ബൈപ്പാസ് നിര്‍മ്മാണം നിര്‍ത്തിവെയ്ക്കുമെന്ന പ്രതീക്ഷയിലാണ് കീഴാറ്റൂരിലെ കര്‍ഷകര്.\nവയല്‍ക്കിളികളും നാട്ടുകാരും നടത്തുന്ന സമരങ്ങളെ പല വിധത്തില് അടിച്ചമര്‍ത്താന് ശ്രമിച്ചുവരികയായിരുന്നു സിപിഎം. നാട്ടുകാരായ കര്‍ഷകരെ ഭീഷണിപ്പെടുത്തി ഒരു വിഭാഗത്തെ കൂടെ നിര്‍ത്താന് സാധിക്കുകയും ചെയ്തു. എന്നാല് മറ്റ് പാര്‍ട്ടികളുടെ കൊടി കേട്ടാന് പോലും അനുവദിക്കാത്ത പാര്‍ട്ടി ഗ്രാമമായ കീഴാറ്റൂരില് ബിജെപിക്ക് പൊതുസമ്മേളനം സംഘടിപ്പിക്കാന് സാധിച്ചത് സിപിഎമ്മിന് കടുത്ത ക്ഷീണമായി. മാത്രമല്ല പാര്‍ട്ടിയുടെ പല സജീവ പ്രവര്‍ത്തകരെയും ഭൂമി വന്ദനത്തിലും പരിസ്ഥിതി പ്രതിഞ്ജയിലും പങ്കാളിയാക്കാന് ബിജെപിക്ക് സാധിച്ചതും സിപിഎമ്മിന് കനത്ത ആഘാതമാണ്.\nവര്‍ഷങ്ങളോളം സിപിഎം ബ്രാഞ്ച് സെക്രട്ടറിയായിരുന്ന വയല്‍ക്കിളി നേതാവ് സുരേഷ് കീഴാറ്റൂരും സമര നായിക നമ്പ്രാടത്ത് ജാനകിയും ബിജെപി മാര്‍ച്ചില് സജീവമായി പങ്കെടുത്തതും സിപിഎം നേതൃത്വത്തെ ഞെട്ടിച്ചു. മാര്‍ച്ച് കാണാന്‍പോലും പാടില്ലെന്ന പാര്‍ട്ടിയുടെ തിട്ടൂരം പാര്‍ട്ടി ഗ്രാമത്തിലെ ജനം ഒന്നാകെ തളളി.\nപ്രതിരോധിക്കാന് മേഖലാ റാലികളും തുറന്ന കത്തും\nകണ്ണൂര്: കീഴാറ്റൂര് വിഷയത്തില് സിപിഎം പ്രതിരോധത്തിലായതോടെ മുഖം രക്ഷിക്കാന് കണ്ണൂരില് ഇന്നലെ രണ്ട് മേഖലാ ജാഥകള് ആരംഭിച്ചു. പാര്‍ട്ടി ഗ്രാമത്തിലെ കര്‍ഷക വിരുദ്ധത രാജ്യം മുഴുവന് ശ്രദ്ധിച്ചതും അണികളൊന്നാകെ നേതൃത്വത്തിന്റെ നിലപാടിനെതിരെ രംഗത്തു വന്നതും ജാഥകള് നടത്താന് പാര്‍ട്ടിയെ പ്രേരിപ്പിച്ച ഘടകങ്ങളാണ്.\nകീഴാറ്റൂര് ബൈപ്പാസ്: ഒരു തുറന്ന കത്ത്' എന്ന പേരില് പാര്‍ട്ടിയെ ന്യായീകരിച്ചും വയല്‍ക്കിളികളേയും ബിജെപിയേയും രൂക്ഷമായി വിമര്‍ശിച്ചും സിപിഎം ജില്ലാ കമ്മിറ്റി നാല് പേജുളള കുറിപ്പും പുറത്തിറിക്കി. കത്തില് ശാസ്ത്ര സാഹിത്യ പരിഷത്തിനേയും രൂക്ഷമായി വിമര്‍ശിക്കുന്നു. ബിജെപിയുടെ മാര്‍ച്ചില് ആളില്ലെന്ന പ്രചാരണവുമായി ദേശാഭിമാനിയും എത്തി.\nസമര വേദി പങ്കിട്ടതോടെ വയല്‍ക്കിളികള് ഒറ്റപ്പെട്ടു, ഇവര്‍ക്കിടയില് അഭിപ്രായ ഭിന്നത രൂപം കൊണ്ടു, ബിജെപി സമരത്തെ ഹൈജാക്ക് ചെയ്തു തുടങ്ങിയ കള്ള വാര്‍ത്തകളാണ് പാര്‍ട്ടി പത്രത്തില്. ആറന്മുളയില് സിപിഎമ്മിനും ആര്‍എസ്എസിനും ഒന്നിച്ച് സമരം ചെയ്യാമെങ്കില് കീഴാറ്റൂരിലുമാവാമെന്നും വയല് ഏറ്റെടുക്കുന്നതിനെതിരെ വയല്‍ക്കിളി കൂട്ടായ്മ നടത്തുന്ന സമരത്തിന് പിന്തുണ നല്‍കുന്ന ആരുമായും സഹകരിക്കുമെന്നും സമരനായകന് സുരേഷ് കീഴാറ്റൂര് ആദ്യ ഘട്ടത്തില്‍തന്നെ പ്രഖ്യാപിച്ചിരുന്നു. ഇതിനെയെല്ലാം മറച്ചുവെച്ചാണ് കുപ്രചാരണങ്ങള് അഴിച്ചുവിട്ടത്.\nബഹുജന പിന്തുണയില് പകച്ച് സിപിഎം


മഞ്ചട്ടി - വിക്കിപീഡിയ\nഭാരതത്തിന്റെ വടക്ക് പടിഞ്ഞാറൻ ഹിമാലയത്തിന്റെ താഴ്വരകളിലും, ദക്ഷിണേന്ത്യയിൽ നീലഗിരിയിലും മൂന്നാറിലുമുള്ള കുന്നുകളുടെ താഴ്വരകളിലും വളരുന്ന ഒരു ഔഷധ സസ്യമാണ് മഞ്ചട്ടി.. ഇംഗ്ലീഷിൽ ഇന്ത്യൻ മാഡ്ഡർ എന്ന പേരിൽ അറിയപ്പെടുന്നു. ഈ സസ്യം റൂബിയേഷ്യേ കുടുംബത്തിലുള്ളതും ശാസ്ത്രീയനാമം Rubia cordifolia Lin. എന്നുള്ളതുമാണ്..\nമഞ്ജിഷ്ഠാ എന്ന് സംസ്കൃതത്തിൽ അറിയപ്പെടുന്നു. मजित എന്ന് ഹിന്ദിയിലും മഞ്ചട്ടി, ചൊവ്വല്ലിക്കൊടി, ശീവള്ളിക്കൊടി എന്നീ പേരുകളിൽ മലയാളത്തിലും അറിയപ്പെടുന്നു.\nപടർന്നുവളരുന്ന ചെറിയ സസ്യമാണ് മഞ്ചട്ടി. ഇലകൾ ഹൃദയാകാരത്തിലുള്ളതും അഗ്രഭാഗം കൂർത്തതുമാണ്. ഈ സസ്യത്തിന്റെ വേരുകൾ ആണ് ഔഷധങ്ങൾക്ക് ഉപയോഗിക്കുന്നത്. ഇതിന്റെ വേരുകൾ നേരിയ ചുവപ്പുനിറത്തിൽ നീളത്തിൽ ഉണ്ടാകുന്നവയാണ്.\nരസം\t:കഷായം, ത്ക്തം, മധുരം\nമഞ്ചട്ടി ആർത്തവത്തെ ശുദ്ധീകരിക്കും. മൂത്രം വർദ്ധിപ്പിക്കും. പക്ഷവാതം, നീര്, ആർത്തവമില്ലായ്മ എന്നിവയ്ക്കും മഞ്ചട്ടി ഫലപ്രദമാണ്. എന്നാൽ മഞ്ചട്ടി അമിതമായി കഴിച്ചാൽ അത് സിരാവ്യൂഹത്തെ ബാധിക്കുകയും ബോധക്ഷയത്തെ ഉണ്ടാക്കുകയും ചെയും. കഷായരൂപത്തിൽ മഞ്ചട്ടി കഴിച്ചാൽ ഹീമോഗ്ലോബിൻ വർദ്ധിക്കും.\nമഞ്ചട്ടിവേര് ഉണക്കിപ്പൊടിച്ച് പനിനീരിൽ ലേപനം ചെയ്താൽ ചർമ്മത്തിന്റെ ചുളിവ് നീങ്ങുന്നതാണ്. പ്രത്യേകിച്ച് പ്രസവം കഴിഞ്ഞ സ്ത്രീകളുടെ വയറ്റിലെ ചുളിവുകൾ തീരുന്നതിനും ഈ പ്രയോഗം നല്ലതാണ്.\n↑ ഡോ.കെ.ആർ.രാമൻ നമ്പൂതിരിയുടെ അത്ഭുത ഔഷധച്ചെടികൾ എന്ന പുസ്തകത്തിൽ നിന്നും താൾ 114 & 115.എച്ച് & സി. പബ്ലീഷേർസ്, തൃശൂർ.\n↑ 2.0 2.1 "ആർക്കൈവ് പകർപ്പ്". മൂലതാളിൽ നിന്നും 2008-01-25-ന് ആർക്കൈവ് ചെയ്തത്. ശേഖരിച്ചത് 2007-11-29.\nമഞ്ചട്ടിയെക്കുറിച്ച് അല്പം വിവരങ്ങൾ Archived 2008-01-25 at the Wayback Machine.\n"https://ml.wikipedia.org/w/index.php?title=മഞ്ചട്ടി&oldid=3639908" എന്ന താളിൽനിന്ന് ശേഖരിച്ചത്\nറുബിയ ജനുസ്സിൽ ഉൾപ്പെടുന്ന സസ്യങ്ങൾ\nഈ താൾ അവസാനം തിരുത്തപ്പെട്ടത്: 12:00, 16 ഓഗസ്റ്റ് 2021.